
Maxim Gorki kirjoitti aikanaan: 


”Isien taistelujen vajavainen tuntemus johtaa siihen, että 
toisinaan kuulee kotkan poikien piipittävän kuin kanannoi- 
kaset ja leijonanpentujen käyttäytyvän kuin porsaat.” 


Vuonna 1974 Suomen Demokraattinen Nuorisoliitto täyttää kol- 
mekymmentä vuotta. Vuonna 1975 tulee kuluneeksi viisikymmentä 
vuotta Suomen Kommunistisen Nuorisoliiton toiminnan alkamises- 
ta. Vuonna 1976 vietetään ensimmäisen työväenluokan nuorisojär- 
jestön, Suomen Sosialidemokraattisen Nuorisoliiton perustamisen 
70-vuotisjuhlaa. Juhlavuosina on erityisiä syitä opiskella historiaa: 


O historia osoittaa, mitä taistelua SDNL jatkaa, miten se vie 
eteenpäin aikaisemmin toimineiden vallankumouksellisten nuo- 
risojärjestöjen työtä 

O historia osoittaa, mitä merkitsee nuorisoliitolle luja liitto kom- 
munistisen puolueen kanssa 

O historia osoittaa, miten työväenluokan nuorisojärjestön kaik- 
ki työ perustuu marxismi-leninismiin, miten nuorisoliiton teh- 
tävänä on kasvattaa jäseniään ja kaikkea nuorisoa tieteellisen 
sosialismin hengessä 

O historia osoittaa, miten Suomen vallankumouksellisen nuoriso- 
liike on aina ollut osa koko maailman vallankumouksellista 
nuorisoliikettä, osoittaa, mitä proletaarinen internationalismi 
merkitsee nuorisoliiton työssä. 


X X X X 


Nuorisoliittolaiset ovat opiskelleet marxismi-leninismiä kymme- 
nien vuosien ajan. Nuorisoliittolaiset ovat tehneet lehtiä ja lento- 
lehtisiä jo vuosisadan alussa. Nuorisoliiton ohjelmaryhmät ovat vie- 
neet kommunistien tunnuksia työpaikoille ja joukkotilaisuuksiin 
kymmeniä tuhansia kertoja. Nuorisoliittolaiset ovat hankkineet vuo 
sien kokemukset toiminnasta työpaikoilla, kouluissa, armeijassa. 

Historian kokemukset opettavat meitä toimintamme monipuolis- 
tamisessa, työmme viemisessä laajemmille nuorison joukoille. 


Viime vuosina nuorisoliitossa käydyssä periaateohjelmakeskuste- 
lussa on kuultu monenlaisia käsityksiä liiton kehityksestä. Yleisso- 
sialistista, SKDL:n nuorisojärjestöä vaatineet toverit ovat esittä- 
neet vaatimustensa eri vaiheissa, että SDNL on ”koko historiansa 
ajan” ollut milloin yleisäemokraattinen, milloin yleissosialistinen, 
milloin marxilais-leniniläinen järjestö. 

Vain historiaan tutustumalla voimme ymmärtää, mikä on ollut 
nuorisoliiton asema, mitkä ovat olleet sen tehtävät. Tämän ymmär- 
täminen auttaa näkemään suunnan, mihin nuorisoliittoa pitää tänä 
päivänä kehittää. 

X X X X 


Tämä vihkonen on tehty avuksi nuorisoliiton historiaan tutustu- 
miseen. Se perustuu Toverin keväällä 1973 julkaisemaan kirjoitus- 
sarjaan taistelevan työläisnuorisoliikkeen historiasta, jota on kor- 
jailtu ja vähän laajennettu. Mukaan on liitetty myös arvio SDNL: 
ssa viime vuosina käydystä periaateohjelmakeskustelusta. 

Toivomme arvioita, arvostelua, kokemuksia, kommentteja vihko- 
sen käytöstä. Kirjeet voi osoittaa Toverin toimitukselle, Liisankatu 
11 JI, 01700 Helsinki 17. 

I TAISTELEVAN TYÖLÄISNUORISO- 
LIIKKEEN ALKUVAIHEET 


— nuorisotoiminnan alkamisesta Sosialistisen 
Nuorisoliiton lakkauttamiseen (1905—1926) 


”Jos koskaan käymme liittoon porvarillisten kanssa, niin kai- 
vamme omaa hautaamme. Kaikkia porvarillisia yhdistävät sa- 
mat luokkaedut, ja jos yhteistoiminta heidän kanssaan näyt- 
täisikin joskus lupaavan köyhälistölle hetken pieniä etuja, niin 
ovat ne edut pitemmälle katsoen vain vaarallista virvatulta. 
Siksi: ero heistä! Aukaiskaamme luokkarajat selviksi ja tie- 
täkäämme, että mitä jyrkempi on köyhälistön ja porvariston 
välinen kuilu, sitä lähempänä on meidän päämäärämme ja kai- 
ken edistyksen voitto. Luokkataistelun täytyy aina olla meidän 
toimintamme johtavana periaatteena!” 


Sosialistinen Aikakauslehti v. 1907 


Työväenluokka järjestäytyy 


Kapitalismin kehitys lähti Suomessa vauhtiin 1800-luvun puoli- 
välin tienoilla. Syntyi sahoja, konepajoja, kutomoja. Vuonna 1849 
Suomessa oli 130 tehdasta ja niissä 2588 työntekijää. Vuonna 1899 
tehtaita oli jo 1759 ja niissä 75 900 työläistä. 


Porvaristo riisti työläisiä häikäilemättä. Työpäivä saattoi olla 18 
tuntia pitkä ja työolot kurjat. Lapsia ja naisia käytettiin raskaissa- 
kin töissä. Palkat eivät juuri elämiseen riittäneet. Torpparien ja maa- 
työläisten asema ei ollut yhtään parempi. Yhteiskunnallisissa asiois- 
sa työväestöllä ei ollut sanomista. Säätyvaltiopäivien vaaleissa sillä 
ei ollut edes äänioikeutta. 


”Ulkomailla oloni aikana törmäsivät työnantajain ja työntekijäin 
edut jyrkäsi vastakkain. Sain täten yleissilmäyksen siitä tilanteesta, 
joka syntyy, ellei ajoissa ryhdytä toimenpiteisiin työläisten tilan 
parantamiseksi”, kirjoitti tehtailija V. J. von Wright. Tehtailija von 
Wright päätti ryhtyä toimenpiteisiin: hän alkoi luoda ”omaa” työ- 
väenliikettään, perustaa työväenyhdistyksiä eri puolille maata. Tuon 
työväenliikken piti nojautua luokkasovun aatteisiin. 


Wrightiläisyys ei kauan kelvannut Suomen työläisille. Jo vuonna 
1893 pidetty ensimmäinen työväenyhdistysten kokous vaati valtiol- 
lista äänioikeutta työväelle, 10-tuntista työpäivää, koulupakkoa ja 
maata maattomille. Kolmannessa työväenyhdistysten kokouksessa 
päätettiin perustaa Suomen työväenpuolue. Ajan tunnukseksi tulivat 
yhden Suomen työväenliikkeen uranuurtajan, Eetu Salinin, sanat 
”irti porvareista”. 

Taistelujen vuosi 1905 


Vallankumousliike Venäjällä kasvoi 1900-luvun alun talouspulan 
ja Venäjän — Japanin sodan oloissa. Bakun työläiset aloittivat lakko- 
liikkeen ja pietarilaiset seurasivat. Tammikuussa tsaarin sotajoukot 
avasivat tulen Pietarin työläisten rauhallista kulkuetta vastaan 
murhaten ja haavoittaen tuhansia ihmisiä. Lokakuussa liikehdintä 
kasvoi yleislakoksi. Joulukuussa Moskovan työläiset nousivat kapi- 
naan. 

Vallankumousliikkeen kehittyminen Venäjällä antoi vauhtia Suo- 
men työväestön nousulle. Työläiset näkivät, ettei ole voimia korjata 
taloudellisia oloja ilman yhteiskunnallista ja valtiollista vaikutusta. 

Vuonna 1903 Suomen työväenpuolue piti toisen edustajakokouk- 
sensa Forssassa. Puolue hyväksyi ohjelman, joka merkitsi sen lopul- 
lista irtaantumista porvaristosta. Suomen työväenpuolue muutti ni- 
mensä Sosialidemokraattiseksi Puolueeksi Suomessa. Kokous antoi 
äänjoikeusjulistuksen, jonka johtamana työväenluokka nousi ääni- 
oikeustaistelun johtoon. JN 

Marraskuussa alkoi Suomessa yleislakko. Vaatimukset, joiden 
puolesta taisteltiin, olivat: 


O Yksikamarinen eduskunta nelisäätyisen tilalle 

O Äänioikeus kaikille 21 vuotta täyttäneille 

O Kansalaisvapauksien turvaaminen 

O Puhe-, paino-, sanan-, kokoontumis- ja yhdistymisvapaus 
O Tsarististen sortotoimien lopettaminen 


Toukokuussa 1906 tsaarin oli pakko myöntyä eduskunta- ja ääni- 
oikeusuudistukseen. 


Nuoriso mukaan toimintaan 


Äänioikeustaistelu ja suurlakko olivat vetäneet työväenliikkeeseen 
suuret nuorisojoukot. Työläisnuorison itsenäisten luokkajärjestöjen 
perustaminen kävi välttämättömäksi. Ensimmäinen työläisnuorison 
järjestö syntyi Tampereella vuonna 1905. Siellä perustettiin Yrjö 
Sirolan aloitteesta Tampereen työväenyhdistyksen nuorisoliitto. 

Osastojen määrän kasvaessa ja toiminnan kehittyessä päätettiin 
perustaa keskusjärjestö. Sosialidemokraattisen puolueen tuella Tam- 
pereen nuorisoliitto kutsui koolle keskusjärjestön perustavan ko- 
kouksen joulukuuksi 1906. Paikalla oli yli 40 edustajaa 17 järjes- 
töstä. Yhteensä he edustivat noin 2500 jäsentä. Yksimielisesti pää- 
tettiin perustaa Suomen Sosialidemokraattinen nuorisoliitto. Sen 
tehtäväksi määriteltiin ”kasvattaa kunnollisia taistelijoita yhteis- 
kuntauudistajien riveihin”. Perustavassa kokouksessa otettiin myös 
kantaa eduskuntauudistukseen, keskusteltiin militarismin vastai- 
sesta työstä sekä koulukysymyksestä. , N 

Nuorisoliiton toiminta keskittyi alkuaikoina kasvatus- ja valis- 
tustyön järjestämiseen sekä liiton järjestölliseen lujittamiseen. 

Osastot pitivät viikkokokouksia, harrastivat opintotoimintaa, teki- 
vät retkiä ja julkaisivat omia lehtiä. Liiton ensimmäinen lehti, Tuo- 
hus, alkoi ilmestyä vuonna 1907. 

Liiton työ lähti liikkeelle uuden taantumushyökkäyksen oloissa. 
Tsarismin ja Suomen taantumukselliset yrittivät tarmokkaasti tehdä 
selvää työväestön suurlakossa saavuttamista oikeuksista. Taantu- 
mushyökkäys haittasi myös nuorisotoimintaa. Alkuvaikeuksista 
huolimatta nuorisojärjestöjen lujittuminen ja kasvu jatkui silti en- 
simmäiseen maailmansotaan asti. 


Nuorisoliitto ja Sosialidemokraattinen puolue 


Muualla Euroopassa sosialidemokraattiset puolueet suhtautuivat 
hyvinkin torjuvasti nuorisoliittojen perustamiseen. Niistä pyrittiin 
tekemään pelkkiä sosialidemokraattisten puolueiden valistus- ja 
kulttuuriosastoja nuorison keskuudessa. Niitä ei hyväksytty nuori- 
son itsenäisinä taistelujärjestöinä. 

Suomessa vanha sosialidemokraattinen puolue oli alkuaikoina 
kokonaisuudessaan selvän luokkataistelun kannalla. Siksi se suh- 
tautui myönteisemmin myös nuorisotoimintaan, tuki periaatteessa 
nuorisoliiton työtä. 

Puolue pyrki kuitenkin holhoamaan nuorisoliittoa ja sitomaan 
sen itseensä. Puolue vaati ohjelmansa noudattamista varsinkin sel- 
laisissa asioissa, joissa nuoriso oli jyrkemmillä linjoilla. Näitä 
olivat kysymykset armeijasta ja uskonnosta. Puolue päätti myös, 
että jokaisen yli 21-vuotiaan nuorisoliittolaisen on kuuluttava puo- 
lueeseen. Tällaiset päätökset osoittavat, että vanhassa työväenpuo- 
lueessa ei tarpeeksi hyvin sittenkään ymmärretty itsenäisen nuo- 
risotoiminnan merkitystä ja puolueen suhdetta siihen. 


Sosialistinen nuorisointernationaali 


Stuttgartissa pidettiin elokuussa 1907 ensimmäinen kansainväli- 
nen nuorisokokous. Aloitteentekijänä kokouksen koollekutsumiseen 
oli mm. tunnettu Saksan vallankumouksellisten johtaja Karl Lieb- 
knecht. Kokouksessa olivat esillä nuorison taloudellisen taistelun, 
nuorison sivistämisen ja kouluttamisen kysymykset, järjestäytymi- 
nen ja taistelu militarismia vastaan. Tässä kokouksessa päätettiin 
perustaa kansainvälinen liitto, Sosialistinen nuorisointernationaali. 

Sosialistinen nuorisointernationaali lujitti työläisnuorisojärjestö- 
jen kansainvälisiä suhteita. Sen työ auttoi alkuun ja suuntasi eri 
maiden nuorisoliittojen toimintaa. Internationaalin lehti Jugend 
Internationale, jossa julkaistiin mm. Leninin, Liebknehtin, Alek- 
sanda Kollontain ja muiden tunnettujen vallankumouksellisten kir- 
joituksia, levitti luokkatietoisuutta nuorison keskuuteen. Monien 
maiden nuorisoliittojen asettuminen reformististen sosialidemokraat- 
tisten puolueiden luokkasovittelupyrkimyksiä vastustamaan oli suu- 
relta osin Internationaalin työn tulosta. 


Suomen sosialidemokraattinen nuorisoliitto teki jo toisessa edus- 
tajakokouksessaan vuonna 1907 päätöksen kansainväliseen nuoriso- 
järjestöön liittymisestä. Yhteydet jäivät kuitenkin melko vähäisiksi 
aina ensimmäisen maailmansodan loppupuolille saakka. 


Nuorisoliitto saa ohjelman 


Neljäs edustajakokous vuonna 1912 osoitti liiton kehittyneen sel- 
västi työväenluokan nuorison taistelujärjestöksi. Kokouksessa kiin- 
nitettiin aikaisempaa enemmän huomiota nuorison taistelun järjes- 
tämiseen taloudellisten ja poliittisten oikeuksiensa puolesta. Edus- 
tajakokous hyväksyi myös liitolle uuden luokkataisteluohjelman. 

Ohjelmasta tehtiin itsenäinen, selvä ja jyrkkä: 

”Itsenäiseksi täytyy toiminnan muodostua siinä merkityksessä, 
että ei minkäänlainen luokkatunteita lamaannuttava ja luokkakä- 
sityksiä sotkeva yhteinen toiminta valtiollisella eikä yhteiskunnal- 
lisella toiminta-alalla saa tulla kysymykseenkään minkään porva- 
ristoryhmittymän kanssa.” N 

”Selväksi täytyy toimintamme muodostua siinä merkityksessä, 
että päätöstemme sekä käytännöllisten toimiemme täytyy saada 
siinä määrässä selvä muoto, että niistä ei voi saada tulkitsemalla- 
kaan syntymään useampia kuin se käsitys, jota olemme tarkoit- 
taneetkin.” : N 

”Jyrkäksi on toimintamme saatava siinä merkityksessä, että 
torjumme jyrkästi kaikki porvarillisilta tahoilta ilmenevät yhteis- 
työ- ja toimintatarjoukset.” 

Näin sanottiin kokouksen hyväksymässä menettelytapalausun- 
nossa. 

Ohjelman hyväksyminen oli pitkä askel johdonmukaisen toimin- 
nan ja periaatteiden selkenemisen tiellä. Siinä viitoitettiin perus- 
suunta tuleville taisteluille. Ohjelman tärkeimmissä kohdissa ei kui- 
tenkaan ollut määrätietoista marxilaista selvyyttä. Vielä ei kyetty 
näkemään taistelukysymyksiä loppuun saakka, ei niitä taistelukei- 
noja, joita oli käytettävä. 


Selvitystyötä ja taistelua 


”Yhden verisimpiä lehtiään on vallitseva teollisuusjärjestelmä 
piirtänyt ja piirtää historian lehdille raastamalla lasten ja MuONeN 
työntekijäin työvoiman teollisuuden. ja pääoman palvelukseen ; 
aloitti alustuksensa edustajakokouksessa nuorison työnsuojelusta 
Verner Forssten. Taistelusta nuorison työolojen parantamiseksi ja 
nuorten työsuojelun aikaansaamiseksi tuli yksi liiton työn tär- 
keimmistä kohteista. 

Uskonnonvastaista valistustyötä tehtiin tarmokkaasti. Porvaristo 
käytti kirkkoa tehokkaana aseena valtansa pönkittämisessä. Kirk- 
koon piti jokaisen kuulua, maksaa sille verot, kutsua papit häihin 

ja hautajaisiin. Kirkossa saarnattiin luokkataistelun vahingolli- 
suutta ja kehoitettiin työväkeä alistumaan kohtaloonsa. Vanha 
työväenpuolue vaati uskonnon julistamista yksityisasiaksi, kirkon 
erottamista valtiosta ja uskonnonopetuksen poistamista kouluista. 
Näiden vaatimusten puolesta myös nuorisoliitto toimi. 
Imperialististen maiden ristiriidat kärjistyivät. Ensimmäisen 
maailmansodan lähestymisestä alkoi näkyä merkkejä. Siksi sodan- 
vastainen työ oli tärkeää. Tuossa työssä liitto oli aikaisemmin ollut 
pasifistisella kannalla. Sotien luokkaluonnetta ei ymmärretty eikä 
hyväksytty aseellista taistelua imperialismia vastaan. Nyt olivat 
käsitykset jo vähän selkiytyneet. Militarismi ymmärrettiin luokka- 
sorron aseeksi ja nähtiin militarisminvastainen työ osaksi taistelua 


kapitalistisen järjestelmän hävittämiseksi. 


Maailmansodasta helmikuun vallankumoukseen 


Elokuussa 1914 alkoi ensimmäinen imperialistinen maailmansota. 
Sen vaikutus tuntui myös Suomessa. Maa julistettiin poikkeusti- 
laan. Suomen työväenliike ei ollut sotaan valmistautunut eikä täy- 
sin ymmärtänyt sen todellista imperialistista luonnetta. Myös nuo- 
risoliiton toiminta hiljeni aluksi, ”koska sotatila niin vaati”. 

Pian työväestön tyytymättömyys elinehtojensa huonontumiseen 
ja poliittisen sorron vahvistumiseen alkoi kasvaa. Se näky myös 
työväenjärjestöjen toiminnan vilkastumisena. Nuorisoliitossa yksin 
liiton jäsenmäärä kasvoi vuosina 1915—16 kolmasosalla. 

Maailmansodan vuosina vallankumouksellinen liikehdintä Venä- 
jällä kasvoi. Tsarismin valta luhistui helmikuun vallankumoukses- 
sa. Suomen työväenluokan taistelu, joka oli alkanut voimistua 
vuonna 1916, sai tästä voimakkaan sysäyksen. Kansanjoukkojen 
painostuksesta eduskunta hyväksyi heinäkuussa 1917 valtalain. Se 
merkitsi Suomen eduskunnan julistamista maan korkeimman vallan 
haltijaksi. Kerenskin väliaikainen hallitus Venäjällä ei itsenäiseksi 
julistautumista hyväksynyt. Suomen porvariston tuella se hajoitti 
eduskunnan. 

Nuoriso oli mukana näissä taisteluissa. Nuorisoliiton edustaja- 
kokous kokoontui vuonna 1917. Se tarkisti liiton ohjelmaa ja kä- 
sitteli ajankohtaisia kysymyksiä: nuorisosuojelua, militarisminvas- 
taista työtä, koulukysymystä jne. Tunnelma oli kuitenkin hiukan 
epävarma. Ei oikein tiedetty, mitä olisi pitänyt tehdä, jos tilanne 
vielä kärjistyisi. Lähestyvää vallankumousta varten ei osattu aset- 
taa taistelutehtäviä. 


Tie Iuokkasotaan 


Työväenjoukot olivat lähteneet liikkeelle taisteluun porvariston 
diktatuuripyrkimyksiä vastaan. Lokakuun vallankumous Venäjällä 
innosti liikehdintää edelleen. Mahtava liike nousi tukemaan sosiali- 

demokraattisen eduskuntaryhmän esittämää ”Me vaadimme” -ohjel- 
maa. Siinä vaadittiin valtalain hyväksymistä, kahdeksan tunnin 
työpäivää, kunnallislakien uudistamista ja perustuslakiasäätävän 
kansalaiskokouksen koollekutsumista. 

Marraskuussa pysähtyivät tehtaat kaikkialla maassa. Työväestö 


oli julistanut suurlakon. Lakon päivinä valta oli asiallisesti työ- 


väenluokan käsissä. 

Taistelun nousu yllätti sosialidemokraattisen puolueen. Se ei 
osannut käyttää tilaisuutta hyväkseen ja johtaa työväenluokkaa 
taisteluun vallan valtaamiseksi. Suurlakko lopetettiin heti kun por- 
varisto oli luvannut hyväksyä valtalain ja toteuttaa UE työläis- 
ten vaatimukset. 

Työläisnuoriso oli tässä taistelussa jälleen innolla mukana. Liiton 
johto ei osannut sitä siihen juuri ohjata, mutta perusosastot ym- 
märsivät taistelun vaatimukset. 

Suurlakon jälkeen porvaristo petti kaikki antamansa lupaukset. 
Valtalaki kumottiin, porvarilliset suojeluskunnat, jotka piti hajoit- 
taa, julistettiin virallisiksi sotavoimiksi. Porvaristo alkoi avoimesti 
valmistautua aseelliseen hyökkäykseen työväkeä vastaan. Tammi- 
kuussa tilanne kärjistyi avoimeksi taisteluksi. Luokkasota alkoi. 


Nuorisoliittolaiset luokkasodan taisteluissa 


”Kutsumme taisteluun päämäärämme — yhteiskunnallisen vallan- 
kumouksen puolesta. Vallitsevasta tilanteesta johtuu, että taistelu- 
tavat entisestään ovat muuttaneet muotoaan, joten mekin kokous- 
ten ja mielenosoitusten sijasta nyt kutsumme teitä aseelliseen tais- 
teluun... Nyt on hetki tullut meidänkin lähteä. Yleisesikunnan 
suostumuksella muodostaa Keskusjärjestö Helsingin sos.dem. nuo- 
riso-osastojen jäsenistä erityisen nuorisokomppanian. 

Tähän komppaniaan liittymään kehoitetaan viimeistä miestä 
myöten kaikkia nuoriso-osastojen miespuolisia jäseniä. Komppania 
lähetetään heti perustamisensa jälkeen rintamalle, joten pelkureita 
joukossa ei saa olla”. 

Näin vetosi Helsingin nuorisojärjestöjen keskusjärjestö jäse- 
niinsä. Helsingin nuorisokomppania ja pääosin nuorisosta koottu 
urheiluseura Jyryn komppania tulivat tunnetuiksi molemmin puolin 
rintamaa. Nuorisoliittolaiset taistelivat myös vanhempien toverei- 
den rinnalla punakaarteissa. Tuhannet nuorisoliittolaiset antoivat 
henkensä työväenluokan vapautuksen asian puolesta. 


Luokkasodan opetukset 


Työväenluokan sankaruudesta ja urheudesta huolimatta luokka- 
sota päättyi tappioon. Toukokuussa Mannerheim marssi voittajana 
Helsinkiin saksalaisten sotajoukkojen jäljessä. Porvariston voittoa 
seurasi armoton terrori. Vankileireillä tuhottiin ja tutkimatta teloi- 

tettiin kymmeniä tuhansia työläisiä. Suuri osa näistä oli nuoria ja 
nuorisoliittolaisia. 

Toivo Antikainen kirjoitti myöhemmin arvioidessaan luokkasodan 
tapahtumia: ”Työväenluokan täytyi, ellei se tahtonut ilman muuta 
joutua tuhotuksi, nousta taisteluun elämisensä puolesta. Huonosti 
varustettuna täytyi sen ottaa haaste vastaan. Työväenluokan nuo- 
riso ei jäänyt sivuun tästä kamppailusta. Se lähti kaikella nuo- 
ruuden innolla taistelun melskeeseen. Muodostettiin nuorisokomp- 
panioita, jotka kunniallisesti täyttivät paikkansa taistelurintamalla. 
Kaikki antoivat parhaansa taistelun voittoon viemiseksi.” 


”Työväenasian saattamiseksi voittoon täytyy työväenluokailla olla 
toisenlainen puolue kuin vanha sosialidemokraattinen puolue, joka 
ei ainoastaan ole puhdas oikeistolaisista pettureista, vaan myös 
vapaa vasemmistososialidemokratian puolinaisuudesta, horjuvaisuu- 
desta ja opportunistisesta sovittelevaisuudesta”, kirjoitti Otto-Wille 
Kuusinen. 

Suomen työväenluokan virhe ei ollut siinä, että se nousi tais- 
teluun. Virhe oli siinä, ettei osattu taistella paremmin. Puuttui 
taistelua johtava, johdonmukaisesti vallankumouksellinen, lenini- 
läinen puolue. Tämä oli tärkein johtopäätös luokkasodasta. 


Hajoitustoiminta alkaa 


Vielä taistelujen jatkuessa Helsingissä teki luokkasodan ajan 
syrjässä pysynyt Väinö Tanner sopimuksen valkoisten joukkojen 
ja saksalaisten kanssa sosialidemokraattisen puolueen perustami- 
sesta uudelleen. Rintamille levitettiin Tannerin allekirjoittamaa ju- 
listusta, jossa tuomittiin työläisten taistelu ja sen johtajat. 

Työväenluokan enemmistö ymmärsi kuitenkin, että taistelun jat- 
kaminen oli ainoa vaihtoehto. Tätä taistelua johtamaan perustet- 
tiin elokuussa 1918 Suomen Kommunistinen Puolue. Sen johdolla 
lähti myös nuorisotoiminta uudelleen liikkeelle. 

Oikeistososialidemokraatit yrittivät vallata myös nuorisoliikkeen. 
Sosialidemokraattisen nuorisoliiton edustajakokouksessa vuonna 
1919 tannerilaisilla oli tarkoitus kaapata liitto käsiinsä. 


Nuorisoliitto luokkataistelujen linjoille 


Jo vuoden 1918 lopulla heräsivät ensimmäiset nuoriso-osastot 
uudestaan toimintaan. Väliaikainen liittotoimikunta kokoontui ja 
kehotti nuorisoliittolaisia jatkamaan työtä. Liiton lehti Työläis- 
nuoriso alkoi ilmestyä. Syksyksi 1919 kutsuttiin koolle liiton kuu- 
des edustajakokous, jossa oli määrä käsitellä tilannetta ja uusia 
tehtäviä. 

”On pysyttävä erossa luokkasovinto- ja kompromissipolitiikasta. 
sekä horjumatta käytävä loppuun asti leppymätöntä luokkataistelua 
porvariston herruuden kukistamiseksi”, julisti edustajakokous. Val- 

taosa kokouksen osanottajista oli aikaisemman jyrkän luokkatais- 
telulinjan kannalla. Enemmistö tuomitsi sosialidemokraattisen oi- 
keistojohdon politiikan, sen vihamielisen suhtautumisen Neuvosto- 
liittoon, sen yhteistyön valkoisten vallanpitäjien kanssa. 

Kansainväliseksi vallankumouksellisten nuorisojärjestöjen yhdys- 
siteeksi oli vuonna 1919 perustettu Kommunistinen nuorisointer- 
nationaali. Edustajakokouksessaan Suomen sosialidemokraattinen 
nuorisoliitto päätti liittyä sen jäseneksi. Tällä päätöksellä liitto 
asettui lopullisesti maailman vallankumouksellisen nuorison taiste- 
lurintamaan. 

Sosialidemokraattinen nuorisoliitto aloitti kommunistisen nuori- 
sotoiminnan Suomessa. "Päätettyään pysyä luokkataistelun tiellä 
se joutui katkaisemaan suhteensa oikeistososialidemokratiaan. Et- 
siessään luokkataistelun tietä se joutui kommunismiin.” (Taistele- 
van työläisnuorisoliikkeen historia). Suomen Kommunistinen Puolue 
vaikutti ratkaisevasti nuorisoliiton kehitykseen. Puolue johti liiton 
vasemmistolaisia koko suuntataistelun ajan, selvitti kysymyksiä 
teoreettisesti ja ohjasi liiton käymän toiminnan järjestämistä. 


Taistelu jatkuu 


Sosialidemokraattisen puolueen hylättyä työväenluokan etujen 
ajamisen tuli välttämättömäksi perustaa uusi, julkinen luokkatais- 
telupuolue. Suomen Kommunistisen Puolueen aloitteesta lähti Suo- 
men Sosialistisen Työväenpuolueen toiminta käyntiin vuonna 1920. 
Nuorisoliitto oli sen kanssa kiinteässä yhteistyössä. 

Nuorisoliiton viimeinen edustajakokous pidettiin vuonna 1922. 
Siinä hyväksyttiin uusi ohjelma. Liiton tehtäväksi julistettiin tais- 
telu työväenluokan diktatuurin puolesta. Ohjelmassa nähtiin vält- 
tämättömäksi taistelu oikeisto- ja keskustasosialidemokratiaa vas- 
taan, nuorison kasvataaminen vallankumouksellisen marsilaisuu- 
den hengessä. Se otti selvän kannan myös sodanvastaiseen työhön. 
Entiset pasifistiset käsitykset hylättiin lopullisesti. 

Periaatteiden selkeyteen vaikutti ennen kaikkea Kommunistisen 
nuorisointernationaalin ja SKP:n toiminta. Liittokokousalustukset 
oli valmisteltu yhdessä KNI:n kanssa. Puolueeseen kuuluvilla nuo- 
risoliittolaisilla oli kokouksessa suuri vaikutus. 

Liittokokouksen jälkeen toiminta jatkui vilkkaana. Järjestettiin 
agitaatiopäiviä ja -viikkoja. Niiden aikana pidettiin laajoja mielen- 
osoituksia ja kokouksia. Osastojen toiminta kehittyi ja monipuo- 
listui. Myös valkoiset vallanpitäjät alkoivat varsin pian kiinnittää 
huomiotaan liiton toimintaan. 

Syksyllä 1922 haastettiin liittotoimikunta kokonaisuudessaan 
raastupaan. Syyttäjä vaati liiton lakkauttamista. Perusteluina vaa- 
timukselle olivat liiton kuuluminen Kommunistiseen nuorisointer- 
nationaaliin, yhteistyö Sosialistisen työväenpuolueen kanssa ja 
SKP:n ”Herää! Käy taisteluun!” -lentolehtisen levittäminen. 

Huhtikuussa 1923 luokkaoikeus julisti tuomion: Sosialidemo- 
kraattinen nuorisoliitto ja kaikki sen perusosastot lakkautettiin. 


PYRIN 

Toimintaoikeuksien puolesta 


Vihollisen pyrkimys, työläisnuorison järjestäytymisen ja luokka- 
taistelutoiminnan estäminen, ei tule onnistumaan vaan uusia jär- 
jestöjä tullaan perustamaan kaikkialla ja jatkamaan työtä niiden 
puitteissa, vakuutettiin jo Sosialidemokraattisen nuorisoliiton lak- 
kauttamisen päivänä levitetyssä vetoomuksessa ”Työväenluokan 
nuorisolle”. Julistus kutsui luokkataistelun kannalla olevia nuoriso- 
järjestöjä perustamaan uutta keskusjärjestöä. Toukokuussa perus- 
tettiin Suomen Sosialistinen Nuorisoliitto. Entiset sosialidemo- 
kraattiset nuoriso-osastot muuttivat nimensä sosialistisiksi nuoriso- 
osastoiksi, ja toiminta jatkui entistä vilkkaampana. 

”Elokuun leikkauksessa” 1923 ohrana vangitsi satoja vasemmis- 
tolaisen työväenliikkeen aktiiveja, takavarikoi kirjapainoja ja lak- 
kautti lehtiä, myös nuorisoliiton lehden Nuoren työläisen. Vuoden 
loppuun mennessä lakkautettiin Suomen Sosialistinen Työväenpuo- 
lue. Laittomuuden oloissa nuorisoliiton toiminnan jatkaminen kävi 
mahdottomaksi. Kun vielä yhdistysrekisteri kieltäytyi rekisteröi- 
mästä liittoa, päätettiin yrittää uuden keskusliiton perustamista. 

— Joulukuussa 1923 viisi helsinkiläistä nuoriso-osastoa perusti So- 
sialistisen Nuorisoliiton. Liiton toimintaa lujitti alusta alkaen kom- 
munistien ohjaava ja järjestävä työ. Toimintaa jatkettiin entisin 
muodoin : lausunta- ja lauluryhmät tekivät valistustyötä, osastot 
julkaisivat lehtiä ja seinälehtiä, opintokerhot kokoontuivat. Syk- 
syisin vietettiin kansainvälistä nuorison päivää, joka vuosi järjes- 
tettiin muitakin agitaatioviikkoja ja -päiviä. Suurta huomiota kiin- 
nitettiin työn järjestämiseen työpaikoilla, ammattiyhdistysliikkeessä 
ja maaseudulla. 

— Vilkas toiminta ei pitkään ohranaa miellyttänyt. Talvella 1925 
pidätettiin liiton sihteeri Vilho Nokireki. Marraskuussa vangittiin 
neljäkymmentä johtavaa nuorisoliittolaista, ja seuraavana keväänä 
alkoi oikeudenkäynti. Työläiset puhuivat, että Sosialistinen nuori- 
soliitto piti edustajakokoustaan Turun lääninvankilassa, kun muual- 
la siihen ei ollut mahdollisuutta. Nuorisoliittolaiset tekivätkin oi- 
keudenkäynnistä voimakkaan hyökkäyksen porvarillista valtako- 
mentoa vastaan. Tuomioita luettaessa — 45 nuorisoliittolaista tuo- 
mittiin yhtensä yli 71 vuodeksi kuritushuoneeseen — oikeussalissa 
kajahtivat Kansainvälisen säkeet. 

II KOMMUNISTINEN NUORISOLIITTO — 
NUORISON TAISTELUN JOHTAJA 


— kommunistisen nuorisoliiton toiminnan 
alkamisesta fasistihyökkäykseen (1924—1935) 


”Turhaan etsii ohrana Suomen Kommunistista Nuorisoliittoa. 
Vainoista ja vankiloista huolimatta liittomme kasvaa, lujittuu 
ja laajenee. Se johtaa ja järjestää vallankumouksellisen nuo- 
rison urheata taistelua kapitalistista riistoyhteiskuntaa vas- 
taan, kasvattaa ja kouluttaa jäseniään ja koko vallanku- 
mouksellista työläis- ja talonpoikaisnuorisoa kaikissa taiste- 
luissa ratkaisevaa kamppailua — vallankumousta — varten.” 

Kommunistisen nuorisoliiton lentolehtinen 1930-luvulla 


Kommunistinen nuorisotoiminta käynnistyy 


Julkisten järjestöjen vainoaminen osoitti salaisen nuorisotoimin- 
nan välttämättömäksi. Tarvittiin järjestö, joka pystyi ohjaamaan 
nuorison taistelua puolueen tunnusten perustalta, jota ei voitaisi 
lakkauttaa luokkaoikeuden päätöksillä. Ka 

Jo SKP:n perustavassa kokouksessa keskusteltiin nuorisotoimin- 
nan järjestämisestä. Kokouksen yhteydessä pidettiin Venäjälle siir- 
tyneiden sosialidemokraattisen nuorisoliiton jäsenten ja liittotoi- 
mikunnan jäsenten neuvottelu. Neuvottelun puheenjohtajana oli 
Toivo Antikainen. Tuossa neuvottelussa perustettiin Suomen työ- 
läisnuorison ulkomainen toimeenpaneva komitea, jonka piti ryhtyä 
järjestämään kommunistista nuorisotoimintaa. Komitean työ kui- 
tenkin lopetettiin heti kun sosialidemokraattisen nuorisoliiton työ 
vakiintui ja SKP sai siihen yhteydet. 

Alkuvuosina puoluejärjestöt ohjasivat suoraan nuorten kommu- 
nistien työtä. Pian järjestäytyi puolueen nuorisojaostokin toimin- 
taan. Vuonna 1924 alkoi ilmestyä puolueen nuorisolehti Nuori Kom- 
munisti, josta myöhemmin tuli Kommunistisen nuorisoliiton äänen- 
kannattaja. Suomen Kommunistinen Nuorisoliitto muotoutui itse- 
näiseksi järjestöksi luokkataistelun kulussa. SKP:n 5. puolueko- 
kouksessa vuonna 1925 tehtiin lopulliset päätökset liiton toiminnan 
käynnistämisestä. N 

Suomen Kommunistinen Nuorisoliitto määritteli itsensä työväen 
nuorison luokkajärjestöksi: ”SKNL on nuorison proletaarinen luok- 
kajärjestö, jonka tehtävänä on voittaa työtätekevä nuoriso maalla 
ja kaupungeissa kommunismin tarkoitusperien kannattajaksi ja 
toteuttajaksi, kasvattaa ja johtaa sitä proletariaatin yleiseen tais- 
teluun ja pääomaa ja imperialismia vastaan proletariaatin dikta- 
tuurin puolesta. SKNL puolustaa nuorison poliittisia, taloudellisia 
ja sivistyksellisiä vaatimuksia ja johtaa nuorison taistelua näiden 

vaatimusten puolesta, auttaa kommunistista puoluetta kaikessa sen 
toiminnassa ja kasvattaa sille jäseniä.” (SKNL:n säännöt) 

SKNL oli järjestöllisesti itsenäinen liitto. Sen toiminnasta päät- 
tivät sen omat elimet. Aatteellisesti ja poliittisesti se oli SKP:n 
johtama, ”osa yhdestä kokonaisuudesta, bolshevistisesta taistelu- 
järjestöstä, jonka tehtävänä on proletaarisen vallankumouksen val- 
mistelu ja vieminen voittoon” (Pekka Paasonen SKP:n 5. puolue- 
kokouksessa). Puolue ohjasi nuorisoliiton kaikkea toimintaa, suun- 
tasi sen työtä poliittisissa kysymyksissä, määritteli sen tärkeim- 
mät tehtävät. SKP:n ja SKNL:n yhteydet olivat lujat perustasolta 
johtaviin elimiin saakka. 

Kommunistisen nuorisoliiton järjestörakenne oli periaatteessa sa- 
manlainen kuin julkisen järjestön. Ulkopuoliset vain eivät saaneet 
tuntea ainuttakaan jäsentä tai järjestökoneiston osaa. Perusyksik- 
könä oli solu, joka toimi alueella tai työpaikalla. Solujen toimintaa 
ohjasivat aluekomiteat, paikalliskomiteat, piirikomiteat ja keskus- 
komitea. Edustajakokous oli ylin päättävä elin. 


Kommunistinen nuorisointernationaali 


Kommunistinen nuorisointernationaali, KNI, perustettiin pian 
Kommunistisen Internationaalin jälkeen, marraskuussa 1919. KNI 
yhdisti kaikkien maiden vallankumoukselliset nuorisojärjestöt yh- 
teiseen taisteluun ”imperialismin poliittisen, taloudellisen ja henki- 
sen vallan murskaamiseksi ja köyhälistön diktatuurin pystyttä- 
miseksi.” 

Nuorisointernationaali määritteli kaikkien maiden nuorisoliitto- 
jen tärkeimmät yhteiset taistelukysymykset, ohjasi nuorisoliittoja 
taistelun järjestämisessä ja organisaation rakentamisessa. KNI piti 
säännöllisiä yhteyksiä jokaiseen jäsenjärjestöönsä ja auttoi eri 
taistelutilanteissa. Toimintansa nuorisointernationaali perusti Ko- 
minterin päätöksiin ja ohjelmaan. 

Suomen Kommunistisen Nuorisoliiton työlle KNI:n ohjaus oli 
välttämätön tuki. Nuorisointernationaalin ohjelma oli kommunis- 
tisen nuorisotyön periaatteellisena ohjeena. Sitä luettiin ja levi- 
tettiin ahkerasti, se oli monen nuorisoliittolaisen ensimmäinen luok- 
kataistelun oppikirja. KNI:n toimeenpaneva komitea ja SKNL oli- 
vat säännöllisessä kirjeenvaihdossa. Tätä kautta nuorisoliitto sai 
konkreettisia ohjeita eri taistelukysymysten hoitamisesta. KNI:n 
yleisiä ohjekirjeitä ja kirjasia käytettiin SKNL:n ja sen perus- 
järjestöjen työn järjestämiseen. Nuorisointernationaalin kautta 
SKNL sai kosketuksen muiden maiden nuorisojärjestöihin, tutus- 
tui niiden kokemuksiin ja sai taistelutahtoa. 


Julkisen toiminnan johdossa 


Koko 1920-luvun julkisen nuorisotoiminnan runkona oli SKNL:n 
työ. Liitto ohjasi käytännön työn järjestämistä ja antoi suunnan 
taistelussa. Alkuvaiheessa Kommunistisen nuorisoliiton toiminta 

rakentui Suomen Sosialistisen Nuorisoliiton ja Sosialistisen Nuo- 
risoliiton sisälle. Näissä järjestöissä toimi SKNL:n fraktioita, nuor- 
ten kommunistien ryhmiä. Julkiset joukkokamppailut järjestettiin 
näiden liittojen kautta. Julkisten keskusliittojen lakkauttamisen 
jälkeen työ jatkui opintoyhdistysliikkeen, propagandistiliikkeen ja 
komiteatoiminnan kautta. 

Opintoyhdistyksiä alettiin perustaa jo ennen Sosialistisen Nuo- 
risoliiton lakkauttamista. Kokemuksesta viisastuneina ei enää pe- 
rustettu uutta valtakunnallista keskusjärjestöä vaan tehtiin opinto- 
yhdistyksistä itsenäisiä nuorten työläisten yhdistyksiä eri paikka- 
kunnille. Toimintaa ohjasi Helsingissä toiminut Opintotyön neuvon- 
tayhdistys. Opintoyhdistysten työ oli samantapaista kuin aikaisem- 
min nuoriso-osastojen: järjestettiin vilkasta opintotoimintaa, juhlia, 
retkiä, kilpailuja. 

Myös ohjelmatoiminta pääsi vauhtiin. Sitä ohjaamaan perustet- 
tiin maakunnallisia propagandakeskuksia, joiden tehtävänä oli vä- 
littää aineistoa ja ohjata ohjelmaryhmien toimintaa. Koko maan 
ohjelmatoiminnan keskukseksi muodostui Helsingin propagandakes- 
kus, Helsprokeskus. Nuorten propagandistien toiminta oli laajaa ja 
sen poliittinen merkitys melkoinen. Vuonna 1929 oli toiminnassa 
252 propagandistiryhmää ja niissä jäseniä parituhatta. Ryhmät 
esittivät ajankohtaisiin poliittisiin kysymyksiin tarttuvia lauluja, 
näytelmiä, sketsejä. Poliittiset vastustajat paljastettiin säälittä. 
Esitykset tekivät asioita seuraamattomillekin tunnetuiksi ajankoh- 
taiset taistelukysymykset. 

Opintoyhdistysten ja propagandaryhmien toiminnan voimannäyt- 
teiksi muodostuivat kesäisin pidetyt valtakunnalliset opintopäivät. 
Niitä ehdittiin pitää kolmena kesänä — vuosina 1927, 1928 ja 1929. 
Opintopäivillä tuhannet eri puolilta maata saapuneet nuoret tapa- 
sivat toisiaan ja saivat intoa toiminnan jatkamiseen omilla paik- 
kakunnillaan. NN ! 

Opintoyhdistykset ja propagandaryhmät kokosivat työläisnuori- 
soa poliittiseen toimintaan ja laajensivat vasemmistolaisen nuoriso- 
liikkeen vaikutusta. Varsinaiset poliittiset joukkokamppailut sen 
sijaan järjestettiin tilapäisten komiteoiden kautta. Eri paikkakun- 
nilla toimineet komiteat valittiin yleensä ”asianharrastajien” koolle 
kutsumassa yleiskokouksessa, jossa käsiteltiiin jotakin poliittista 
kysymystä. Kun komitea oli tehtävänsä hoitanut, pidettiin selostus- 
kokous, jossa usein valittiiin uusi komitea huolehtimaan uusien 
kamppailujen järjestämisestä. Kommunistisen nuorisoliiton teke- 
män arvion mukaan komiteoiden järjestämiin kamppailuihin ja tilai- 
suuksiin osallistui 20 000—30 000 nuorta kerrallaan. 


Työtätekevien oikeuksien puolesta, sodanvalmisteluja vastaan 


Luokkasodan jälkeen porvaristo vahvisti valtakomentoaan. Sen 
tavoitteena oli kerralla tehdä selvää työväenliikkeen toiminnasta. 
Porvariston toimintaan 1920-luvulla kuuluivat myös sotaretkien va- 
rustaminen Neuvostoliittoon ja neuvostovastainen kiihotustyö. 

Vuosina 1919—1921 Suomen porvarit järjestivät Aunuksen ret- 
ken ja muita hyökkäyksiä Neuvosto-Karjalaan. Vuonna 1920 Suo- 
men ja Neuvostoliiton välillä solmitusta Tarton rauhansopimuksesta 
ei juuri välitetty. Karjalan työkansan kommuunin asukkaat eivät 
ottaneet suomalaisten hyökkääjien retkikuntia vastaan vapautta- 
jina, vaan torjuivat valloitusaikeet. Kiimasjärven taistelussa vuonna 
1921 Toivo Antikaisen johtama suomalaisten sotakoululaisten suksi- 
partio murskasi erään retken pääesikunnan. Suomessa kymmenet 
tuhannet työläiset vaativat sotapolitiikan lopettamista. 1920-luvun 
rauhantaistelusta tuli laajinta työtätekevien liikehdintää sitten luok- 
kasodan. 

Porvaristo polki arvelematta työläisten palkoja ja elintasoa. Palk- 
kojen alentaminen yritettiin työpaikoilla varmistaa lakonmurtajien 
toimin, mustin listoin, ohranan ja suojeluskuntien työn avulla. 
Kuitenkin työväenluokan järjestäytyneisyys ja taistelutahto parani 
jatkuvasti. Käytiin lukuisia lakkotaisteluja, joissa työnantaja pako- 
tettiin tunnustamaan ammattijärjestöjen oikeudet ja suostumaan 
palkankorotusvaatimuksiin. Vuonna 1927 käytiin metallityöpaikoilla 
suuri lakkotaistelu, johon osallistui 9000 työläistä. Seuraavana 
vuonna lakkoja oli 71 ja niihin osallistui 28 000 työläistä. 

Nuorisoliittolaiset olivat näissä taisteluissa tarmokkaasti mukana, 
tekivät tunnetuksi puolueen ja nuorisoliiton tunnuksia, levittivät nii- 
den lehtiä, johtivat käytännössä rauhantaistelua, lakkoliikkeitä. 


Nuorisoliiton ensimmäinen edustajakokous 


”Olen saanut toverien aktiivisuudesta samoin kuin kongressin 
työstä erinomaisen syvän vaikutuksen ... Kongressin työhön nähden 
voi sanoa, ettei se ollut mikään kuiva, pitkäveteinen kongressi. Se 
oli ennemminkin toverien hyvin aktiivinen, erittäin mielenkiintoi- 
nen ja avoin mielipiteiden vaihto. Jokaisesta kysymyksestä keskus- 
teltiin kiihkeästi. Jokainen otti eri kysymyksissä useaan kertaan 
puheenvuoron. Keskustelut olivat täynnä asia-aineistoa ja osoittivat 
tietoa ja käytännöllistä taistelukokemusta. Vallitsi säälimätön itse- 
kritiikki pienimmistäkin puutteista, terve optimismi ja vallanku- 
mouksellisen näköalan selvyys”, selosti SKNL:n ensimmäistä edus- 
tajakokousta paikalla ollut KNI:n edustaja internationaalin toi- 
meenpanevalle komitealle. 

Ensimmäinen edustajakokous pidettiin vuonna 1929 kasvavan 
taistelun ja oikeistohyökkäyksen voimistumisen oloissa. Käsittelyssä 
olivat yleispoliittinen tilanne ja kommunistien tehtävät sekä Kom- 
munistisen nuorisointernationaalin ja Kommunistisen SHOrsphon 
työn kehittäminen. 

Kokous kehotti voimistamaan taistelua oikeiston vilkastuvaa toi- 
mintaa ja sodanvaaraa vastaan. Liiton toimintaa käsiteltäessä todet- 
tiin järjestön liikkaa juuttuneen julkisiin toiminnan muotoihin. 
Oman kommunistisen nuorisotoiminnan kehittäminen oli jäänyt 
vähemmälle. Kokous asetti tehtäväksi SKNL:n kehittämisen todelli- 
seksi nuorison joukkojärjestöksi. Päätettiin vahvistaa solujen toi- 
mintaa ja kaksinkertaistaa jäsenmäärä. Nuorison taloudellisen tais- 

telun järjestämistä käsiteltiin perusteellisesti. Tuon taistelun jär- 
jestäminen oli erityisen tärkeää aikana, jolloin porvaristo hyökkäsi 
kaikin voimin työtätekevien taloudellisten oikeuksien kimppuun. 
Edustajakokous velvoitti liiton parantamaan myös työtä armeijassa 
ja maaseutunuorison keskuudessa. Tärkeäksi katsottiin kansainvä- 
listen yhteyksien ja kansainvälisen kasvatustyön parantaminen. 


Fasismin ryntäys 


Kansainvälisen talouspulan vaikutus alkoi tuntua Suomessa puun- 
jalostusteollisuuden vientivaikeuksina ja puunjalostusteollisuuden 
kapitalistien voittojen pienenemisenä vuoden 1929 aikoihin. Suomen 
suurkapitalistit pyrkivät siirtämään pulan seuraukset kokonaan työ- 
tätekevien harteille. Työttömyys lisääntyi ja palkat pienenivät. So- 
danvalmistelut Neuvostoliittoa vastaan muuttui entistä avoimem- 
maksi. 

Näitä pyrkimyksiä vastusti Suomessa woimakas vasemmisto- 
lainen työväenliike. Kapitalistit tarvitsivat sen murskaamiseen en- 
tistä kovempia otteita. Ne käynnistivät suunnitelmallisen hyökkäyk- 
sen työväenjärjestöjä vastaan. Hyökkäyksen toteuttajaksi ne jär- 
jestivät lapuanliikkeen ja Valtiollisen poliisin. 

Marraskuussa 1929 aseistetut suojeluskuntalaiset hyökkäsivät 
Vaasan läänin opintoyhdistysten haastejuhlille Lapualla. Suojelus- 
kuntalaiset särkivät huonekalut ja pahoinpitelivät paikalla olleita 
ihmisiä. Lapuan tapahtumien jälkeen seurasi terroritekoja muualla- 
kin. Työväen kirjapainoihin ja työväentaloihin hyökättiin, 200 ih- 
mistä kyyditettiin rajalle, useita murhattiin. 

Valtiollinen poliisi ja hallituspiirit tukivat ja ohjasivat lapuan- 
liikkeen toimintaa. Lapuan tapahtumista hallitus sai aiheen 1lak- 
kauttaa koko maan opintoyhdistykset. Muutkin julkiset järjestöt, 
ammattiyhdistysliikettä, raittius- ja urheilujärjestöjä myöten lak- 
kautettiin. Vasemmistolaisia alettiin järjestelmällisesti vainota ja 
kuljettaa vankiloihin. Työväen ja pienviljelijäin eduskuntaryhmä 
vangittiin kokonaisuudessaan. 


Joukkovastarintaan 


SKP ja nuorisoliitto olivat varoittaneet oikeistovoimien toiminnan 
kiihtymisestä. Ne olivat kehottaneet taisteluun työväenjärjestöjen 
oikeuksien puolesta, neuvostovastaisen sodan lietsontaa vastaan. 
Silti fasistihvökkäyksen rajuus yllätti. Näin täydellistä muutosta 
ei ollut osattu odottaa eikä varautua vastarintaan. Väliaikaisesti 
hyökkäys onnistui lamauttamaan työväenliikkeen toiminnan. 

SKNL piti neuvottelukokouksen vuoden 1930 lokakuussa. Siellä 
tehtiin arvio aikaisemmasta toiminnasta ja siinä olleista puutteista 
sekä määriteltiin tehtävät taistelun jatkamisessa. Kokous totesi, 
että nuorisojoukkojen vastarinnan järjestäminen lapualaisten hyök- 
käystä vastaan oli jäänyt olemattomaksi. SKNL oli liikaa luottanut 
julkisten toimintamahdollisuuksien jatkumiseen. Oman toiminnan 


| 
| 


i 
£ 
H 
| 
i 


17 


järjestäminen oli ollut hidasta. Julkisten järjestöjen lakkauttamisen 
jälkeen oli menetetty yhteys suureen osaan toiminnassa mukana 
olleista nuorista. Perustehtävänä kokous näki joukkotoiminnan jär- 
jestämisen, joukkotaistelun kehittämisen, toimettomuuden voittami- 
sen. ”Joukkovastarintaa hinnalla millä hyvänsä — oli kokouksen 
tunnus” (SKP taistelujen tiellä, Leningrad 1934). 

SKP ja nuorisoliitto lähtivät järjestämään joukkoesiintymisiä fa- 
sistiterroria vastaan. Vapun, Pariisin kommuunin muistopäivän, 
Kansainvälisen nuorisopäivän ja muiden tilaisuuksien vietosta tuli 
monin paikoin merkittäviä tapahtumia. Turussa esim. vuonna 1932 
osallistui Pariisin Kommuunin muistopäivän mielenosoitukseen kak- 
si tuhatta ihmistä. Paikoin syntyi lakkotaisteluja, joita kommunistit 
ja nuorisoliittolaiset olivat johtamassa. 


Opiskelu, joukkotyö, taistelu 


Nuorisoliiton työ siirtyi kokonaan maan alle. Salaista järjestö- 
koneistoa kehitettiin ja lujitettiin ja sitä kautta tehostettiin työtä 
joukkojen keskuudessa. SKNL pystyi melko pian nousemaan fasisti- 
hyökkäyksen aiheuttamasta lamasta. Vangitsemisista huolimatta lii- 
ton jäsenmäärä kasvoi parissa vuodessa lähes puolella. Uusia soluja 
perustettiin ja entisten toiminta lähti uudelleen käyntiin. 

Opintotoiminnan järjestämisellä oli tärkeä sija järjestön lujitta- 
misessa. SKNL ja SKP sekä niiden piirijärjestöt valmistivat opinto- 
suunnitelmat. Ne olivat yleensä laajoja monisteita, joissa oli jäsen- 
telyjä, ohjeita, keskustelukysymyksiä ja neuvoja kirjallisuuden 
käytöstä. Tavallisesti opiskelussa lähdettiin liikkeelle kapitalismin 
tilan selvittämisestä ja päädyttiin toiminnan järjestämisen kysy- 
myksiin. Erään opinto-ohjelman aiheina vuodelta 1930 olivat kapita- 
lismin kiertämätön luhistuminen, oppi proletariaatin diktatuurista, 
talonpoikaiskysymys, Leninin oppi puolueesta, proletaarinen inter- 
nationalismi ja dialektinen materialismi. 

Salaiseen opintotoimintaan osallistujista ei ole tarkkoja lukuja, 
mutta varsin laajaa tämä opiskelu on ollut. Nuorisoliittolaiset ja 
kommunistit opiskelivat tarmokkaasti myös ”Tammisaaren yliopis- 
tossa” ja muissa vankiloissa. Säännöllinen opiskelu järjestettiin 
suunnattomista vaikeuksista huolimatta, ja vapauduttuaan kommu- 
nistit ja nuorisoliittolaiset olivat entistä valmiimpia taistelun järjes- 
täjiä. 

SKNL julkaisi nyt säännöllisesti kahta lehteä, Nuorta kommunis- 
tia ja Nuorta kaartia. Nuori kommunisti oli tarkoitettu pääasiassa 
omille jäsenille. Nuori kaarti oli joukkolehti, joka käsitteli laajem- 
min yleisiä poliittisia kysymyksiä. Näiden lehtien lisäksi monet so- 
lut, piirikomiteat ja paikalliskomitea julkaisivat omia lehtiään. Ne 
tehtiin omatekoisilla monistusmenetelmillä, joskus jopa käsin kir- 
joittamalla. Lentolehtisien ja julistusten levittäminen oli myös tär- 
keä osa työstä. Niillä kutsuttiin nuorisoa kamppailuihin ja tilaisuuk- 
siin, tehtiin tunnetuksi kommunistisen nuorison taistelutunnuksia. 

Kommunistisen nuorisoliiton työn perustana oli työ työpaikoilla. 
Suurilla työpaikoilla toimivat nuorisoliittolaissolut. Ne järjestivät 
nuorisoliittolaisten jokapäiväisen joukkotyön, henkilökohtaisen vai- 
kuttamisen, lehtien levityksen, nuorisoliittolaisten osallistumisen 
ammattiyhdistystoimintaan. 


Mitä merkitsi maanalainen toiminta 


Maanalaisen työn järjestäminen vaati rohkeutta ja taitoa. Ohrana 
oli kaiken aikaa valvomassa ja vainoamassa toimintaa. Työtavat oli 
järjestettävä tilanteen mukaan. Lentolehtiset ja lehdet tehtiin salai- 
sissa painoissa tai kotitekoisin menetelmin jossakin syrjäisessä pai- 
kassa. Mustetta ja paperia ostaessa piti olla varovainen — ohrana 
tarkkaili niiden käyttäjiä. Kaikki kokoukset oli järjestettävä salas- 
sa. Julistuksia levitettäessä oli pidettävä huolta siitä, että kaikki oli 
liimattu paikalleen parissakymmenessä minuutissa koko paikkakun- 
nalla — näin ei ohranaa ehditty hälyyttää paikalle. 


Jokaisen jäsenen velvollisuutena oli täyttää tarkasti saamansa 
tehtävät, noudattaa varovaisuutta ja olla puhumatta järjestön 
asioista ulkopuolisille. Kukaan ei tiennyt toiminnasta enempää kuin 
oli tehtävien hoitamisen kannalta välttämätöntä, ei tuntenut useam- 
pia tovereita kuin oli välttämätöntä. 


Toiminnassa oli tietysti paljon puutteita, joita usein arvosteltiin. 
Tarmokkaasta työstä huolimatta nuorisoliitosta ei koskaan kasva- 
nut todellista nuorison joukkojärjestöä. Parhaimmillaankin siihen 
kuului vain noin 700 jäsentä eikä liiton joukkolehden, Nuoren kaar- 
tin, levikki koskaan ylittänyt tuhatta kappaletta. Kommunistisen 
nuorisoliiton vaikutus ei tuntunut tarpeeksi hyvin suurilla työpai- 
koilla eikä maaseudun nuorison keskuudessa. 

III KANSANRINTAMAAN 


— Kominternin seitsemännestä edustaja- 
kokouksesta sotien vuosiin (1935—1944) 


”Nuorisokysymys on koko kommunistisen liikkeen kysymys. 
Taistelussa nuorisosta on kommunististen puolueiden ja kom- 
munististen nuorisojärjestöjen välittömästi otettava ratkaise- 
va askel eteenpäin. Kommunistisen nuorisoliikkeen päätehtä- 
vänä kapitalistisissa maissa on kulkea rohkeasti yhteisrinta- 
man toteuttamisen tietä, työtätekevän nuorisosukupolven or- 
ganisoimisen ja yhdistämisen tietä.” 


Georgi Dimitrov Kominternin 7. kongressissa 


Kominternin päätösten perustalta 


Kommunistisen Internationaalin 7. kongressi vuonna 1935 asetti 
kaikkien maiden kommunististen puolueiden tehtäväksi laajan kan- 
sanrintaman kokoamisen fasisminvastaiseen taisteluun. Kommunis- 
tisen nuorisointernationaalin kokous määritteli nuorisoliittojen teh- 
tävät tässä työssä. 

SKP päätti jo vuonna 1934 yhteisrintamataktiikan soveltamisesta 
uudella tavalla ja entistä laajemmin. Kominternin päätösten mukai- 
sesti työtä tehostettiin. Oli löydettävä uusia joukkovaikutuksen 
mahdollisuuksia taistelussa sodanvaaraa ja fasismia vastaan. Puo- 
lue järjesti jäsenensä toimimaan sosialidemokraattisissa poliittisissa 
ja ammatillisissa järjestöissä. 

Nämä päätökset toteutuivat myös nuorisoliiton työssä. Vuonna 
1934 nuorisoliittolaisille annettiin ohjeet siirtyä sosialidemokraatti- 
sen nuorisoliiton jäseniksi. Aluesolut muutettiin sosialidemokraat- 
tisen nuorisoliiton sisällä toimiviksi fraktioiksi ja työpaikkasolut 
alkoivat tehdä työtä sosialidemokraattisten ammattiosastojen sisäl-- 
lä. KNI:n ohjeita seuraten SKNL päätti vuonna 1935 toimintansa 
lopettamisesta itsenäisenä järjestönä. Liiton jäsenet liitettiin puo- 
lueen riveihin ja koko nuorisotoiminnan johto jätettiin SKP:n hoi- 
dettavaksi. 


Yhteisrintama fasismia vastaan 


Suomen Kommunistinen Nuorisoliitto ei mennyt Sosialidemokraat- 
tiseen Työläisnuorisoliittoon valtaamaan sitä. Se meni tekemään 
liitosta johdonmukaista fasisminvastaista järjestöä ja sellaisena laa- 
jentamaan sen joukkovaikutusta. Kommunististen nuorten toimin- 

nan ansiosta liiton toiminta vilkastui ja sen jäsenistö alkoi vallan- 
kumouksellistua. Liiton edustajakokouksessa vuonna 1937 oli edus- 
tajista kolmasosa SKNL:n tukijoita, vaikka liiton johto oli erotta- 
nut kaikki epäilyttävät ja vasemmistolaisina tunnetut nuoret jo 
hyvissä ajoin ennen kokousta. 

Yhteisrintaman perusteella syntyi huomattavia joukkoliikkeitä. 
Taistelu Toivo Antikaisen puolesta kokosi taakseen suuret joukot 
fasisminvastustajia. Ohrana pidätti SKP:n johtaviin tovereihin kuu- 
luneen Toivo Antikaisen vuonna 1935 ja vaati tälle kuolemanran- 
gaistusta keksityn syytteen perusteella. Tapaus synnytti kansain- 
väliseksikin ulottuneen liikehdinnän kuolemanrangaistusta ja val- 
tiollisen poliisin ja oikeuslaitoksen lakienvastaista toimintaa vas- 
taan. Kerättiin kuolemanrangaistusta vastustava adressi ja perus- 
tettiin laaja fasisminvastainen järjestö Ihmisoikeuksien liitto. Jouk- 
koliike esti kuolemantuomion käyttämisen. 


Espanjan kansan taistelu sai laajaa tukea. Sosialidemokraattisen 
puolueen vasemmistolaisen opposition johtajat osallistuivat työhön 
Espanjan fasisminvastustajien tukemiseksi yhdessä kommunistien 
kanssa. Työväen taloudellisten ja poliittisten oikeuksien puolesta 
käytävä taistelu alkoi myös laajentua. 


Talvisodasta jatkosotaan 


Vuonna 1936 solmittiin Saksan, Italian ja Japanin sotilaallinen 
liitto. Vuonna 1938 Saksa valloitti Itävallan, seuraavana vuonna 
Tsekkoslovakian. Syyskuussa 1939 Hitlerin armeija hyökkäsi Puo- 
laan. Toinen maailmansota oli alkanut. Sodan syttyminen ei ollut 
sattuma. Se oli johdonmukainen seuraus kansainvälisen taantumuk- 
sen taistelusta sosialismia vastaan ja imperialismin sisäisten ristirii- 
tojen kärjistymisestä. Hyökkäyksen tarkoituksena oli tuhota työ- 
läisten ja talonpoikien valtio Neuvostoliitto, ja tehdää loppu demo- 
kraattisesta toiminnasta muualla maailmassa. 

Suomen hallitsevat piirit näkivät sodan syttymisessä tilaisuuden 
vuosikausia hautomiensa hyökkäyssuunnitelmien toteuttamiseen. Por- 
varisto ja sitä tukeneet oikeistososialidemokraatit liittyivät innolla 
hyökkäykseen. SKP:n antamassa julistuksessa talvisodan alussa 
osoitettiin, miten sota oli seurausta porvariston jo 1920-luvulta al- 
kaen harjoittamasta neuvostovastaisesta politiikasta. Julistuksessa 
vaadittiin Erkon ja Tannerin sotahallituksen syrjäyttämistä, rau- 
han solmimista, kansanvaltaisen järjestyksen voimaansaattamista 
ja hyviä suhteita Neuvostoliittoon. 

Talvisodan ”yksimielisyys” osoittautui valheeksi heti rauhansopi- 
muksen solmimisen jälkeen. Perustettuun Suomen ja Neuvostoliiton 
rauhan ja ystävyyden seuraan liittyi muutamassa kuukaudessa 
40 000 jäsentä. Sodanvastainen oppositio kasvoi Sosialidemokraatti- 
sessa puolueessa. 

Ylipäällikkö Mannerheim julisti 11.7. 1941: ”Karjalan vapaus ja 
suuri Suomi väikkyy edessämme maailmanhistoriallisten tapahtu- 


EEST 


a NeN 


LI NTS 1. AT ope 


21 


mien valtavassa vyöryssä.” Ja suurkapitalistit totesivat omissa 
asiakirjoissaan : ”Itä-Karjala on Suomen menestyksellisen tulevai- 
suuden avain”. (Puhe oli Karjalan metsärikkauksien käytöstä.) Jat- 
kosota alkoi. 


Vastarinta järjestäytyy 


Jatkosodan alkaessa käynnistyi myös vastarintatoiminta. Tuhan- 
net sotamiehet siirtyivät metsäkaartiin ja kieltäytyivät sotimasta 
Neuvostoliittoa vastaan. Syntyi myös aktiivisia vastarintaryhmiä, 
jotka aiheuttivat sabotaasitoiminnallaan vahinkoja varsinkin sak- 
salaisten joukkokuljetuksille. Ohrana kuljetti satoja sodanvastusta- 
jia turvasäilöön, kymmeniä teloitettiin ilman oikeudenkäyntiä. 

Mutta sodanvastaisen liikkeen laajenemista ei mikään voinut 
estää. Taistelevien joukko lisääntyi sodan jatkuessa. Pyrkimys rau- 
haan laajeni kaikkien kansalaispiirien keskuuteen. Sosialidemo- 
kraattisen puolueen johdossa ja porvarillisissa puolueissa alkoi 
esiintyä henkilöitä, jotka vaativat rauhanneuvottelujen aloittamista. 

Neuvostoarmeija ja maailman rauhanvoimat löivät fasistiarmei- 
jat. Ne loivat mahdollisuuden rauhan ja demokratian puolesta käy- 
tävän taistelun voitolle. Myös Suomessa sodan loppuminen aloitti 
uuden aikakauden. Vankiloissa ja keskitysleireillä olleet marssivat 
vapauteen jatkamaan SKP:n ja kommunistisen nuorisoliiton työtä 
uusissa oloissa. 

IV DEMOKRAATTINEN NUORISO 
TOIMINTAAN 


— SDNL:n perustamisesta taantumuksen nousuun 
(1944—1948) 


”Demokraattinen nuorisoliike on saanut kunniakkaan tehtä- 
vän, nuorisomme kasvattamisen demokratian hengessä, uuden 
paremman yhteiskunnan rakentamiseksi. Tätä varten pyrkii 
demokraattinen nuorisoliike kokoamaan maamme edistykselli- 
set nuorisopiirit yhteistyöhön fasistisen ideologian vaikutuk- 
sen poispyyhkimiseksi nuorisomme elämästä. Tämän poliitti- 
sen tehtävänsä ohella on SDNL:n pyrkimyksenä toiminnallaan 
edistää nuorisomme yhteiskunnallisten, taloudellisten ja sivis- 
tyksellisten olojen kehittämistä nuorison elämän edellytyksiä 
vastaaviksi.” 

SDNL :n ohjelma vuodelta 1946 


Välirauhansopimus ja SKP:n julkisen toiminnan alku 


Välirauhansopimuksessa Suomi sitoutui vapauttamaan kaikki van- 
kiloihin teljetyt fasisminvastustajat, lakkauttamaan fasistiset jär- 
jestöt ja takaamaan toimintaoikeudet demokraattisille voimille. 
Tyytymättömyys harjoitettuun sotapolitiikkaan tuli näkyviin työtä- 
tekevien aktiivisessa toiminnassa. Sadoissa kokouksissa tuomittiin 
hyökäys Neuvostoliittoon, vaadittiin pysyvää rauhaa, demokraattis- 
ten oikeuksien turvaamista ja työtätekevien elinehtojen paranta- 
mista. 

Suomen Kommunistinen Puolue astui julkisuuteen vuoden 1944 
syksyllä. Se asetti ensimmäiseksi tehtäväksi fasismin ja taantumuk- 
sen vastaisen rintaman rakentamisen. Puolue määritteli rintaman 
tavoitteiksi maan lopullisen irroittamisen sodasta, fasismin vaiku- 
tuksen lakkauttamisen, demokraattisten oikeuksien palauttamisen 
työtätekeville, Suomen ja Neuvostoliiton hyvin suhteiden kehittämi- 
sen ja taloudellisen jälleenrakentamisen aloittamisen Suomessa. 

Suomen Kansan Demokraattinen liitto perustettiin laajaksi sodan- 
ja fasisminvastustajien liitoksi. Ensimmäisissä eduskuntavaaleissa 
SKDL sai neljäsosan äänistä ja siitä tuli eduskunnan suurin ryhmä. 
Vaalien jälkeen se solmi Maalaisliiton ja Sosialidemokraattisen puo- 
lueen eduskuntaryhmien kanssa ”Kolmen suuren sopimuksen”. Siinä 
eduskuntaryhmät sopivat yhteisestä toiminnasta ulko- ja sisäpolitii- 
kan demokratisoimisessa, suurpääoman alistamisessa kansantalou- 
den ja yhteiskunnan kokonaiseduille, hyvien suhteiden luomisessa 
Neuvostoliittoon. 

Myös nuorison keskuudessa toiminta lähti liikkeelle. Ensimmäinen 
demokraattinen nuorisoyhdistys perustettiin Tampereella syksyllä 

1944. Suomen Demokraattisen Nuorisoliiton perustava kokous pidet- 
tiin saman vuoden joulukuun viimeisenä päivänä. Liittoa olivat sil- 
loin jo perustamassa 60 osaston edustajat. 


Uudentyyppinen nuorisojärjestö 


Nuorisoliittoa perustettaessa sitä luonnehdittiin uudentyyppiseksi 
nuorisojärjestöksi. Sellaisena sitä kuvasi kolme piirrettä: 

— Nuorisoliitto jatkaa aikaisempien edistyksellisten nuorisosuku- 

polvien taistelua. 

— Nuorisoliitto pyrkii kokoamaan riveihinsä kaiken edistykselli- 
sen nuorison, kaikki, joiden edut vaativat taistelua yhteiskun- 
nallisen edistyksen ja rauhan puolesta. 

— Nuorisoliitto on taistelujärjestö erotukseksi porvarillisista 
nuorisojärjestöistä, joiden tarkoituksena on vain koota nuori- 
soa viettämään vapaa-aikaansa ja harrastamaan ”hyviä har- 
rastuksia”. 

SDNL:n ensimmäinen liittokokous määritteli liiton päätehtäväksi 
”irroittaa maamme nuoriso taantumuksellisen kasvatuksen vaiku- 
tuksesta, paljastaa fasistien valheisänmaallisuus, poistaa valloitus- 
sotien ihannointi nuorisomme tietoisuudesta”. SDNL:n ohjelma, 
Nuorison kolme oikeutta, vaati nuorisolle oikeutta työhön ja talou- 
dellisesti turvattuun elämään, sivistykseen ja yhteiskunnalliseen toi- 
mintaan. 

Nuorisoliitosta pyrittiin muodostamaan laaja demokraattinen nuo- 
risojärjestö. Sen ohjelma oli demokraattinen toimintaohjelma, jonka 
tavoitteena oli merkittävien demokraattisten uudistusten aikaansaa- 
minen. Se kutsui riveihinsä eri yhteiskuntaluokkiin kuuluvia, eri 
ssitetyt vaatimukset. Sen kasvatus- ja koulutustyön tavoitteena om 
mielipidesuuntia kannattavia nuoria, jotka hyväksyivät ohjelmassa 
jäsenistön kasvattaminen kansanvaltaan, kansainvälisyyden hen- 
gessä. Sen jäsenistön perusjoukkona oli työläisnuoriso, sen johtava- 
na voimana toimivat nuoret kommunistit. 


Miksi demokraattinen nuorisojärjestö 


”Alustaja ei katsonut tarpeelliseksi kommunistisen nuorisoliiton 
perustamista, vaan kommunistisen puolueen yhteydessä voisi toimia 
nuorisojaosto. Katsoi tarpeelliseksi kutsua koolle nuorison maata- 
käsittävän neuvottelukokouksen.” 

Alustaja oli Paavo Kivikoski ja selostus SKP:n keskuskomitean 
kokouksesta syksyllä 1944. Sodanjälkeinen luokkataistelutilanne 
johti kommunistit käynnistämään nuorisotoiminnan rakentamalla 
laajan demokraattisen nuorisojärjestön. Kommunistien tehtävänä oli 
kaikilla yhteiskuntaelämän aloilla mahdollisimman laajan rintaman 
kokoaminen fasismin hävittämiseksi Suomesta. Tuon tehtävän täyt- 

täminen nuorison keskuudessa vaati demokraattisen nuorisojärjes- 
tön perustamista. 

Nuoriso oli sodan jälkeen yleisesti tyytymätöntä sotapolitiikkaan 
ja sitä johtaneisiin porvarillisiin ja oikeistososialidemokraattisiin 
poliitikkoihin. Järjestäytynyttä demokraattista nuorisoliikettä ei kui- 
tenkaan ollut. Kommunistien tehtäväksi asettui tämän demokraat- 
tisen nuorisorintaman luominen. Tehtävänä oli tuoda nuorisolle tie- 
toa demokraattisen taistelun välttämättömyydestä, järjestää tuohon 
taisteluun tuhannet aikaisemmin syrjässä pysyneet nuoret. Tämä 
rintama pystyttiin parhaiten kokoamaan laajaan, yhtenäiseen demo- 
kraattiseen nuorisoliittoon — SDNL:oon. 

”Demokraattinen nuorisoliike on saanut kunniakkaan tehtävän, 
nuorisomme kasvattamisen demokratian hengessä, uuden, parem- 
man yhteiskunnan rakentajaksi. Tätä varten pyrkii demokraattinen 
nuorisoliike kokoamaan maamme edistykselliset nuorisopiirit yhteis- 
työhön fasistisen ideologian vaikutuksen poispyyhkimiseksi nuori- 
somme elämästä”, todettiin nuorisoliiton ensimmäisessä ohjelmassa. 
Taantumuksellisen, kiihkoisänmaallisen ja antikommunistisen kas- 
vatuksen vaikutuksen vähentäminen, fasistisen ideologian juurimi- 
nen loi tietysti edellytyksiä myös sodan ja fasisminvastaisten mieli- 
alojen kasvulle kiinnostukseksi tieteellisestä sosialismista. 

Nuorisoliiton työstään 1940-luvulla saamat kokemukset vahvisti- 
vat suunnan oikeaksi. Nuorisoliiton jäsenmäärä kasvoi yli kolmen- 
kymmenentuhannen parissa vuodessa, sen perusosastoja syntyi kaik- 
kialle. Liitosta tuli pian Suomen merkittävin nuorisojärjestö. 


Demokraattisten uudistusten puolesta 


Mahtava joukkoliike nousi tukemaan demokraattisia uudistusvaa- 
timuksia. Sadat tuhannet työläiset osallistuivat joukkokokouksiin, 
joissa vaadittiin sotasyyllisten tuomitsemista ja YYA-sopimuksen 
solmimista. Työpaikoilla taisteltiin parempien palkkojen puolesta. 
Nuorisoliitto oli mukana näissä taisteluissa, teki työtä puolueen ja 
kansandemokraattisen liikkeen esittämien tunnusten puolesta. 

Ensimmäisissä eduskuntavaaleissa nuorisoliittolaisten ohjelma- 
ryhmät, lentolehtisten levittäjät ja julisteiden tekijät toimivat kan- 
sandemokraattien vaalivoiton hyväksi. Taistelussa nuorison oikeuk- 
sien puolesta saavutettiin tuloksia. Vaatimus äänioikeusikärajan 
alentamisesta toteutui jo ensimmäisissä eduskuntavaaleissa: niihin 
saivat 21-vuotiaat ensimmäisen kerran osallistua. Kunnalliseen nuo- 
risotoimintaan kiinnitettiin huomiota. Sen tehtäväksi nähtiin nuo- 
rison vapaa-ajanvieton järjestäminen demokraattisessa hengessä. 

Rauhan ja kansainvälisen ystävyyden puolesta tehtiin työtä. Nuo- 
risoliitto vaati Suomen ja Neuvostoliiton ystävällisten suhteiden 
solmimista ja teki kaikkensa Suomen ja Neuvostoliiton nuorison 
ystävyyden lujittamiseksi. Vuonna 1945 SDNL:n edustajat olivat 
mukana Demokraattisen Nuorison Maailmanliiton perustavassa ko- 
kouksessa. Myöhemmin nuorisoliitto osallistui tarmokkaasti maail- 
manliiton eri kampanjoihin. 

Toiminnassa tavoitteidensa puolesta nuorisoliitto onnistui joissa- 
kin kysymyksissä pääsemään yhteistyöhön Sosialidemokraattien ja 
Maalaisliiton nuorisojärjestöjen kanssa. Laajempaa yhteistyötä har- 
joitettiin vuonna 1946 perustetussa Suomen Nuorison Fdustajistos- 
sa, johon kuuluivat kaikki Suomen nuorisojärjestöt. Alkuaikoina 
SNE liittyi nuorisoliiton työn ansioista myös Demokraattisen Nuo- 
rison Maailmanliittoon. 


Toimintamuodot kehittyvät 


Tuhansia uusia ihmisiä tuli mukaan nuorisoliiton toimintaan. 
Kaikki oli uutta, toiminnan muodot, työn järjestäminen. Mutta in- 
nostus oli valtava. Toimintamuodot haettiin sodan edellä toimineiden 
vallankumouksellisten nuorisojärjestöjen kokemuksista. 

Harrastus- ja ohjelmatoiminnan järjestämiseen kiinnitettiin ko- 
vasti huomiota. Sen avulla nuorisoliitto kokosi kasvatustyönsä pii- 
riin suuret joukot aikaisemmin passiivista nuorisoa. Kisälliryhmiä, 
joukkolausuntaryhmiä, lauluryhmiä toimi melkein joka osastossa. 
Piirijärjestöt pitivät henkisiä kilpailuja: parin päivän tapaamisia, 
joissa nuorisoliittolaiset kilpailivat runonlausunnassa, laulussa, soi- 
tossa, urheilussa. 

”Rohkeaa peliä olivat työtapamme. Heti liiton perustamisen jäl- 
keen päätimme, että seuraavana kesänä järjestetään Helsingissä 
liittojuhlat. Muitta mutkitta vuokrasimme Stadionin, marssittiin ko- 
measti läpi Helsingin ja opetusministeri puhui juhlassa”, kertoi lii- 
ton tuonaikainen sihteeri Anneli Aarikka myöhemmin Terässä. Liit- 
tojuhlien pidosta tehtiin nuorisoliitossa jokavuotinen perinne. 

Opintotoiminnan järjestäminen jäi alkuaikoina vähemmälle. Terän 
ohjeet neuvoivat nuorisoliittolaisia perustamaan kerhoja, joissa 
voitaisiin opiskeila järjestötekniikkaa tai kunnallispoliittisia kysy- 
myksiä tai tutustua luonnontieteisiin ja edistykselliseen kaunokir- 
jallisuuteen. Myöhemmin pyrittiin rakentamaan yhtenäinen opiske- 
lujärjestelmä. Tärkeimpinä tutustumisen kohteina olivat järjestö- 
asiat ja nuorisoliiton periaateohjelma. Opiskelussa käytettiin ahke- 
rasti apuna liiton lehteä Terää ja myöhemmin julkaistua järjestö- 
lehteä Merkkitulta. 


Demokraattisen nuorison maailmanliitto 


Marraskuussa 1947 kokoontui Lontooseen 600 nuorta 64 eri maas- 
ta Maailman nuorison konferenssiin perustamaan Demokraattisen 
Nuorison Maailmanliittoa. ”Konferenssi kutsuu kaikkia demokraat- 
tisia nuorisojärjestöjä autttamaan oikeudenmukaisen ja pysyvän 
rauhan rakentamista, tukemaan nuorisoa tämän vaatimuksissa hen- 
kisen, kulttuurisen ja fyysillisen kehityksen vaatimien oikeuksien 
saavuttamiseksi, ja edistämään kansojen välistä veljeyttä ja kun- 
nioitusta”, sanottiin konferenssin nimissä annetussa vetoomuksessa 
maailman nuorisolle. 

Vuoden kuluessa perustamisestaan saattoi liitto ilmoittaa jäsen- 
määräkseen 46 miljoonaa nuorta, joiden päämääränä oli taistella 
rauhan, demokratian ja nuorison oikeuksien puolesta. Tänä päivänä 
DNML:oon kuuluu 200 järjestöä, jotka edustavat sataa' miljoonaa 
nuorta. 

DNML:n aloitteesta järjestettiin Prahassa ensimmäiset maailman 
nuorison festivaalit vuonna 1947. ”Koko maailman nuoriso, joka on 
oppinut tuntemaan hirvittävien kokemusten kautta sodan taakan ja 
fasismin hirmuteot ruumiissaan, on Prahan festivaaleilla julistanut 
vakuuttavalla tavalla palavan tahtonsa olla koskaan sallimatta, että 
maailma syöstään joskus uuteen veriseen sotaan. Rauha”, lausui 
TSekkoslovakian silloinen pääministeri Klement Gottwald festivaa- 
leista. 

SDNL oli mukana perustamassa Demokraattisen Nuorison Maail- 
manliittoa. Se teki maailmanliiton aloitteita ja kampanjoita tunne- 
tuksi Suomessa. Maailman nuorison päivää ryhdyttiin viettämään 
joka vuosi — tuona päivänä vietiin nuorison kansainvälisen solidaa- 
risuuden sanomaa laajoille nuorison joukoille. SDNL osallistui myös 
aktiivisesti DNML:n järjestämiin kansainvälisiin nuorisotapaami- 
siin. 


Demokraattisen kauden saavutukset 


Vuoden 1945 vaaleissa SKDL:sta oli tullut eduskunnan suurin 
ryhmä. Solmitun ”Kolmen suuren sopimuksen” perustalta muodos- 
tettiin hallitus, jossa olivat mukana kommunistit, sosialidemokraa- 
tit ja maalaisliittolaiset. Demokraattisten voimien taistelun ansiois- 
ta saavutettiin sodanjälkeisenä kautena merkittäviä demokraattisia 
uudistuksia. 

Välirauhanvelvoitteita ryhdyttiin toteuttamaan. Sota-ajan poik- 
keuslait kumottiin ja sotasyylliset tuomittiin. Akateeminen Karjala- 
seura, suojeluskunnat ja IKL hajotettiin ja niiden lehdet lakkautet- 
tiin. Taantumusvoimien vastarinnasta huolimatta solmittiin Ystä- 
vyys-, yhteistyö- ja avunantosopimus Neuvostoliiton kanssa. 

Työtätekevien elinoloihin saatiin parannuksia. Palkkojen nousun, 
vero- ja sosiaalipoliittisten toimien ansiosta teollisuustyöläisten 
reaaliansiot suurenivat vuosina 1945—1948 kaksinkertaisiksi. Pek- 
kalan hallituksen aikana säädettiin parikymmentä sosiaalista lakia, 
mm. lait vuosilomasta, lapsilisistä, työajoista ja invalidihuollosta. 

Myös virkakoneiston demokratisointi pantiin alkuun. Valtiollinen 
poliisi siirtyi demokraattisten voimien hallintaan. Muutoksia tapah- 
tui Yleisradiossa, kouluhallituksessa ja monissa muissakin valtion 
laitoksissa. 


Taantumus hyökkää 


Demokraattisen suuntauksen jatkuminen oli vaaraksi suurkapita- 
listeille ja taantumusvoimille. Siksi ne ryhtyivät vastahyökkäyk- 
seen, joka oli osa kansainvälisen taantumuksen ryntäystä demo- 

kraattisia voimia vastaan kaikkialla maailmassa. Taantumusvoimat 
keskittivät tarmonsa vuoden 1948 eduskuntavaaleihin. Niiden tavoit- 
teena oli tehdä selvää kolmen suuren yhteistyösopimuksesta ja syr- 
jäyttää kansandemokraatit hallituksesta. katkaista alkanut demo- 
kratisoitumiskehitys, tehdä loppu kansallistamisvaatimuksista, 
kääntää Suomen ulkopolitiikka Neuvostoliittoa vastaan. 


Tavotteita ryhdyttiin toteuttamaan: oikeistovoimat yrittivät liit- 
tää Suomen amerikkalaisten suurkapitalistien Marshall-avun suunni- 
telmaan, ne hyökkäsivät YYA-sopimuksen solmimista vastaan ja 
käynnistivät laajan kommunisminvastaisen propagandakampanjan. 
Laskettiin liikkeelle huhu kommunistien suunnittelemasta vallan- 
kaappauksesta ja saatettiin poliisi ja armeija hälytysvalmiuteen sen 
torjumiseksi. Hyvissä ajoin ennen vaaleja sosialidemokraattien ja 
maalaisliiton oikeistolaiset saivat aikaan näiden puolueiden irtisa- 
noutumisen ”Kolmen suuren sopimuksesta”. 


Tuloksena kaikesta tästä oli melkoinen vaalitappio. Kansandemo- 
kraattien äänimäärä laski yli 20 000:lla ja paikkaluku eduskunnassa 
putosi 38:aan. Kommunisti-lehdessä arvioitiin vaalitappiota seuraa- 
vasti: ”Vaalitappiomme pääsyynä on epäilemättä se, että ratkaise- 
vat taloudelliset ja poliittiset muutokset, jotka sodan jälkeen olisi 
voitu suorittaa kommunistien ja sosialidemokraattien yhteisvoimin, 
ovat jääneet suorittamatta. Suuryhtiöiden kansallistamista ja oikeu- 
denmukaista maareformia ei ole pantu toimeen. Taantumuksen mah- 
tiasemaa valtiokoneistossa ei ole murrettu.” 

V NUORISOLIITTO KYLMÄN SODAN VUOSINA 


— SDNL:n toisesta liittokokouksesta Helsingin 
festivaaleihin (1949—1962) 


”Mutta vaikka liittomme nimi ja perusohjelma eivät ehkä aina 
olekaan selvästi osoittaneet katsomuksiamme, aatteitamme, 
niin sitä enemmän sen on tehnyt meidän toimintamme. Sen 
ei ainakaan olisi pitänyt jättää ketään epäselväksi tarkoitus- 
peristämme. 

Toiminta oman maamme demokraattisessa rintamassa, ko- 
ko maailman demokraattisessa rintamassa, Demokraattisen 
Nuorison Maailmanliiton monimiljoonaisissa riveissä, taiste- 
lumme nuorison oikeuksien puolesta, osallistumisemme jouk- 
koliikkeisiin, joilla taantumusta on isketty, kasvatustyömme, 
joka on perustunut työväenluokan ihanteisiin, tieteelliseen so- 
sialismiin, kaiken tämän tulisi epätietoisimmallekin näyttää 
tietä SDNL:n perusolemuksen tutkimisessa.” 

SDNL :n valistussihteeri Paul Roos v. 1949 


Vallankumouksellisen nuorisojärjestön piirteet 


SDNL:n toiminnassa oli alusta pitäen piirteitä, jotka yhdistivät 
sen vasemmistolaiseen työväenliikkeeseen. Nuorisoliiton suhde kom- 
munistiseen puolueeseen oli aika ollut selvä. Puolue johti ja ohjasi 
nuorisoliiton työtä kaikilla tasoilla ja nuorisoliitto kasvatti puolu- 
eelle taistelijoita. Nuorisoliitto korosti myös kaikessa työssään val- 
lankumouksellisten nuorisojärjestöjen perinteitä, jatkoi niitä uusissa 
oloissa. Se omaksui ennen sotia toimineen Kommunistisen Nuoriso- 
liiton ja julkisten vasemmistolaisten opintoyhdistysten toiminnan 
muotoja ja taistelutapoja. 

Kehittyessään nuorisoliitto läkestyi entistä enemmän —vallanku- 
mouksellista työväenliikettä. Siitä muodostui käytännön taistelussa 
työväenluokan nuorison luokkajärjestö, joka järjesti poliittisen toi- 
mintansa ja kasvatustyönsä työväenluokan etujen, työväenluokan 
maailmankatsomuksen perustalta. 

Nuorisoliiton luokkaperusta oli työväenluokassa. Sen jäsenistön 
valtaosa oli työläisnuoria. Tästä antaa kuvan vuonna 1949 tehty ti- 
lasto SDNL:n jäsenkoostumuksesta: 

43 % teollisuustyöläisiä 

20 % maa- ja metsätyöläisiä 

8 % liikealan työläisiä 

4 % opiskelevaa nuorisoa 

3 % talonpoikaisnuorisoa 

22 % kotona, tuntematon ammatti tms. 

Nuorisoliitto yhdisti taistelun ohjelmallisten vaatimusten puolesta 
yhä selkeämmin sosialistisiin tavoitteisiin. Kommunistien suuren 
vaikutuksen ansioista nuorisoliiton jäsenistö kasvoi aatteellisesti, 
omaksui tieteellisen sosialismin mukaisen maailmankatsomuksen. 
Myös nuorisoliiton kasvatustyö perustui ”työväenluokan ihantei- 
siin, tieteelliseen sosialismiin”, kuten SDNL:n valistussihteeri Paul 
Roos totesi. 


Luokkataisteluun 


Taantumuksen toiminta näkyi myös nuorison keskuudessa. Oi- 
keistovoimat hyökkäsivät kiivaasti Demokraattisen Nuorison Maa- 
ilmanliittoa vastaan ja pyrkivät eristämään SDNL :n. 

Luokkataistelutilanteen kärjistyminen kansallisesti ja kansainvä- 
lisesti, taantumushyökkäyksen kiihtyminen ja työväenluokan tais- 
telun voimistuminen johtivat SDNL:n ottamaan kantaa entistä sel- 
keämmin: oli asetuttava joko työväenluokan puolelle tai sitä vas- 
taan. Oli selvää, mille puolelle SDNL asettui. : 


Tässä tilanteessa pidettiin SDNL:n toinen liittokokous. Sen teh- 
tävänä oli selkiinnyttää SDNL:n periaatteellista pohjaa, lujittaa 
liittoa, luoda perustaa tuleville taisteluille. Kokouksessa keskus- 
teltiin liiton toiminnan kehittämisestä, hyväksyttiin uusi ohjelma 
ja uudet säännöt. 

Ohjelmakeskustelun yhteydessä julkaistiin Terässä SDNL:n va- 
listussihteeri Paul Roosin puheenvuoro. Roos totesi, että SDNL 
on kasvanut ohi aikaisemman ohjelmansa. Rintamalinjat maail- 
massa ovat selvät: toisaalla kapitalismin ja uuden sodan lietsojien 
rintama, toisaalla sosialismin ja rauhan rintama. Tässä tilanteessa 
on nuorisoliiton ohjelmalta vaadittava periaatteellista selkeyttä, 
sen tavoitteeksi on kirjattava sosialismi. 


Hyväksytty ohjelma toimi SDNL:n perusohjelmana vuoteen 
1967. Se julistaa demokraattisen nuorison perusvaatimukset nuori- 
son oikeuksien turvaamiseksi, sen tehtävät taistelussa suurpääoman 
valtaa vastaan kansandemokratian ja sosialismin toteuttamiseksi 
Suomessa. Se määrittelee historiallisen materialismin SDNL:n kas- 
vatustyön perustaksi. Ohjelman tehtävänä oli koota taakseen laaja 
Suomen nuorison rintama, osoittaa sosialismin välttämättömyys 
demokraattisten vaatimusten toteuttamiseksi loppuun saakka. Oh- 
jelma oli SDNL:n taisteluohjelma nuorisolle. 


Maan politiikkaa on muutettava 


”Maan politiikkaa on muutettava” oli toisen liittokokouksen po- 
liittinen päätunnus. Se oli vastalause oikeistososialidemokraattisen 
Fagerholmin hallituksen työväenvastaiselle politiikalle, elintason 
alentamiselle, demokraattisten oikeuksien polkemiselle, neuvosto- 
vastaisuuden lietsomiselle. 

Vuoden 1948 aikana hinnat alkoivat nousta vinhasti. Vuonna 
1949 elinkustannusindeksi nousi 810 pisteestä 816 pisteeseen. Sa- 
maan aikaan oli voimassa palkkasulku, ja sosiaaliministeriön palk- 
kaosasto lähetti suuryhtiöille kehotuksia työläisten silloistenkin 
palkkojen alentamiseen. Joukkotyöttömyyttä alkoi esiintyä ensim- 
mäisen kerran sodan jälkeen — vuonna 1949 oli jo 55 000 ihmistä 
ilman työtä. ”Jos maassa olisi ollut puhtaasti porvarillinen halli- 
tus, on varmaa, että sosialidemokraatit eivät olisi voineet eivätkä 
olisi halunneetkaan pitää SAK:ta ja työläisjoukkoja kurissa kuin 
nyt heidän vastatessaan järjestyksen ja laillisen menon säilymi- 
sestä”, arvioi kokoomuslainen Vaasa-lehti hallituksen toimintaa. 

Hallitus yritti osoittautua luottamuksen arvoiseksi. Syksyllä 1948 
se lähetti ratsupoliisit hajottamaan Arabian kahden tuhannen työ- 
läisen lakkoa. Kesällä 1949 poliisi hyökkäsi konepistoolein Kemin 
työläisiä vastaan murhaten kaksi ihmistä. Muutenkin SAK:n oi- 
keisto ja hallitus tekivät kaikkensa alkaneen laajan lakkoliikkeen 
tukahduttamiseksi. 

”Nuorisoliittolaiset vievät mukanaan tietoisuuden ja innostuk- 
sen sinne, missä sitä kulloinkin kipeimmin tarvittiin. He eivät me- 
nettäneet rohkeuttaan kiperimmissäkään tilanteissa”, kertoi Merk- 
kituli turkulaisten nuorisoliittolaisten osallistumisesta lakkotaiste- 
luihin. Kaikkialla muuallakin nuorisoliittolaiset olivat etummaisina 
mukana lakkoja johtamassa, käytännön tehtäviä hoitamassa, ohjel- 
maryhmät lakkotilaisuuksissa esiintymässä. 

Kaikissa kapitalistisissa maissa kiihtyi asevarustelu. USA:n joh- 
dolla perustettiin imperialistisia sotilasliittoja Eurooppaan ja Aa- 
siaan. Imperialistit valmistautuivat tosissaan uuteen maailmanso- 
taan. Mutta myös rauhanpuolustajien liike laajeni kaikkialla maail- 
massa. Suomessa nuorisoliittolaiset ottivat rauhantyön ensimmäi- 
seksi tehtäväkseen. He olivat mukana keräämässä nimiä atomiasei- 
den kieltoa vaativiin vetoomuksiin, he tekivät selvitystyötä ja lu- 
jittivat rauhanpuolustajien järjestöjä. 


Joukkotyöhön 


Liittokokous loi perustan työn jatkamiselle, nuorisoliiton toimin- 
nalle nuorison taistelun johtajana, sen joukkovaikutuksen laajenta- 
miselle. Nuorisoliitto ryhtyi tarmokkaasti järjestämään nuorisoliit- 
tolaisten jokapäiväistä joukkotyötä. Liittoneuvosto päätti vuoden 
1951 alussa tehtävistä tuon työn parantamiseksi: SDNL:n järjes- 
töllinen ja toiminnallinen lujittaminen, työläisnuorisolinjan ja työ- 
paikkatyön kehittäminen, maaseutunuorisolinjan ja työpaikkatyön 
kehittäminen, maaseutunuorisolinjan ja toiminnan organisaation ke- 
hittäminen, joukkotyö varhaisnuorison keskuudessa, työ Työväen 
Urheiluliitossa. 

Kaiken toiminnan sisältönä oli työ rauhan puolesta, taistelu työ- 
tätekevän nuorison oikeuksien puolesta, sosialidemokraattisen vä- 
hemmistöhallituksen työväenvastaisen politiikan osoittaminen ja 
sen vastaisen taistelun järjestäminen. 

Tärkeimpiä tehtäviä oli nuorisoliittolaisten työn järjestäminen 
työpaikoilla. Nuorisoliittolaiset perustivat työpaikkaryhmiä, jotka 
toimivat piiritoimikuntien ohjauksessa. Nuorisoliittolaisryhmien teh- 
tävänä oli henkilökohtaisen valistustyön tekeminen; työläisnuori- 
son aseman epäkohtien paljastaminen, ammatillisen ja poliittisen 
järjestäytymisen edistäminen. Terää levitettiin työpaikoille, tehtiin 
festivaalityötä ja kerättiin nimiä rauhanvetoomukseen. Nuorisoliit- 
tolaiset toimivat työpaikoilla kiinteässä yhteistyössä vanhempien 
tovereiden ja työpaikkojen puolueosastojen kanssa. 

Työtä maaseudun nuorison keskuudessa ohjasivat SDNL:ssa ja 
piireissä erityiset jaostot. Vuonna 1954 pidettiin Wienissä DNML:n 
aloitteesta kansainvälinen maaseutunuorison kokous, johon SDNL 
valmistautui tarmokkaasti. Lahdessa pidetyn valmistelevan kokouk- 
sen vetoomusta levitettiin tuhansin kappalein. 

Pioneerityön järjestäminen oli nuorisoliittolaisten velvollisuute- 
na. Nuorisoliittolaiset toimivat pioneeriosastojen ohjaajina ja ve- 
täjinä, ja pioneerit siirtyivät vanhemmiksi kasvettuaan nuoriso- 
osastoihin toimimaan. Vuosina 1952—1955 pioneeriliitto ja nuoriso- 
liitto toimivat yhdeksi liitoksi yhdistyneenä. 


SDNL:n lujittaminen 


Edellytyksenä toiminnan kehittämiselle oli SDNL:n oman toimin- 
nan vahvistaminen. 1940-luvun lopun taantumushyökkäys ja käy- 
dyt työväestölle tappiolliset lakot olivat aiheuttaneet SDNL:n jäsen- 
määrän pienentymistä ja osastojen heikentymistä. Nyt oli kiinni- 
tettävä huomiota uusien jäsenten vetämiseen mukaan toimintaan, 
osastojen työn laajentamiseen ja monipuolistamiseen. 


Tietoisuudessa on voimamme 


Opintotyötä ryhdyttiin järjestämään entistä innokkaammin. Näh- 
tiin, että ”vain sosialistisesti tietoinen, taistelutahtoinen ja rohkea 
nuorisoliittolaisjoukko kykenee johtamaan työtätekevän nuorison 
yhtenäiseen taisteluun kapitalismia, imperialistisen sodan lietsojia 
vastaan kansandemokratian toteuttamiseksi maassamme”. (Liitto- 
neuvosto vuonna 1950 valistustoiminnan järjestämisen suuntavii- 
voista). 

Opiskelu tapahtui osastoissa kahta linjaa: toisaalta parhaiden 
osastolaisten opiskeluna kerhoissa, piirin kursseilla ja iskurivaati- 
muksia suorittamalla, toisaalta joukkotilaisuuksissa ja osaston ker- 
hoilloissa tapahtuneena ”kevyempänä” ja laajempana opiskeluna. 
Opintoaineistoksi valmistettiin kolme SDNL:n peruskurssia, vihko- 
sia, joissa käsiteltiin järjestötyön kysymyksiä, SDNL:n periaate- 
ohjelmaan liittyviä kysymyksiä ja tieteellisen sosialismin perusteita. 
Ahkerassa käytössä oli myös Sirolan kirjeopiston valmistama kurs- 
si taistelevan työläisnuorisoliikkeen historiasta. 

Iskuritoiminta 


”Lupaan toimia voimiani säästämättä liittoni periaateohjelman 
mukaisesti Suomen työtätekevän kansan ja nuorison asian puoles- 
ta, kansandemokratian ja pysyvän rauhan toteuttamiseksi.” Näin 
aloittivat sadat nuorisoliittolaiset iskurilupauksensa tekemisen osas- 
ton kokouksessa. 


Iskuritoiminta käynnistettiin jo ennen vuoden 1949 liittokokousta 
Sen tarkoituksena oli kasvattaa tietoisia ja aktiivia nuorisoliitto- 
laisia, luoda lujia ydinosastoja toimintaa järjestämään. Iskuriksi 
pääsi suorittamalla iskurimerkkivaatimukset ja tekemällä iskurilu- 
pauksen. 

Merkkivaatimuksia oli kolmentasoisia. Vaatimuksiin kuului mm. 
edellä lueteltujen opintoaineistojen tunteminen, tutustuminen edis- 
tykselliseen kaunokirjallisuuteen, mm. Ostrovskin kirjaan ”Kuinka 
teräs karaistui”, Terän tilausten hankkiminen, jonkin vastuullisen 
tehtävän suorittaminen osastossa tai piirissä. Myöhemmin iskujär- 
jestelmästä luovuttiin, ja siirryttiin kaikille nuorisoliittolaisille tar- 
koitettujen opintomerkkien opiskeluun ja suorittamiseen. 


Kulttuuriharrastuksia 


”Nuorekas ilo ja monipuoliset harrastukset ovat leimaa-antavia 
nuorisojärjestöjemme työssä. Kulttuuritoiminnan alalla onkin SDNL: 
sta kehittynyt eräs maamme voimakkaimpia järjestöjä, jota to- 
distaa liittomme sijoittuminen vuonna 1953 pidetyissä Suomen nuo- 
rison kulttuurikilpailuissa toiselle sijalle”, kirjoitti Terä. 

Järjestöjen lujittamiseksi oli osastojen toimintamuotoja kehitet- 
tävä. Kulttuuriharrastukset alkoivat levitä uudestaan ja erilaisia 
harrastusryhmiä syntyi osastoihin. 


SKP:n 10. edustajakokous ja nuoriso 


SDNL:n toiminnassa ilmeni 1950-luvun alkupuolelle tultaessa 
* myös pahoja puutteita ja rajoittuneisuutta. SKP:n 10. edustaja- 
kokous vuonna 1954 käsitteli perusteellisesti nuorisotyötä ja nuo- 
risoliiton toimintaa. Edustajakokouksessa todettiin nuorisoliiton 
- merkittävät saavutukset: sen menestyksellinen työ Suomen ja Neu- 
vostoliiton hyvien suhteiden puolesta, molempien maiden nuorison 
ystävyyden lujittamiseksi, nuorisoliiton tarmokas taistelu nuoriso- 
työttömyyttä vastaan, sen osallistuminen festivaalivalmisteluihin ja 
työhön rauhan puolesta. 

Puolueen edustajakokous totesi myös, että nuorisoliiton järjestöl- 
linen lujittaminen ei ole onnistunut. Nuorisoliitto ei ollut pystynyt 
lisäämään jäsenmääräänsä ja joukkovaikutustaan tarpeeksi. Syynä 
tähän olivat paitsi puutteet nuorisoliiton omassa työssä, myös puo- 
lueen ja sen osastojen riittämätön tuki nuorisoliittolaisten työlle. 


Pöy 

SKP:n 10. edustajakokouksen päätösten mukaisesti nuorisoliittoa 
tuli kehittää laajana nuorison joukkojärjestönä. Sen toimintamuo- 
doista oli tehtävä sellaisia, että entistä suuremmat nuorisojoukot 
tuntisivat liiton omakseen. Tässä oli tarpeen puolueväen tuki. SKP:n 
osastoja velvoitettiin käsittelemään nuorisokysymyksiä, auttamaan 
toimivia SDNL:n osastoja ja perustamaan uusia. 

Mahdollisuudet nuorisoliiton toiminnan laajentamiseen olivat hy- 
vät. Työväen taistelutahto oli nousussa, palkkojen polkeminen ja 
yhtiöiden voittojen kasvu johtivat lakkoliikkeen voimistumiseen. 
Nuoriso osallistui tähän taisteluun ja työhön rauhan puolesta. 


Uusi suunta nuorisotoimintaan 


Puolueen päätösten mukaisesti ryhdyttiin toimintaa kehittämään. 
Nuorisoliitto piti neljännen liittokokouksensa vuotta myöhemmin. 
Siellä arvioitiin mennyttä toimintaa ja arvosteltiin siinä olleita 
puutteita. Liittokokouksen päätöslauselmassa todettiin liiton työstä: 

— Vaikka nuorisoliiton joukkovaikutus on laajentunut, järjestö- 

verkosto ja jäsenmäärä eivät ole tarpeeksi suurentuneet. Leh- 
tien levityksessä ja muussa propagandatyössä on vielä kor- 
jaamista. 

— Suunnitelmallisuus toiminnassa on parantunut, mutta päätös- 

ten toimeenpano on vielä heikkoa. 

— Osastojen toimintaa vaivaa yksipuolisuus. 

— Opintotoiminta on laajentunut, mutta ei silti ulotu vielä kaik- 

kiin jäseniin. 

Kokouksessa todettiin, että oli ehkä liikaa yritetty koota nuo- 
risoa vain kokouksiin käsittelemään ajankohtaisia taloudellisia ja 
poliittisia kysymyksiä. Harrastustoiminnan kehittäminen ja muu 
toiminnan monipuolistaminen oli jätetty turhan vähälle. Liiton pu- 
heenjohtaja Markus Kainulaisen alustuksessa todettiin, että tehtä- 
vänä on nyt vahvistaa perusosastojen toimintaa. ”Meidän on muo- 
dostettava järjestöistämme entistä mielenkiintoisempia nuorison ko- 
koontumispaikkoja.” 

”Nuorisoliitolla on vain yksi päämäärä, synnyinmaan onni, nuo- 
rison ja kansan paras.” Näin sanotaan kokouksen hyväksymässä 
uudessa nuorisoliiton toimintaohjelmassa. Siinä tuodaan esille tais- 
telutavoitteet nuorison oikeukisen puolustamisessa: vaaditaan sama- 
palkkaisuutta, työtä kaikille, maaseudun nuorison elinolojen turvaa- 
mista, ovia auki opin ahjoihin, rauhaa ja ystävyyttä kansojen kes- 
ken. 


Päätökset toimeen 


Liiton poliiittisen työn perustana oli neljännen liittokokouksen 
toimintaohjelma. Tärkeimpiä taistelukysymyksiä olivat edelleen 
työ rauhan puolesta, Suomen ja Neuvostoliiton hyvien suhteiden 

kehittämisen puolesta. Taistelu nuorten työläisten taloudellisten 
oikeuksien puolesta jatkui. 

Perusjärjestöjen työssä ohjelmatoiminta sai päähuomion. Kansan- 
perinteet ja kansallinen kulttuuri nostettiin uuteen arvoon. Kansan- 
lauluista, tanhuista ja kansannäytelmistä tuli kisälliryhmien vaki- 
tuista ohjelmistoa. Retkeily, urheilu ja muu reippailu levisivät. 


Liiton kesä- ja talvikisojen järjestäminen otettiin säännölliseksi 
tavaksi. Näissä kisoissa nuorisoliittolaiset kohtasivat toisensa erilai- 
sissa kulttuuri- ja urheilukilpailuissa. Ensimmäiset kesäkisat liitto- 
kokouksen jälkeen pidettiin Turussa vuonna 1956. Ne olivat vakuut- 
tava osoitus nuorisoliiton voimistumisesta, nuorisojoukkojen tulosta 
mukaan liiton toimintaan, ohjelmatoiminnan noususta. 

Terä alkoi käsitellä entistä useammin muotia, kulttuuria, urhei- 
lua, julkaista ajanvietteeksi sopivaa aineistoa. Lehti muutettiin vä- 
hemmän poliittiseksi julkaisuksi. Terän epäpoliittisuus herätti jäse- 
nistön keskuudessa arvosteluakin. Vuoden 1958 liittokokouksessa 
jokin osasto teki aloitteen Terän lakkauttamisesta ja yhteisen kan- 
sandemokraattisen perhelehden perustamisesta sen tilalle. 

Liiton opintotyötä uudistettiin. Jo vuoden 1952 liittokokous oli 
päättänyt iskurimerkkien suorittamisen ja iskuritoiminnan lopetta- 
misesta. Tilalle oli laadittu yhtenäiset opinto-ohjeet merkkikerhoja 
varten. Vuonna 1956 kuuluivat kolmannen luokan merkkivaatimuk- 
siin (alin aste) seuraavat tehtävät: 


1. Tunnettava SDNL:n neljännen liittokokouksen hyväksymä toi- 
mintaohjelma. 
2. Luettava opintokirje kaunokirjallisuuden harrastuksen ja opis- 
kelun merkityksestä. 
3. Osattava seuraavat laulut: Työväenmarssi, Kansainvälinen, 
DNML:n marssi, Maamme-laulu. 
Opintotoimintaan pyrittiin yhdistämään harrastustoimintaa.: opin- 
tokerhoilloissa esimerkiksi suositeltiin kuultavaksi yhteislausuntaa, 
ohjelmaesityksiä ja pidettäväksi tietokilpailuja. 


”Tanhukauden” arvostelusta 


Aikaa nuorisoliiton historiassa 1950-luvun puolivälistä 1960-luvun 
alkuun on kutsuttu tanhukaudeksi, sitä on kuvattu aatteettomuuden 
ja epäpoliittisuuden ajaksi, sanottu nuorisoliiton tuona aikana olleen 
vain nuorisojärjestö muiden joukossa. 

Liiton työssä oli toki puutteita. Pyrkiessään voittamaan kylmän 
sodan ennakkoluulot ja antikommunismin ja kokoamaan toimintaan- 
sa laajat nuorisojoukot kulttuurin ja harrastustoiminnan avulla se 
jätti aatteellisen työn järjestämisen vähemmälle. Pyrkiessään kehit- 
tämään Terästä nuorisojoukkojen lehden se unohti poliittisesti terä- 
vän sanottavan muotijuttujen ja ajanvietteen alle. Liitto ei esiinty- 
nyt tarpeeksi voimakkaasti taistelevan työläisnuorison järjestönä. 

”Tanhukausi” ei kuitenkaan olennaisesti muuttanut vuoden 1949 
liittokokouksen määrittelemiä periaatteita. Liiton linja kokonaisuu- 

tena ja liiton johdon työ nojautui tieteellisen sosialismin lujaan pe- 
rustaan. ”Tanhukautena” nuorisoliitossa tuotiin entistä korostu- 
neemmin esille liiton asema työläisnuorisojärjestönä, liiton lujat 
yhteydet taistelua johtavaan kommunistiseen puolueeseen. SDNL:n 
aatteellisen kasvatustyön tavoitteena oli ”kasvattaa jäseniä ja koko 
työtätekevää nuorisoa sosialistisen maailmankatsomuksen mukai- 
sesti, uskolliseksi työväenluokan asialle, päättäväiseksi ja rohkeaksi 
taistelijaksi sosialismin puolesta porvaristoa vastaan”. (5. liittoko- 
kouksen päätöslauselmasta). 

Puutteet olivat pääosiltaan työn menetelmissä: ei löydetty keinoja 
aatteellisen kasvatuksen ulottamiseksi koko jäsenistöön, tieteellisen 
sosialismin viemiseen nuorison keskuuteen, ei osattu lähestyä nuori- 
soa rohkein taistelevin tunnuksin. Toisaalta NKP:n 20. edustaja- 
kokouksen ja 1956 Unkarin vastavallankumouksen kukistamisen 
jälkeen levisi joidenkin kommunistien keskuuteen ajatuksia puo- 
lueen ”uudistamisesta”, opportunistisia käsityksiä. Näillä ajatuk- 
silla on 1950-luvun lopussa ollut myös jonkinlaista vaikutusta nuo- 
risoliiton toiminnan ”epäpolitisoitumiseen”. 


Festivaaleista toiminnan lamaan 


Vuoden 1962 Helsingin festivaaleista tuli todellinen nuorisoliiton 
voimannäyte. Valmistelut oli aloitettu hyvissä ajoin ja koko liiton 
jäsenistö oli innolla mukana. SDNL sai tuolloin kantaa yksin suu- 
rinpiirtein koko vastuun festivaalien järjestämisestä. Oikeisto ja 
sosialidemokraatit hyökkäsivät festivaaleja vastaan antikommunis- 
tisin tunnuksin. Äärioikeistolaiset rähinöitsijät innostuivat jopa 
itse festivaalien aikaan järjestämään provokaatioita ulkomaisia vie- 
raita kohtaan. 

Festivaalien aikaan nuorisoliiton järjestökoneisto oli hyvässä kun- 
nossa. Jäsenmäärä oli kasvanut, perusjärjestöjen toiminta oli melko 
vilkasta ja piirijärjestöjen ohjaustyö tehostunut. Jäsenistöstä tosin 
osa oli jokseenkin passiivista: toiminnan muodot kykenivät pitä- 
mään aktiivisesti mukana vain tietynlaisesta harrastustoiminnasta 
kiinnostuneita ryhmiä. 

Festivaalien vaatimien suunnattomien ponnistusten jälkeen alkoi 
toiminta nuorisoliitossa hiljentyä. Terän levikki ja liiton jäsenmäärä 
pienentyivät ja osastojen toiminnallisuus alkoi huonontua. Nuoriso- 
liiton siihen asti lähes ainoa toiminnan muoto, tanhut ja muu kult- 
tuuritoiminta alkoi menettää kiinnostavuuttaan. 


SDNL ei ollut tehnyt itseään tunnetuksi taistelevana työtätekevän 
nuorison etujen ajajana suurpääomaa vastaan. Se ei ollut kasvatta- 
nut tarpeeksi tietoisia kaadereita viemään liiton työtä eteenpäin. 
Siksi se ei osannut järjestää toimintaa uusissa oloissa. Liitto ei pys- 
tynyt ottamaan vastaan, ohjaamaan ja antamaan tieteelliseen so- 
sialismiin perustuvaa tietoisuutta liikettä lähestyville uusille nuo- 
rille, opiskelijoille, sivistyneistön edustajille. Kuusikymmenluvun 
vuosina aloite siirtyi avoimesti oikeistorevisionistisille voimille. 

VI NUORISOLIITON KRIISIKAUSI 


— toimettomuuden arvostelusta oikeisto- 
revisionismin hyökkäykseen (1963—1968) 


”Tulee käyttäytyä niin, että kukaan ei pysty sanomaan, että 
me käyttäydymme kuin kommunistit.” 


Heikki Välitalo Terässä vuonna 1964 


Uusvasemmistolainen liike 


Tieteellistekninen kumous joudutti monopolisoitumiskehitystä 
kaikkialla kapitalistisessa maailmassa. Kapitalistisen yhteiskunnan 
ristiriidat alkoivat käydä yhä ilmeisemmiksi kaikilla yhteiskunta- 
elämän aloilla. Pikkuporvariston, keskikerrosten, sivistyneistön ase- 
massa alkoi tapahtua muutoksia: ne lähenivät työväenluokkaa. 
Uusia ryhmiä, uudenlaisista lähtökohdista, alkoi tulla mukaan työ- 
väenliikkeeseen. Kylmän sodan ilmaston lämpeneminen oli alkamas- 
sa. Kapitalismi eli suhteellisen rauhallista kehitysvaihetta. Porva- 
riston aatteellinen työ oli samaan aikaan tehostumassa ja sen muo- 
dot tulossa entistä hienostuneimmiksi. 


”Me emme nähneet työväenliikkeen piiriin tullessamme pääongel- 
mana kapitalismin ja sosialismin, porvariston ja työväenluokan ris- 
tiriitaa. Me näimme pääongelmana eräänlaisen tajuntaristiriidan, 
joka halkoi sekä kapitalismia että sosialismia, sekä porvaristoa että 
työväenluokkaa. Sen vuoksi me näimme päätehtäväksemme tajun- 
nallisen vallankumouksen aikaansaamisen koko yhteiskunnassa, 
myös ennen kaikkea työväenliikkeessä. Näin me eräältä osin koim- 
me tehtävämme myös eräänlaisena sisälähetystehtävänä”, kirjoitti 
Rauno Setälä uusvasemmistolaisesta liikkeestä. 


Radikalisoituminen lähti liikkeelle porvarillisen ideologian, taiteen 
ja kulttuurin kysymyksistä. Arvosteltiin koulujen ja korkeakoulujen 
taantumuksellista opetusta. Porvariston kiihkoisänmaallisuutta, sen 
kotia, uskontoa ja isänmaata ei hyväksytty. ”Suomen nuorison 1960- 
luvun liikkeissä oli ominaista, että puuttuessaan usein liberaalis- 
porvarillisin käsittein kapitalismin ylärakenteen epäkohtiin nämä 
katsomukset suuntautuivat niin oikeiston katsomuksia kuin marxi- 
lais-leniniläistä maailmankatsomusta vastaan ja usein sosialidemo- 
kraattisista lähtökohdista”, arvioi Taisto Sinisalo tuota liikettä. 

Uusvasemmistolainen liike järjestäytyi aluksi Sadankomiteaan, 
YK-liikkeeseen, ”yhden asian yhdistyksiin”. Yhtenä sen tunnuspiir- 
teenä oli yleisvasemmistolaisuuden korostaminen, sosialidemokraat- 
tisen ajattelun hegemonia. Uusvasemmistolaisuus ei ollut yhtenäi- 
nen ideologia. Tuo liike kuvasti luokka-asemansa menettäneen pik- 

kuporvariston ja sivistyneistön katsomuksia. Se oli perustaltaan 
myönteistä liikettä, lähestymistä työväenluokan maailmankatsomuk- 
seen, protestia porvarillisen yhteiskunnan arvoja vastaan. Porvaris- 
ton työn onnistumisen ja kommunistisen valistustyön puutteiden 
takia tuo liike muuttui myöhemmin avoimeksi hyökkäykseksi työ- 
väenluokkaa, puoluetta ja Neuvostoliittoa vastaan. 


Terä uudistajien aseeksi 


Alkanut nuorison vasemmistolaistuminen ei suuntautunut ensim- 
mäiseksi SDNL:oon vaan tapahtui sen ulkopuolella ja siitä riippu- 
matta. Pian alkoivat kuitenkin uudet tuulet puhaltaa myös nuoriso- 
liitossa. 

”Poliittinen lähetystyö on korvattava keskusteluilla. ... Tulee 
käyttäytyä niin, että kukaan ei pysty sanomaan, että me käyttäy- 
dymme kuin kommunistit”, neuvoi Heikki Välitalo Terässä 11/64. 
Ja Veli-Heikki Vehmasto jatkoi seuraavassa numerossa: ”Ei nyky- 
ajan nuoriso enää halua vuosisadan alun tyyliin tanhuta ja näytellä 
typeriä pohjalaisia kansannäytelmiä. Tässä-maassa toimii Eläkeläi- 
set r.y. -niminen järjestö, jonka toiminta on huomattavasti pirteäm- 
pää kuin nuorisoliiton järjestämä. Ei nuoriso enää halua tilata 
Terää, koska se on niin avuton.” 

Keskustelu alkoi vauhdikkaasti Terässä. Eniten arvosteltiiin nuo- 
risoliiton toimettomuutta. Uusissa oloissa piti vallata opiskeleva ja 
koululaisnuoriso mukaan toimintaan. Nuorisoliiton aikaisempi suun- 
tautuminen työläisnuorison keskuudessa tehtävään työhön ei enää 
kelvannut. Työhön piti saada uutta vauhtia, uutta sisältöä, uusia 
muotoja. Sosialismi on pop — ”yeah, yeah, sosialismi on hyvä asia”, 
julisti Terä. 


Puoluetta, työväenluokkaa, Neuvostoliittoa vastaan 


Keskustelu marxilaisuuden peruskysymyksistä laajeni koko kan- 
sandemokraattisessa liikkeessä. Oikeisto-opportunistit vetivät mu- 
kaan tulleet uudet ihmiset tunnustensa taakse. Myös nuorisoliitossa 
keskustelu alkoi suuntautua selvästi ja avoimesti marxismi-leninis- 
min perusasettamuksia vastaan. 

Työväenluokka on vanhentunut, arveltiin. Nuorisoliiton tekemä 
aineisto vuoden 1968 kunnallisvaaleihin valmistautumista varten 
neuvoi lukemaan työväenluokkaan ”kaikki, joilla ei ole taloudellista 
valtaa”. Kansan Uutisissa kirjoitettiin miten sosialismiin siirrytään 
vasta kun sivistyneistö tuntee siihen tarvetta. 

Työväenluokan ja kapitalistien, sosialismin ja kapitalismin risti- 
riidan tilalle luotiin uusia. ”On varmasti perää siinä puolalais-ame- 
rikkalaisen Brzezinskin (1966) väitteessä, että tuijottamalla liikaa 
kapitalismin ja kommunismin väliseen taisteluun meiltä voi jäädä 
näkemättä joukko lähivuosikymmenten tärkeimpiä ongelmia”, sanot- 

tiin nuorisoliiton opintoaineistossa. (Brzezinski on töissä eräässä lu- 
kuisista USA:ssa toimivista antikommunistisista ”tutkimuskeskuk- 
sista”.) Sirolaopiston oppilaskunnan senaikaisen puheenjohtajan 
mielestä taas ”Me tämän päivän nuoret koemme ristiriidan vanhem- 
man sukupolven kanssa sovittamattomampana kuin koskaan en- 
nen. Tulevaisuus on kuitenkin meidän. Vive la revolution — nuorison 
ja paremman maailman esiinmarssi.” 

Marxilaisuuden pitää olla moniarvoista, ja Suomeen varsinkin pi- 
tää rakentaa kokonaan omalaatuinen ”suomalaisen sosialismin mal- 
li”. ”Marxin aatteita uskalletaan arvostella ja niistä keskustella. 
Kehitys, joka on tulevaisuuden, suomalaisen sosialismin kannalta 
merkittävää” kirjoitti Terä ja liiton opintoaineisto jatkoi: ”Niinpä 
myös SKDL:n pyrkimykseksi tulisi esittää nimenomaan suomalaisen 
sosialismin rakentaminen, sosialismin, jollaista ei ole missään 
muualla, ja jota siis ei voida mistään suoraan lainata.” 

Työväenluokan puoluetta vastaan hyökättiin. ”Kapitalistisissa 
maissa meidän on murrettava harvojen omistusvalta, nykyisissä so- 
sialistisissa maissa puolueen valta”, kirjoitettiin Terässä. Heikki 
Välitalo lausui käsityksensä puolueen ja nuorisoliiton suhteista: 
”Liiton kyvyttömyydestä johtunut salainen holhouksenalainen suhde 
puolueeseen katsotaan aikansa eläneeksi ja otetaan avoimeksi tun- 
nukseksi puolueen myötäjuokseminen.” 

Neuvostovastaisuus on kaikkien opportunistien ja antikommunis- 
tien yhteinen tunnus. ”Voidaksemme elää rauhassa, meidän on sitä 
ennen pyyhkäistävä olemattomiin Yhdysvallat, Kiina ja Neuvosto- 
liitto”, kirjoitettiin Terässä. 


Nuorisoliitto ja puolueen ”uudistajat” 


Oikeisto-opportunistien hyökkäys nuorisoliitossa ei ollut irrallinen 
ilmiö. SKP:n sisällä keskustelua käytiin vilkkaasti. Vuoden 1965 tie- 
noilla alkoi kansandemokraattisissa lehdissä ilmestyä kirjoituksia, 
joissa kaikki marxilais-leninismin perusasettamukset asetettiin tar- 
kistettavaksi. Puolueen järjestöperiaatteita pidettiin byrokraattisina 
ja sen johtoa dogmaattisena. Esitettiin kokonainen marxismi-leni- 
nismin vastainen ohjelma puolueen uudistamiseksi. Tavoitteena oli 
SKP:n muuttaminen periaatteistaan luopuneeksi kansallisen kom- 
munismin puolueeksi, sen irrottaminen kansainvälisestä kommunis- 
tisesta liikkeestä. 

Nuorisoliitosta pyrittiin tekemään ase puoluetta vastaan suunna- 
tussa työssä. Puolueen johtavat ”uudistajat” antoivat tukensa nuo- 
risoliitossa tapahtuneelle kehitykselle. 


Terän ”tapa käsitellä politiikkaa on kokenut myönteisen ja nuor- 
ta lukijakuntaa ajatellen virkistävänkin muodonmuutoksen, jonka 
johdosta lehti ei ole saanut osakseen arvostelua vaan myös run- 
saasti kiitosta”, totesi SKP:n poliittisen toimikunnan jäsen Ossi 
Sjöman keskellä Terän hurjimpia aikoja vuonna 1967. 

Terä puolestaan kirjoitti ennen SKP:n 15. edustajakokousta etu- 

sivullaan: ”Koko työmme ydinkysymys on sisäisen valtataistelun ja 
tästä johtuvien ristiriitojen kertakaikkinen selvittäminen. Liikkeem- 
me ilmeisen Kahtiajakautumisen mahdollisuus on päässyt synty- 
mään SKP:n johdon nuhjustelun takia. Silloin kun puoiue puolueen 
sisällä veti ensimmäisiä heikkoja henkäyksiään, ei keskuskomitea 
sen paremmin kuin poliittinen toimikuntakaan halunnut asiaa sel- 
vittää. Nyt meillä on kädessä melkoinen punkki, joka hiljaa ja vähi- 
tellen imee veren liikkeestämme.” 


Poliittinen linja horjuu 


Marxismi-leninismin perusperiaatteista luopuminen näkyi tietysti 
myös poliittisessa linjassa ja päätöksissä. Nuorisoliitto ei paljon- 
kaan kiinnostunut työläisnuorison taloudellisista ja sosiaalisista ky- 
symyksistä. Sen sijaan vaadittiin alkoholilainsäädännön uudistamis- 
ta ”niin, että kaikki maamme paikkakunnat ovat tasaveroisessa ase- 
massa alkoholin saantiin nähden”, rienausta ja pornoa koskevien 
painovapauslain pykälien korjaamista jne. 

”Nuorten kansalaisten luottamuksen voi saavuttaa vain linjak- 
kaalla politiikalla, omaleimaisuudella. Viimeaikaisista kannanotoista 
lienevät liikkeemme lohdullisimmat järjestömme "TöSekkoslovakian 
miehitykseen ottamat kannat. Mikä parasta, nämä kannanotot ovat 
lähteneet muista lähtökohdista kuin taktisista asettamuksista. Olem- 
me kasvamassa.” Ja olihan sitä kantaa otettu, tuomittu ”eräiden 
Varsovan liiton maiden joukkojen suorittama TSekkoslovakian miehi- 
tys”, joka SDNL::n mielestä ”on vastoin sosialismin ideologian peri- 
aatteita sekä loukkaa TSekkoslovakian laillista hallitusta, kommu- 
nistista puoluetta ja kansan itsemääräämisoikeutta.” 

Kantaa otettiin myös kapitalistiseen integraatioon. Nuorisoliitto 
oli mukana vaatimassa Suomen liittämistä läntisten kapitalistimai- 
den —yhteistyöjärjestöön OECD:hen. Tulopolitiikan ensiaskeleita 
Suomessa tuettiin myös innokkaasti. 


Järjestöllinen rappio 


”Osastomme ei toimi ehkä aivan samalla tyylillä kuin muut: illat 
istumme baarissa tai olemme tansseissa. Pop-keskustelujen aiheena 
ovat sukupuoli- tai puolisukuasiat, ja niin ihmeelliseltä kuin se kuu- 
lostaakin, Kiina”, kuvasivat muutamat Kuopion demokraattisten 
nuorten johtokunnan toverit osastonsa toimintaa. ”Tavallinen” pe- 
rusosastojen toiminta oli näet vanhentunutta — uusia muotoja oli 
luotava tilalle; eikä vain Kuopiossa vaan kaikkialla maassa. 

Perusosastojen työ korvattiin erilaisten vapaamuotoisten ryhmien, 
sosialistiklubien, punakellareiden ja punavinttien toiminnalla. Osas- 
totoiminnan hiljentyessä piiritoimistoista kehittyi itsenäisiä toimin- 
takeskuksia, keskustelukerhoja. 

Tulokset näkyivät pian. Jo vuonna 1964 nuorisoliiton jäsenmak- 
sut, opintomerkkien suoritukset ja Terän levikki olivat pudonneet 

vuoden 1956 tason alapuolelle. Vuosina 1962—1966 väheni jäsen- 
maksunsa maksaneiden €nuorisoliittolaisten määrä 12500:sta 
4 200:aan. Terän tilausmäärä laski samana aikana €6100:sta 
4 100:aan. Tuon jälkeen ei tilastoja jäsenmääristä ole pidetty. Vuo- 
den 1968 järjestöäänestykseen eduskuntavaaliehdokkaista osallistui 
nuorisoliiton jäsenkirjalla 700 toveria. 


Turun liittokokous 


Nuorisoliiton kahdeksas liittokokous pidettiin keskellä uudistami- 
sen touhua. Kokouksen tehtävänä oli kirjata uudet ajatukset ja pe- 
riaatteet myös nuorisoliiton ohjelmallisiin asiakirjoihin ja antaa 
vauhtia ”uudistustyön” kehittymiselle edelleen. Käsittelyssä olivat 
luonnokset uudeksi periaateohjelmaksi, toimintaohjelmaksi ja sään- 
nöiksi. Kokouksessa tehtiin myös päätös nuorisoliiton liittymisestä 
SKDL :oon. 

Turun liittokokoukseen mennessä oli selvästi näkyvissä alkanut 
toiminnallisen tilan lasku. Kokouksessa käytiin kiivasta keskustelua, 
jossa oli mukana periaatteellistakin arvostelua nuorisoliiton marxis- 
mi-leninismin vastaisesta linjasta. Luokkakantaista linjaa sai tuossa 
kokouksessa vielä edustaa Kymen Sosialistinen Nuorisoliitto jok- 
seenkin yksin. 

Yksilö ja yhteiskunta, viihtyvyys ja yhteistyö olivat hyväksytyn 
periaateohjelman otsikot. ”SSDNL:n tavoitteena on suomalainen ke- 
hittyvä yhteiskunta, jonka kaikki jäsenet ovat osallisena hyvinvoin- 
nista, vapaudesta ja turvallisuudesta, ja jossa ihmiset voivat tyy- 
dyttää lisääntyvät henkiset ja aineelliset tarpeensa. Tällainen yh- 
teiskunta voidaan rakentaa vain laajaan kansanvaltaan perustuvan 
sosialistisen järjestelmän avulla, jolloin kaikilla on mahdollisuus 
osallistua myös talouselämän ratkaisuihin”, määritteleee ohjelma 
nuorisoliiton perustavoitteita. 

— Eikö nuorisoliiton tavoite olekaan sosialismi, onko olemassa 
sosialismia, joka ei perustu laajaan kansanvaltaan, saavatko kaikki 
osallistua poliittisen elämän ratkaisuihin kapitalistisessa Suomessa 
jne. Samanlainen pikkuporvarillinen suuntaus, virheellisyys, epä- 
määräisyys on ominaista koko ohjelmalle. Tietenkään ohjelmassa 
ei hiiskahdetakaan SDNL:n tehtävistä ja luonteesta, puolueesta, 
monopoleista ja niiden vastaisesta taistelusta, imperialismista, Neu- 
vostoliitosta eikä muistakaan perusasioista. 

Toimenpideohjelma ei ollut paljon parempi. Se ei tuonut työväen- 
luokan luokkaeduista lähtien esille tärkeimpiä ajankohtaisia taiste- 
lukysymyksiä. Mukaan on toki mahtunut joitakin hyviä ja oikeita 
vaatimuksia, mutta valtaosan muodostivat luokkasovinnon ajatuk- 
sille perustuvat vaatimukset, ”jotka ovat välttämättömiä hyvinvoin- 
nin ja viihtyvyyden luomiseksi nopeasti kasvavaan ja muuttuvaan 
yhteiskuntaamme”, kuten johdannossa todetaan. 

Säännöt puolestaan kirjasivat ja laillistivat toiminnan alamäen. 
Niistä pyrittiin tekemään mahdollisimman väljät ja vapaamuotoiset, 

paremminkin yhdistysrekisterin tarpeisiin kuin osastojen toiminnan 
tueksi. 


Aallonpohja 


Turun liittokokouksen jälkeen nuorisoliitto lähestyi yhä selvem- 
min historiansa pahinta pysähdystilaa. Terän viimeinen numero 
ilmestyi keväällä 1968. Valtaosa nuoriso-osastoista oli näihin aikoi- 
hin jo hiljentynyt. Piirisihteerit touhusivat SKP:n 15. edustaja- 
kokouksen valmisteluissa ja junttatehtävissä. 

Kasvavaan arvosteluun vastattiin ”rautaisin ottein”. Kymen 
Sosialistista Nuorisoliittoa vastaan aloitettiin taloudellinen painos- 
tus, ja keskusliitto hoiti alueelle yhteyksiään suoraan ohi piirin 
päättävien elinten. Liiton kansainvälisten asioiden sihteeri Seppo 
Kanerva erotettiin tehtävistään koska hän vastusti nuorisoliiton 
virheellistä kantaa TsSekkoslovakian tapahtumiin. 


1960-luvun arviot 


”1960-luvun kehitys oli väistämätön vaihe siirryttäessä harras- 
tusjärjestöstä poliittiseksi nuorisojärjestöksi. Tuohon aikaan kai- 
killa nuorisojärjestöillä oli vaikeuksia ja niiden toiminnallinen tila 
heikko. Ainahan nuorisojärjestön toiminnassa on laskukausia ja 
nousukausia, 1960-luvulle sattui hiljaisempi toiminnan kausi.” 

Kaikki nämä selitykset kiertävät pääasian: syynä nuorisoliiton 
historian pahimpaan alennustilaan oli antautuminen porvarillisen 
vaikutuksen alaiseksi. 1960-luvun toiminnallisista vaikeuksista olisi 
voitu selvitä nojautumalla marxismi-leninismin periaatteisiin, kom- 
munistisen nuorisotoiminnan perinteisiin. Sitä ei tehty, vaan luovut- 
tiin kaikista periaatteista. Tämä johti liiton toiminnan kriisiin. 

Paljon oikeamman arvioin 1960-luvun tapahtumista on esittänyt 
SDNL:n toiminnanjohtaja Seppo Timonen Terässä 5/71. Tuossa 
kirjoituksessa Timonen totesi, miten tämä kausi ”merkitsi selvästi 
oikeisto-opportunistista virtausta ja painostusta työväenliikkeen nuo- 
risojärjestössä”, ja että ”tämä painostus vaikutti liiton päälinjaan 
ja toi siihen haparointia ja epäselvyyttä, jotka antoivat mahdolli- 
suuden jopa pitkälle meneville oikeistolaisille tulkinnoille.” 

VII UUTEEN NOUSUUN — KOMMUNISTISEN 
NUORISOLIITON PUOLESTA 


— paluu Leniniin ja kommunistisen nuorisoliikkeen 
kehitys (1969—1974) i 


”Kun on lähdetty siitä, että marxismi-leninismin perusperiaat- 
teiden jatkuva tähdentäminen ja esillä pitäminen on kaava- 
oppisuutta, sitaattihurskastelua ja dogmaattisuutta, ollaan nyt 
sitten tässä missä ollaan: nyt kun tarvittaisiin erilaisten 
oikeistolaisten ja ”vasemmistolaisten” virtausten vastapainoksi 
yhteiskuntamme todellisen luokkaluonteen erittelyä, luokka- 
voimien erittelyä ja tämän hetken vaativien tehtävien mää- 
rittelyä, mikä kaikki edellyttää marxismi-leninismin peruspe- 
riaatteilla operoimista, nyt ollaankin sormi suussa, ollaan neu- 
vottomia ja alttiita kaikenlaisille nuoren vallan, uuden vallan, 
seksisosialismin, pepsisukupolven, pilvenveikkojan ja nyyhky- 
anarkistein iskulauseille. 

Mitä siis on tehtävä? 

On palattava Leniniin, leninismiin! 


Rauno Setälä Nuoren vallan päivillä v. 1969 


Marxilaistumiskehitystä nuorison keskuudessa 


”HElämä itse, yhteiskunnallisen kehityksen dynamiikka, vei tilan- 
teeseen, jossa oli pakko ryhtyä arvioimaan tilannetta uudelleen”, 
toteaa Rauno Setälä kirjassaan Uusstalinistin uskontunnustus. 


USA:n hyökkäyksen kiihtyminen Vietnamissa selkiinnytti käsi- 
tyksiä imperialismin luonteesta. Alkoi selvitä mikä aiheuttaa sotia, 
mikä riistää kehitysmaiden kansoja, mikä on uhkana maailman- 
rauhalle. Luokkataistelun kiihtyminen, lakkoliikkeiden ja joukko- 
mielenosoitusten nousu kaikkialla kapitalistisessa maailmassa murs- 
kasi ajatuksia luokkataistelun vanhentuneisuudesta ja työväenluo- 
kan yporvarillistumisesta. Suomessa työläisten taistelu työpaikoilla 
oli omiaan osoittamaan, mitä tulopolitiikka ja ”yhteiset sopimukset” 
todella merkitsevät. Kansanrintamailluusiot rapisivat viimeistään 
vuoden 1970 eduskuntavaaleissa, joissa kommunistit menettivät 
melkoisesti paikkoja ja oikeisto, vennamolaiset ja kokoomus, eteni- 
vät. Tulos oli osoitus harjoitetun luokkasovittelupolitiikan mahdot- 
tomuudesta. 

Kansainvälinen kommunistinen liike vahvistui. Moskovassa pidet- 
tiin vuonna 1969 kansainvälinen kommunististen ja työväenpuoluei- 
den neuvottelukokous. Kommunistien toimintayhtenäisyys lujittui 
taistelussa sen hyväksymän imperialisminvastaisen toimintaohjelman 
puolesta. Leninin 100-vuotisjuhlien aikaan tehtiin laajaa selvitys- 

työtä marxismi-leninismin aatteista. SKP:ssa jatkui tervehtymis- 
kehitys ja luokkakantaisten voimien eteneminen. SKP:n ylimääräi- 
nen edustajakokous osoitti tien yhtenäisyyden rakentamiseen. Tie- 
donantajan julkaiseminen edisti marxilais-leniniläisten voimien kas- 
vua, järjestäytymistä ja tietoisuuden syvenemistä. 

Kiinnostus marxilaisuuteen alkoi laajentua nuorison keskuudessa. 
Marxilaista krijallisuutta löydettiin vinteiltä ja kellareista, niitä 
alettiin lukea ja opiskella yhdessä. Tuota kehitystä tapahtui sekä 
nuorisoliitossa että sen ulkopuolella. 


On palattava Leniniin 


Kesällä 1969 nuorisoliitto järjesti Naantalissa Nuoren vallan 
leirin ja päivät — viikon tapahtuman, johon kuului seminaari ja 
retki Maarianhaminaan. Vaikka leirin ohjelmassa oli puutteita, se 
suuntautui nuorison ohjaamiseen marxismi-leninismin tuntemiseen. 
Leiri oli käännekohta marxilaistumiskehityksessä nuorisoliitossa. 
Toisaalta se havahdutti huomaamaan, minkälaiseen tilaan nuoriso- 
liitto järjestöllisesti todella oli joutunut, toisaalta osoitti, mihin 
suuntaan on lähdettävä. ”On palattava Leniniin” -—— Rauno Setälän 
alustuksessa esitetyistä sanoista tuli leirin poliittinen ohjelmajulis- 
tus. 

Syksyn aikana selkiintymiskehitys alkoi voimistua. Terä alkoi 
uudestaan ilmestyä kesällä 1969. Nyt sen sisältönä oli työväenluo- 
kan eduista lähtevä imperialisminvastaisuus. Opintokerhoja alkoi 
syntyä eri puolille maata, ja jotkut perusosastot heräilivät toimin- 
taan. Perustettiin punanurkkia ja levitettiin ahkerasti marxilaista 
kirjallisuutta. ”Uudistuskaudella” toiminnasta poisjäänyttä väkeä 
alkoi tulla uudestaan mukaan. 


Oulun liittokokous 


Nuorisoliiton yhdeksäs liittokokous pidettiin seuraavana keväänä 


— keskellä nuorisoliitossa tapahtuvaa muutoksen ja kehityksen 
prosessia. 

Liittokokouksen valmistelujen aikaan tilanne kiristyi nuorisolii- 
tossa. Kokouksen päätöslauselmia valmistaessa väiteltiin sosialide- 
mokratiasta, ”yhden asian yhdistyksistä” jne. Eniten ristiriitoja 
aiheutti kuitenkin kokouksen valmistelujen viipyminen ja kaikkien 
suunnitelmien puuttuminen. Piirijärjestöissä alkoi kiertää huhuja ja 
syytöksiä nuorisoliiton marxilais-leniniläisiä voimia vastaan, etenkin 
nuorisoliiton ”kolmea sihteeriä” — valistussihteeriä, tiedotussihtee- 
riä ja koululaissihteeriä, jotka omalta osaltaan edustivat alkanutta 
marxilaistumiskehitystä — vastaan. 

”Oulun liittokokous lujitti puolueen ja nuorisoliiton suhteita. 
Liittokokouksessa luotiin linja, joka merkitsi marxismi-leninismin 
nostamista yhä selvemmin SDNL:n aatteelliseksi perustaksi ja poli- 

tiikan rakentamista tälle pohjalle, se merkitsi perusjärjestötyön 
merkityksen palauttamista, ja se merkitsi yhtenäisyyden lujitta- 
mista”, arvioi Toveri myöhemmin Oulun liittokokouksen merkitystä. 

Oulun liittokokoukselle oli ominaista rakentava suhtautuminen 
liiton työn kehittämiseen. Sen päätökset loivat perustan aikaisem- 
pien virheiden korjaamiselle. Tehdyt päätökset periaateohjelman, 
sääntöjen ja toimintaohjelman uudistamisen aloittamisesta loivat 
edellytyksiä pikkuporvarillisten käsitysten lopulliselle torjumiselle. 
Kokouksen hyväksymät poliittiset päätöslauselmat perustuvat mo- 
nessa suhteessa oikeisiin lähtökohtiin, työväenluokan luokkaetuihin. 
Myös henkilöratkaisut voitiin tehdä ilman suurempia hankaluuksia. 

Suurimpana syynä kokouksen onnistumiseen olivat vasta pidetyn 
SKP:n ylimääräisen edustajakokouksen esimerkki ja sen tekemät 
päätökset. 


Miten liittokokouksen henki katosi 


Ei kulunut kuukauttakaan kun liittokokouksen päätöksiä alet- 
tiin tehdä tyhjäksi. Hajotustyö ja painostus marxilais-leniniläisiä 
voimia vastaan alkoi täydellä teholla. 

O Liittokokousta seuranneessa keskushallituksen kokouksessa jä- 
tettiin äänestyspäätöksellä valitsematta nuorisoliiton edustajat 
SKDL:n liittohallitukseen ja annettiin SKDL:n liittokokouksen vali- 
ta nämä edustajat SDNL:n puolesta. Päätös osoitti virheellistä suh- 
tautumista SKDL:n yhteistyöjärjestöluonteeseen. 

e Keväällä pidetyssä Etelä-Hämeen piirikokouksessa rikottiin 
sääntöjä siirtelemällä jäseniä osastosta toiseen, tuomalla paperi- 
jäsenten ja kuolleiden osastojen edustajia kokoukseen. Näin kokouk- 
sen voimasuhteet käännettiin päälaelleen. 

& Kajaanissa maolais-anarkistista Hihapuukko-lehteä toimitta- 
net toverit käynnistivät hyökkäyksen Terän linjaa ja sen päätoimit- 
tajaa vastaan. Hyökkäystä laajennettiin syksyn kuluessa. 

e Muutamissa nuorisoliiton piirijärjestöissä ja osastoissa kiellet- 
tiin kommunistien Tiedonantajan levitystyö ja uhkailtiin lehden 
tukijoita erottamisilla. 

O Syksyllä erotettiin tehtävistään kansainvälisen jaoston puheen- 
johtaja Jaakko Laakso. Perusteena käytettiin erään kokoomusleh- 
den pakinoitsijan tekemää versiota käsiinsä saamasta Laakson 
alustuksesta, jossa tämä selvitteli Terään kohdistunutta hyökkäystä 
ja sen taustavoimia. 

O Joulukuussa keskushallitus hyväksyi uuden ohjesäännön toi- 
mintaansa varten. Sen mukaan perustetulle kolmen hengen johto- 
jaostolle keskitettiin keskushallituksen, työvaliokunnan ja sihteeris- 
tön päätösvaltaa. 

e Huhtikuussa keskushallitus erotti kolme kommunistista sih- 
teeriä — valistussihteeri Vuorion, kouluasiansihteeri Kanervan ja 
tiedotussihteeri Halosen. Samassa kokouksessa keskushallitus päätti 
jäädyttää Satakunnan Sosialistisen Nuorisoliiton piirituen. 

Hajoitustyölle tarvittiin perusteitakin. Huhtikuun keskushallituk- 
sen kokouksessa uusi valistussihteeri Heikki Typpö todisteli alus- 
tuksessaan erotettuja sihteereitä vasemmistorevisionisteiksi. Myö- 
hemmin ilmestyi Terän erikoisnumero. Siinä leimattiin palkankoro- 
tuksia vaatineet työläiset ekonomisteiksi ja puolusteltiin tulopoli- 
tiikkaa. Internationalisteista tehtiin internationalismin pettureita, 
marxilais-leniniläisistä lahkolaisia. Järjestöllistä hajoitustyötä pe- 
rusteltiin demokraattisen sentralismin puolustamiselle. Yhteistä 
kaikille asiakirjoille oli kovaääninen marxilaisuuden puolustaminen 
teoriassa ja siitä luopuminen käytännön työssä. 

Yhtenäisyyskehitystä vastaan asettui enemmistö nuorisoliiton 
johdosta. ”Pääsyynä yhtenäisyyttä vastaan asettuneiden menette- 
lyyn oli se, että heitä pelotti liiton luokkakantaisen toiminnan voi- 
mistuminen, internationalismin palautuminen ja muu myönteinen 
kehitys”, arvioitiin Toverissa myöhemmin. 


Taistelevan työläisnuorisoliikkeen puolesta 


Jäsenistö tuomitsi voimakkaasti hyökkäyksen Terää vastaan ja 
muut hajotustoimet. Osastojen julkilausumissa vaadittiin hallin- 
nollisten toimien peruuttamista ja tuettiin Terän taistelevaa linjaa. 


Huhtikuun keskushallituksen päätösten jälkeen kokoontui Helsin- 
gissä nuorisoliittolaisten valtakunnallinen neuvottelukokous. Se hy- 
väksyi laajan asiakirjan ”Taistelevan työläisnuorisoliikkeen puo- 
lesta”, jossa osoitettiin nuorisoliiton kriisin todelliset syyt ja luonne. 
Seuraavana päivänä, 9. 5. kokoontui Kulttuuritalon juhlasali täy- 
teen nuorisoliittolaisia ensimmäiseen toukokuun tapaamiseen. Tapaa- 
minen oli voimakas osoitus marxilais-leniniläisen nuorisoliikkeen 
etenemisestä. 


Kesäkuun alussa ilmestyi Toverin ensimmäinen numero. ”Jokai- 
sen lehden syntymiselle ja kuolemiselle on aina omat syynsä. Kädes- 
säsi oleva Tover' on syntynyt siinä vasemmistolaisen työläisnuori- 
soliikkeen kriisissä, jonka taustana on eri ideologisten katsantokan- 
tojen yhteentörmäys, ristiriitojen kärjistyminen, joka on näkynyt 
sekä politiikassa että järjestöelämässä”, sanottiin lehden perusta- 
miseen johtaneista syistä pääkirjoituksessa. 


Marxilais-leniniläinen nuorisoliike etenee 


Uudenmaan Sosialistinen Nuorisoliitto asettui kevään 1970 piiri- 
kokouksessa tukemaan marxilais-leniniläistä linjaa. Voimistunut 
aatteellinen ja poliittinen työ loivat edellytykset vauhdikkaalle jär- 
jestölliselle nousulle. Ennen piirikokousta Uudellamaalla oli puoli- 
sen tusinaa toimiva osastoa. Seuraavan vuoden syksyllä piirissä 
toimi jo ainakin kuusikymmentä osastoa, perustettiin aluejärjestöjä, 
jäsenmäärä oli moninkertaistunut. 

USNL:n vaikutus alkoi näkyä alueen työpaikoilla ja kouluissa. 
Nuorisoliittolaisten työ vilkastui Teiniliitossa, Ammattikoululaisten 
liitossa ja ammattiyhdistysliikkeessä. USNL:n työ tieteellisen so- 
sialismin aatteiden levittämiseksi oli merkittävää: jokaisessa osas- 
tossa toimi ainakin yksi opintokerho, jossa tutustuttiin marxismi- 
leninismin perusteisiin. USNL toimi johdonmukaisesti sekä oikeis- 
tolaisia että ”vasemmistolaisia” marxismin vääristelijöitä vastaan. 
Yhdessä ASS:n kanssa se pystyi estämään maolaisuuden leviämi- 
sen laajemmin helsinkiläisen ja uusmaalaisen nuorison keskuuteen. 

Samanlaista myönteistä kehitystä tapahtui Karjalan, Satakun- 
nan, Kymen ja Etelä-Saimaan piirijärjestöissä. Muuallakin maassa 
taistelevan työläisnuorisoliikkeen puolesta toimineet osastot eteni- 
vät. 

Sosialistinen Opiskelijaliitto asettui selkeästi tieteellisen sosialis- 
min ja sen viitoittaman politiikan kannalle, noudattamaan omassa 
työssään puolueen linjaa ja esimerkkiä. Liitto hyväksyi keväällä 
1971 marxilais-leniniläisen periaateohjelman. Omaksuttu linja teki 
SOL:lle mahdolliseksi etenemisen ylioppilaskuntien vaaleissa, jär- 
jestön lujittumisen ja kasvamisen merkittävimmäksi poliittiseksi 
opiskelijajärjestöksi. 

Marxilais-leniniläisten nuorisoliittolaisten asemat lujittuivat nuo- 
rison joukkojärjestöissä. Teiniliitossa ja Ammattikoululaisten Iii- 
tossa nuorisoliittolaiset olivat ratkaisevasti vaikuttamassa aikai- 
semman spontaanin liikehdinnän ja kapinamielen suuntautumiseen 
johdonmukaiseksi demokraattiseksi taisteluksi, kehittämässä näistä 
järjestöistä todellisia koululaisten etujärjestöjä. 

Ammattiyhdistysliikkeessä edettiin myös. Nuorisoliittolaiset teki- 
vät yhdessä vanhempien tovereiden kanssa työtä puolueen linjan 
puolesta, olivat mukana kehittämässä kommunistista työpaikka- 
työtä. 


Aatteellis-poliittiset ristiriidat syvenevät 

Mistä on kysymys — kysyttiin Toverin vuoden 1972 syksyllä jul- 
kaisemassa asiakirjassa ”SDNL:n taisteluyhtenäisyyden puolesta”, 
ja vastattiin: ”Väitetään, että nuorisoliitossa on enemmistö ja vä- 
hemmistö tai että nuorisoliitossa käydään valtataistelua. Käytän- 
nössä nuorisoliiton tilanteen kärjistymisen taakse kätkeytyy kuiten- 
kin kaksi erilaista linjaa: 1) opportunistinen, eräissä tapauksissa 
nationalistinen linja, 2) taisteleva internationalistinen linja.” 

Toverin arvion mukaan opportunistiselle linjalle oli ominaista: 


1. varauksellinen tai kielteinen suhtautuminen marxismi-leninis- 
miin 

2. pidättyvä tai kielteinen suhtautuminen sosialistiseen maailman- 
järjestelmään ja proletaarisen internationalismin periaatteisiin 

3. suopea kanta tulopolitiikkaan ja asettuminen SKP:n tulopoli- 
tiikasta tekemiä päätöksiä vastaan 

4. työläisten ja opiskelijoiden vastakkain asettaminen 


47 


5. virheellinen suhtautuminen sosialidemokratiaan ja perusteetto- 
mien myönnytysten tekeminen oikeistososialidemokratialle 

6. maolaisuuden vastaisen taistelun puuttuminen 

7. väheksyvä suhtautuminen Suomen taantumuksellisiin järjestöi- 
hin ja äärioikeistolaisiin ilmiöihin 

8. pyrkimys rajoittaa imperialisminvastaisen taistelun rintamaa 

9. nuorisoliiton marxilais-leniniläisen luonteen vastustaminen. 

Parhaiten erimielisyydet tulivat julki alkaneessa keskustelussa 
nuorisoliiton uudesta periaateohjelmasta. Keskustelun kuluessa 
muutamat liiton johtavat toverit esittivät avoimesti käsityksiään 
SDNL:n rakentamisesta yleissosialistiseksi nuorisojärjestöksi, vaa- 
tivat nuorisoliiton täydellistä itsenäisyyttä kommunistisesta puo- 
lueesta ja sen täydellistä sitoutumista yhteistyöjärjestö SKDL:n 
johdettavaksi jne. 


Järjestöllinen hajoitustyö kiihtyy 


"Vaikka ei annetakaan kuvaa siitä, että on käynnissä laaja jäsen- 
ten hankkiminen, on ”ei-aktiivisten jäsenten hankintaan epäillen suh- 
tautuvien” harhaluulot selvitettävä. Tavoite on asetettava täysin 
maksimaaliseksi”, sanottiin liiton oikeistolaisten voimien salaisessa 


- ohjekirjeessä, ns. Timosen muistiossa, joka paljastui vuoden 1971 


kesällä. 
Ohjeen mukaan myös toimittiin. Keväällä 1971 nuorisoliitossa 
sanottiin olevan 240 osastoa — saman vuoden lopulla niitä oli 


ilmoituksen mukaan jo kuusisataa. Paperiosastojen ja -aluejärjestö- 
jen perustaminen jatkui täydellä teholla vuoden 1972 loppuun, jol- 
loin päätettiin nuorisoliiton 10. liittokokouksen edustusperiaatteista. 
Toimiville osastoille ja järjestöille perustettiin rinnakkaisjärjestöjä. 

Syksyllä 1972 Tiedonantaja kirjoitti Kuopion Demokraattisten 
Nuorten jäsenkortiston ihmeellisyyksistä: osastossa oli sen mukaan 
600 jäsentä, joista tosin kokouksissa ei koskaan näkynyt paria- 
kymmentä enempää, ja joista suuri osa todistettavasti oli joko 
kuolleita tai pitkästi yli 50-vuotiaita. Paperijäsenten ja yli-ikäisten 
tovereiden hankkimista nuoriso-osastojen jäsenluetteloihin harras- 
tettiin muuallakin tarmokkaasti. 

Samaan aikaan pyrittiin estämään toimivien osastojen ja jäsenten 
työtä. Vuoden 1972 loppuun mennessä oli kuutisenkymmentä marxi- 
lais-leniniläistä periaateohjelmaa vaatinutta nuoriso-osastoa hyväk- 
symättä nuorisoliiton jäseniksi. Monissa osastoissa ei hyväksytty 
jäseniä, joiden tiedettiin lukevan ja levittävän Toveria ja Tiedon- 
antajaa. 

Taloudellista painostusta sovellettiin ”viiden piirin” työn jarrut- 
tamiseen. Säännöllisesti ne jäivät joko ilman niille kuuluvaa osuutta 
SDNL:n saamasta valtionavusta tai saivat vain murto-osan siitä. 

Epänormaalia järjestöllistä tilannetta pidettiin yllä myös suora- 
naisilla sääntöjen rikkomisilla. Osastojen edustajia piirikokouksissa 
hylättiin perusteitta, toisia edustajia valittiin vuosikokouksia pitä- 
mättä jne. 

SDNL:n 10. liittokokous — perusta yhtenäisyyden rakentamiselle 


Tässä kärjistyneessä tilanteessa pidettiin nuorisoliiton kymmenes 
liittokokous pääsiäisenä 1973 Kuopiossa. Monien vaiheiden, sinnik- 
käiden ponnistelujen ja jäsenistön painostuksen jälkeen päästiin 
ennen liittokokousta käydyissä liiton sisäisissä neuvotteluissa sopi- 
mukseen tärkeimmistä päätöksistä ja kokouksen yhtenäisyyden 
turvaamisesta. 

Kokouksessa tehdyt päätökset lujittivat SDNL:n työtä työläis- 
nuorison järjestönä, vahvistivat marxismi-leninismin sen aatteelli- 
sen työn perustaksi ja lujittivat SKP:n ja nuorisoliiton taisteluliit- 
toa. Hyväksytyssä yhtenäisyysasiakirjassa pystyttiin määrittele- 
mään nuorisoliittolaisten yhteinen kanta keskeisiin aatteellispoliit- 
tisiin kysymyksiin: olemassaolevaan sosialismiin, proletaariseen in- 
ternationalismiin, tulopolitiikkaan, sosialidemokratiaan, ay-liikkee- 
seen, demokraattisten joukkojärjestöjen työn kehittämiseen, SKDL: 
oon, yhteistyöhön Sosialistisen Opiskelijaliiton kanssa. Tältä perus- 
talta luotiin tie järjestöllisen yhtenäisyyden rakentamiseen nuori- 
soliiton aatteellista kasvatustyötä ja sisäistä demokratiaa vahvista- 
malla. 

Liittokokous hyväksyi päätöksen nuorisoliiton periaateohjelmasta. 
Tuossa päätöksessä todetaan, että käydyssä keskustelussa ei ollut 
syntynyt edellytyksiä periaateohjelman yksimieliselle hyväksymi- 
selle ja päätettiin jatkaa ohjelman valmistelua. Päätös oli tuomio 
epämääräistä sosialistista ohjelmaa nuorisoliitolle tarjonneille. Ko- 
kouksen hyväksymä toimintaohjelma hahmottelee nuorisoliiton kes- 
keisiä tavoitteita taistelussa suurpääomaa vastaan, nuorison oikeuk- 
sien puolesta. 


Ratkaisemattomaksi jääneet järjestölliset kysymykset, rinnakkais- 
ja paperiosastojen purkaminen, jäsenten ja jäsenjärjestöjen hyväk- 
syminen liittoon, ikärajan toeuttaminen nuorisoliitossa, jäsenkirjo- 
jen vaihtaminen ja jäsenrekisterin pitäminen, kirjattiin yhtenäi- 
syysasiakirjan lisäpöytäkirjaan. 

Kokouksen tekemät päätökset loivat edellytykset yhtenäisyyden 
palauttamiselle nuorisoliittoon, liiton kehittämiselle marxilais- 
leniniläiseksi joukkojärjestöksi, sen suurpääomanvastaisen taistelun 
tehostamiselle. 


Juhlavuonna uusiin voittoihin 


Kolmikymmenvuotisjuhlavuottaan nuorisoliitto on juhlistanut teke- 
mällä historiallisia päätöksiä. ”SSDNL tulee edelleen kehittämään 
työtään siten, että se ilmaistessaan olevansa sisällöltään, tavoitteil- 
taan ja toimintaperiaatteiltaan marxilais-leniniläinen, kommunisti- 
nen nuorisojärjestö, on valmis kaikin tavoin osoittautumaan sen 
arvoiseksi”, sanotaan keskushallituksen toukokuussa 1974 hyväksy- 
mässä päätöksessä nuorisoliiton periaateohjelmaluonnoksen edelleen 

kehittämisestä. Päätös on johdonmukaista jatkoa Kuopion liitto- 
kokouksen päätöksille ja merkitsee nuorisoliiton lopullista irtaantu- 
mista kehityksestä yleisvasemmistolaiseksi SKDL:n nuorisojärjes- 
töksi. 

Yhtenäisyys liittokokouspäätösten perustalta on edennyt perus- 
tasolla. Myös SDNL:n johtavissa elimissä on tehty monia myön- 
teisiä ratkaisuja poliittisen taistelun ja järjestöllisen työn kysy- 
myksistä. 

Vaikeuksia on tietysti edelleen. Aatteellispoliittiset ristiriidat 
eivät ole kadonneet mihinkään juhlavuonna, ne ovat osin saaneet 
vain uuden muodon. Liittokokouksen hyväksymä lisäpöytäkirja on 


"edelleen melkein kokonaan toimeenpanematta. Sääntöjen ja päätös- 


ten vastaisia tapauksia esiintyy edelleen monissa osastoissa ja piiri- 
järjestöissä. Perusta on kuitenkin luotu yhtenäisyyden voittamiseen. 
Kommunistinen nuoriso taistelee yhtenäisyyden puolesta, nuoriso- 
liiton kehittämiseksi todella kommunistiseksi nuorisojärjestöksi, ai- 
kaisempien työväenluokan nuorisojärjestöjen perinteiden johdon- 
mukaiseksi jatkajaksi. 

LUTE: 


PERIAATEOHJELMAKESKUSTELU SDNL:ssa 
VUOSINA 1967—174 


Suomen demokraattisen nuorisoliiton luonne, tehtävät ja suhde kom- 
munistiseen puolueeseen ovat jo lähes kymmenen vuoden ajan olleet 
voimakkaan aatteellis-poliittisen keskustelun kohteena. 

SDNL:n liittoneuvosto teki vuonna 1965 pitämässään sääntömääräi- 
sessä kokouksessaan päätöksen vuonna 1949 hyväksytyn periaateohjel- 
man ja vuonna 1955 hyväksytyn toimintaohjelman uudistamisesta. Tätä 
päätöstä edelsi syksyllä 1963 valtakunnallinen keskustelusarja periaate- 
ohjelman erilliskysymyksistä SDNL:n VII liittokokoukseen valmistau- 
duttaessa. 

SDNL:n sisällä liittoneuvoston päätöksen jälkeen käynnistynyttä pe- 
riaateohjelmakeskustelua ei voi eikä pidä irroittaa yhteiskunnallisesta 
taustastaan — porvarillisten ja pikkuporvarillisten voimien keskitetystä 
ja voimakkaasta hyökkäyksestä marxilais-leniniläistä. ideologiaa, kom- 
munistista puoluetta ja kaikkia sen johdolla toimineita järjestöjä, myö 
SDNL:oa vastaan. 

Periaateohjelmakeskustelu aloitettiin tilanteessa, jossa SDNL:n aat- 
teellis-poliittinen vaikutus, liiton toiminta ja jäsenyhteydet olivat heik- 
kenemässä. Vaikka nuorison ja ylioppilaiden VIII festivaalien järjestä- 
minen Suomessa kesällä 1962 oli huomattavasti lisännyt SDNL:n jä- 
senmäärää ja arvovaltaa työläisnuorison keskuudessa, ei liitto kuiten- 
kaan kyennyt myöhemmin säilyttämään saavutettuja asemia, vaan toi- 
minta kääntyi laskuun. 


Uusi periaateohjelma hyväksytään 


Vuonna 1964 pidetyn SDNL:n VII liittokokouksen jälkeen liiton joh- 
dossa olivat saaneet jalansijaa pikkuporvarilliset katsomukset, jotka ra- 
dikaalisten ja pasifististen tunnusten alla suuntautuivat marxismi-leni- 
nismiä ja proletaarista internationalismia vastaan. Kommunistisen puo- 
lueen johtava osuus asetettiin kyseenalaiseksi. SDNL:n pää-äänenkan- 
nattajasta Terästä muodostui porvarillisten, pikkuporvarillisten, revisio- 
nististen ja reformististen katsomusten propagandisti, jossa avoimesti 
arvosteltiin kommunistista puoluetta, Neuvostoliittoa ja muita sosialisti- 
sia maita. 

Uuden periaateohjelman valmistelutyössä marxilais-leniniläiset katso- 
mukset torjuttiin ”dogmaattisina” pikkuporvarillisten näkemysten vai- 
kuttaessa periaateohjelmaluonnoksen sisällön muotoutumiseen ratkaise- 
valla tavalla. SDNL:n silloisen valistussihteerin mukaan SDNL:n VII 
liittokokoukselle valmistellun Pperiaateohjelmaluonnoksen ”keskeisenä 
lähtökohtana on, että suurin osa maamme nuorisosta, jolle tämä ohjel- 
ma on tarkoitettu, ei vielä tiedä mitä on marxilaisuus ja sosialismi”. 

Valistussihteerin mukaan tämän takia ”me joudumme tunnustamaan 
järjestössämme mielipiteiden erilaisuuden ja siinä yhteydessä myös ole- 
massa olevien jopa erilaisten sosialististen katsomusten todellisuuden 
ympäristössämme. Suomen demokraattinen nuorisoliitto on luonteeltaan 
laaja monipuolinen joukkojärjestö, johon voi kuulua kommunisteja, so- 
sialisteja, radikaaleja, pasifisteja ja kaiken kaikkiaan ilman kastimerk- 
kiä nuoria, jotka haluavat olla jotain, tehdä jotain ja tämän kautta 
vaikuttaa yhteiskuntaan uudistavasti”. 


SDNL:n VII liittokokouksessa vuonna 1967 Pperiaateohjelmaluonnos 
hyväksyttiin äänestyspäätöksellä Kymen Sosialistisen Nuorisoliiton edus- 
tajien ja eräiden muiden kokousedustajien vastustuksesta huolimatta. 
Päätös merkitsi SDNL:n irtautumista marxismi-leninismistä ja prole- 
taarisesta internationalismista, porvarillisten ja pikkuporvarillisten voi- 
mien toiminnan ”laillistamista” SDNL:n sisäilä. Liittokokous teki myös 
useita järjestöllisiä ratkaisuja, jotka merkitsivät aatteellisten, poliittis- 
ten ja järjestöllisten vaikeuksien syventymistä. 


Toveri-lehti on kuvannut tätä kehitystä seuraavasti: Todellinen syy 
nuorisoliiton rappeutumiseen 1960-luvulla oli eräiden nuorisoliiton johta- 
jien aatteellisessa heikkoudessa, heidän virheellisessä politiikassaan ja 
organisatorisissa ratkaisuissaan. Olennaista oli, että he eivät ymmärtä- 
neet eivätkä pystyneet huomaamaan porvariston uutta taktiikkaa .. Ly- 
hyesti sanottuna syynä SDNL:n alennustilaan oli antautuminen porva- 
rillisen vaikutuksen alaiseksi” (9—10/1972). 


Marxilais-leniniläiset katsomukset etenevät 


Marxilais-leniniläisten katsomusten voimistuminen nuorison keskuu- 
dessa heijastui myös SDNL:n sisällä vaatimuksena juuri hyväksytyn 
periaateohjelman hylkäämisestä epämarxilaisena ja uuden periaateoh- 
jelman valmistamiseksi. 

Uudenmaan Sosialistisen Nuorisoliiton liittotoimikunta hyväksyi jo 
keväällä 1968 kannanoton, jonka oli valmistanut SDNL:n silloinen kan- 
sainvälinen sihteeri Seppo Kanerva ja jossa vaadittiin uuden periaate- 
ohjelman valmistamista. Nuorisoliiton jäsenkentässä voimistunut paine vai- 
kutti myös siihen, että SDNL:n johto piti välttämättömänä perustaa työ- 
ryhmän kartoittamaan periaateohjelman ”tarkistamismahdollisuuksia”. 
Työryhmän esityksestä SDNL:n keskushallitus päätyikin esittämään 
vain kaksi vuotta aikaisemmin hyväksytyn periaateohjelman uudista- 
mista. SDNL:n IX liittokokous vuonna 1970 tekikin yksimielisen pää- 
töksen, jossa se velvoitti uuden keskushallituksen ryhtymään toimen- 
piteisiin uuden periaateohjelman laatimiseksi ”pikaisesti”. 


Kuitenkaan keskushallitus sen paremmin kuin liittokokouskaan ei ol- 
lut vielä kypsä erittelemään SDNL:n VIII liittokokouksessa äänestys- 
päätöksellä hyväksyttyä periaateohjelmaa, vaan totesi yksinkertaisesti 
vain ohjelman ”epätarkaksi”, ”puutteelliseksi”, ”eräiltä osin virheelli- 
seksi jne. 

SDNL ei ole koskaan tehnyt selvitystä 1960-luvun aatteellisesta, po- 
liittisesta ja järjestöllisestä kehityksestään ja VIII liittokokouksessa 

hyväksytystä periaateohjelmasta, vaikka tämä luonnollisesti olisi vält- 
tämätöntä. SDNL:n keskushallitus on myös aikoinaan hyväksynyt pää- 
töksen tällaisen selvityksen laatimisesta. Päätöstä ei kuitenkaan ole to- 
teutettu. j 


Periaateohjelmakeskustelu v. 1970—1974 


Periaateohjelmakeskustelu käynnistyi SDNL:n IX liittokokouksen. jäl- 
keen marraskuussa 1970 pidetyssä keskushallituksen kokouksessa, jossa 
SDNL :n valistussihteeri Hannu Vuorio käytti laajan puheenvuoron ”De- 
mokraattinen, sosialistinen vai kommunistinen nuorisoliitto”. USNL:n 
myöhemmin julkaisemassa puheenvuorossa tehtiin seuraavat johtopää- 
tökset SDNL:n tulevan periaateohjelman sisällöstä: 


1. On torjuttava marxismi-leninismin kanssa ristiriidassa olevat näke- 
mykset, joita SDNL:n VIII liittokokouksen hyväksymä periaateoh- 
jelma sisältää. Periaateohjelman tulee olla sopusuinnussa tieteellisen 
sosialismin teorian, marxismi-leninismin kanssa. 


2. Periaateohjelmakeskustelussa on selvitettävä, minkälaisen nuorisolii- 
ton nykyinen konkreettis-historiallinen tilanne, monopoleja, imperia- 
lismia ja taantumusta vastaan käytävä taistelu vaatii. Tilanteen ja 
tehtävien erittelyn kautta saadaan vastus kysymykseen tuleeko 
nuorisoliiton olla luonteeltaan demokraattinen vai marxilais-leniniläi- 
nen. Marxismi-leninismin kanssa ristiriidassa olevat pikkuporvarilli- 
set katsomukset ”erilaisia sosialistisia voimia” kokoavasta nuoriso- 
liitosta tulee torjua. 

Keskustelua nuorisoliiton luonteesta haittasi samassa keskushallituk- 
sen kokouksessa hallinnollisten toimenpiteiden tuloksena syventyneet 
nuorisoliiton aatteellis-poliittiset ristiriidat. 

Uudenmaan Sosialistinen Nuorisoliitto päätyi periaateohjelmaan liit- 
tyvien kysymysten selvittelyn jälkeen jo tammikuussa 1971 johtopää- 
tökseen, jonka mukaan luonteeltaan marxilais-leniniläinen nuorisoliitto 
vastasi ajan vaatimusta ja kykeni parhaiten järjestämään nuoret tais- 
teluun oikeuksiensa puolesta kommunistisen puolueen rinnalla. Kesällä 
1971 Jaakko Laakso esitti Toverissa seuraavat näkökohdat marxilais- 
leniniläisen nuorisoliikkeen kehittämisestä perustaksi syksyllä alkavaan 
periaateohjelmaluonnoksen järjestökäsittelyyn: 


1. SDNL:n tulee olla työväenluokan nuorisojärjestö, joka toimii lähei- 
sessä yhteistyössä työväenluokan puolueen, kommunistisen puolueen 
kanssa. Nuorisoliitto on kommunistisen puolueen apulainen, joka te- 
kee tunnetuksi puolueen taistelutunnuksia ja nostattaa nuorisoa 
kamppailuun niiden toteuttamiseksi. 


2. SDNL:n tulee pitää kaiken toimintansa perustana Marxin ja Engel- 
sin luomaa tieteellisen sosialismin teoriaa ja sen nykyistä kehitys- 
vaihetta, marxismi-leninismiä. Nuorisoliiton tehtävänä on marxismi- 
leninismin levittäminen jäsenistönsä keskuuteen ja jäsenistönsä kas- 
vattaminen marxismi-leninismin hengessä. SDNL on kasvatusjärjestö, 
joka kasvattaa kommunistiselle puolueelle tietoisia ja kurinalaisia 
jäseniä. 

3. Vallankumouksellisena järjestönä SDNL antaa samalla tukensa nuo- 
rison demokraattiselle liikkeelle, sen demokraattisille joukkojärjes- 
töille pyrkien antamaan nuorison yhteiskunnalliselle kamppailulle 
laajemmat näköalat. Nuorisoliitto on myös osa maailmanlaajuista 
edistyksellistä, imperialismin vastaista nuorisoliikettä ja osallistuu 
Demokraattisen Nuorison Maailmanliiton toimintaan tehden tunne- 
tuksi sen tavoitteita. 

4. SDNL on SKDL:n jäsenjärjestö, joka pyrkii toiminnallaan SKDL:ssä 
voimistamaan sen yhteistyöjärjestöluonnetta ja estämään sen puolue- 
suuntaisen kehityksen. 


Marxilais-leniniläinen vai ns. kansandemokraattinen nuorisoliitto 


SDNL:n uutta, liiton X liittokokouksessa hyväksyttäväksi tarkoitet- 
tua periaateohjelmaluonnosta ei valmisteltu kollektiivisesti ja siinä si- 
vuutettiin täydellisesti ne näkemykset, joita mm. Uudenmaan Sosialis- 
tinen Nuorisoliitto oli esittänyt. 

Luonnoksen järjestökäsittely osoitti kuitenkin, että nuorisoliiton jä- 
senkentän enemmistö tuki SDNL:n kehittämistä kommunistisen puolu- 
een johdolla toimivaksi marxilais-leniniläiseksi nuorisoliitoksi. Valta- 
osassa SDNL:oon lähetetyistä osastojen kannanotoissa torjuttiin samalla 
”demokraattisen”, ”sosialistisen” tai ”kansandemokraattisen” nuorisolii- 
ton teoriat, joiden nimikkeiden alla nuorisoliittolaisille pyrittiin työntä- 
mään marxismi-leninismin kanssa ristiriidassa olevia katsomuksia. 

Ennen SDNL:n 10. liittokokousta käydyssä varsin vilkkaassa periaa- 
teohjelmakeskustelussa yhtenä keskeisenä kysymyksenä oli SDNL:n 
suhde SKDL:n ja toisaalta SKP:hen. Nuorisoliiton luonnetta koskevat 
erimielisyydet kiteytyivätkin kysymykseen kehitetäänkö nuorisoliitosta 
kommunistisen puolueen kanssa läheisessä yhteistyössä ja sen aatteel- 
lis-poliittisella ohjauksessa toimiva järjestöllisesti itsenäinen marxilais- 
leniniläinen nuorisoliitto vai SKDL:n puoluesuuntaista kehitystä tukeva 
”erilaisten sosialististen voimien” ns. kansandemokraattinen nuoriso- 
liitto. 


SKP:n vuonna 1967 hyväksymässä ja puolueen ylimääräisen ja 16. 
edustajakokouksen vahvistamassa ns. järjestöpoliittisessa päätöslausel- 
massa pidetään välttämättömänä SKDL:n kehittämistä demokraattisena 
yhteistyöjärjestönä, ei sosialistisena puolueena. Kuitenkin eräät nuoriso- 
liiton johtotyössä mukana olevat asettivat nämä puolueen päätökset ky- 
symyksenalaiseksi osallistuen samalla aktiivisesti SKDL:n kehittämi- 
seen entistä enemmän puoluesuuntaan. SDNL:n poliittinen sihteeri Esko 
Vainionpää piti puolueen päätöksiä ”haihatteluna”; ”Nykyisissä oloissa 
olisi haihattelua pyrkiä luomaan SKDL:stä, joka selvästikin on sosiali- 
demokraateista vasemmalla olevien henkilöiden ja järjestöjen yhteistyö- 
järjestö, demokraattinen rintama, jota se ei perustettaessaan ei ollut” 
(Terä 6/1972). 

Myöhemminhän SKP:n keskuskomitea on tehnyt useita yksiselittei- 

siä päätöksiä SKDL:n luonteesta. Keskuskomitea totesi 2. 3. 1974 mm. 
seuraavaa: 

"Voidakseen toimia kommunistien, sosialistien ja muiden edistyksel- 
listen voimien yhteistyöelimenä SKDLn ohjelman tulee rakentua konk- 
reettisten rauhaa, demokratiaa ja sosiaalista edistystä ja anti-imperialis- 
tista solidaarisuutta edistävistä, suurpääoman ja taantumuksen vastai- 
sista vaatimuksista. Nykyinen ohjelma ei kaikin osin täytä näitä ehtoja 
ja sitä tulee kehittää em. vaatimuksia edelleen konretisoimalla ja mää- 
rittelemällä liiton tavoitteet ja päämääränasetukset nimenomaan demo- 
kraattisten voimien yhteistoimintajärjestöluonteen mukaisesti. Samalla 
on tarpeen torjua virheelliset käsitykset SKDL:sta jonkinlaisena ”yleis- 
sosialistisen ideologian” omaavana puolueluontoisena järjestönä”. 

Periaateohjelmakeskustelussa Uudenmaan sosialistinen Nuorisoliitto ja 
sen julkaisema Toveri-lehti painottivat SKDL:n kehittämistä demo- 
kraattisena yhteistyöjärjestönä. Tämän näkemyksen hyväksyi yksimie- 
lisesti myös SDNL:n 10. liittokokous, jonka päätöksissä todetaan: 

”SDNLn toimii SKDL:n itsenäisenä jäsenjärjestönä. Poliittista toimin- 
talinjaansa hahmottaessaan SDNL pitää välttämättömänä toteuttaa 
SKP:n ja koko kansandemokraattisen liikkeen tavoitteita. SDNL arvos- 
taa tuen, jota se taistelussaan saa SKP:ltä ja koko kansandemokraatti- 
selta liikkeeltä. Vastaisuudessakin on välttämätöntä kehittää nuorisolii- 
ton kiinteää yhteistyötä SKDL:n ja sen jäsenjärjestöjen, erityisesti 
SKP:n kanssa. SDNL toimii SKDL:n kehittämiseksi kommunistien, so- 
sialistien ja muiden demokraattisten voimien yhteistyöjärjestönä”. 


SKDL johto katsoo SDNL:n olevan SKDL:n nuorisojärjestö 


SDNL:n periaateohjelmaluonnoksen käsittelyn yhteydessä nuorisoliit- 
to päätti pyytää luonnoksesta lausunnot myös SKP:lta, SNDL:ltä ja 
SOL:ltä. Äänestyksen jälkeen SDNL:n keskushallituksen enemmistö 
päätti pyytää lausuntoa myöskin SKDL:lta, vaikka SKDL on yhteistyö- 
järjestö, jonka kannan pitäisi muodostua yhteistyöjäsentensä (SKP:n, 
SNDL:n SOL:n ja SDNL:n kannanottojen perusteella. Toisaalta on täy- 
sin tarpeetonta, että SKDL:n jäsenjärjestö pyytää lausunnon SKDL:lta 
omasta periaateohjelmaluonnoksestaan, ovathan SKDL:n jäsenjärjestöt 
sekä aatteellisesti, poliittisesti että järjestöllisesti täysin itsenäisiä. 
Välttämätöntä sen sijaan on, että kaikki ohjelmalliset asiakirjat ja 
muut kannanotot, joita SKDL antaa, muodostuvat SKDL:n jäsenjärjes- 
töjen etukäteisen käsittelyn tuloksena — periaate, jota viime vuosina 
SKDL:ssa varsin usein on rikottu. 

SKDL:n liittohallituksen 27. 1. 1973 hyväksymässä lausunnossa tode- 
taan nuorisoliiton periaateohjelmaluonnoksen ”määrittely SKDL:sta ja 
sen luonteesta SKDL:n ohjelmien ja kannanottojen mukaisesti” ja SD- 
NL:n luonnoksessa. esitettyjen "konkreettisten tavoitteiden olevan sopu- 
soinnussa SKDL:n erillisohjelmien kanssa”. Kaiken kaikkiaan SKDL:n 
liittohallitus katsoi ohjelmaluonnoksen olevan ”sopusoinnussa” SKDL:n 
periaateohjelman kanssa. 

Kokonaisuudessaan SKDL:n liittohallituksen arvio SDNL:n periaate- 
ohjelmaluonnoksesta perustuu vain yhteen näkökulmaan, SDNL:oa tar- 

kastellaan SKDL:n periaateohjelman, erillisohjelmien ja muiden SKDL:n 
kannanottojen valossa, ei demokraattisen ja vallankumouksellisen nuo- 
risoliikkeen kehittämisen näkökulmasta. SKDL:n liittohallitus tarkaste- 
lee SDNL:n ohjelmaluonnosta. alisteisena SKDL:n ohjelmallisille kannan- 
otoille ja väittää itse asiassa näin SDNL:n olevan SKDL:n nuoriso- 
järjestö. 

SKDL:n liittohallituksen kannanotossa jopa kehotetaan nuorisoliittoa 
”tähdentämään periaateohjelmassa voimakkaammin sitä vastuuta, mi- 
kä SDNL:lle SKDL:n jäsenjärjestönä kuuluu.” Tämä kehotus on sa- 
malla epäsuora huomautus ja ainoa kritiikin aihe luonnoksen laatijoita 
kohtaan siitä, ettei periaateohjelmaluonnoksessa riittävän selvästi tode- 
ta SDNL:n olevan SKDL:n nuorisojärjestö. 

Vaatimus SDNL:n määrittelemisestä SKDL:n nuorisojärjestöksi käy 
varsin selvällä tavalla esille SKDL:n liittohallituksen kannanotosta sen 
antaessa tukensa SDNL:n periaateohjelmaluonnoksen määritelmälle nuo- 
risoliitosta ”sosialistien, kommunistien ja muiden edistyksellisten voi- 
mien yhteistyöjärjestönä”. Määritelmä on SKDL:n lausunnon mukaan 
”selkeä ja niin kattava, että sen tarkoittama yhteistyön pohja on yhtä 
laaja kuin SKDL:n ohjelmissaan määrittelemä ja sen omassa järjestö- 
verkostossa käytännössä toteutuva”. — Tuki siis annetaan luonnoksen 
muotoilulle jälleen sen takia, että se on ”yhtä laaja” kuin ”SKDL:n 
ohjelmissaan määrittelemä”. Itse asiassa SDNL:n luonnoksen ao. kohta 
on kirjattu suoraan SKDL:n periaateohjelmasta. 


SKDL vaatii aatteellista pluralismia marxismi-leninismin sijaan 


”Sosialistisen yhteiskunnan luonnetta ja siihen siirtymisen tapaa on 
luonnehdittu siten, että siihen voivat yhtyä erilaiset kansandemokraatti- 
sissa liikkeissä toimivat, sosialismin päämääräksi omaksuneet voimat” 
(SKDL:n liittohallitus). 

SKDL:n liittohallitus asettui edellä olevalla kannanotollaan, jossa ku- 
vataan SDNL:n periaateohjelmaluonnosta, mitä selväpiirteisimmin kan- 
nattamaan ns. aatteellisen pluralismin teoriaa, pikkuporvarillista moni- 
arvoisuutta, joka näkee marxismileninismin, työväenluokan tieteellisen 
maailmankatsomuksen samanarvoisena = erilaisten pikkuporvarillisten 
sosialististen käsitysten kanssa. 

Aatteellista pluralismia, jota SKDL ilolla tervehtii SDNL:n periaate- 
ohjelmaluonnoksessa, ei tietenkään voida hyväksyä järjestössä, jonka 
eräänä keskeisenä ellei keskeisimpänä työsarana on aatteellisen kasva- 
tuksen tehtävä. Aatteellisen taistelun kärjistyvässä tilanteessa vain sel- 
keä asettuminen työväenluokan maailmankatsomuksen, marxismi-leninis- 
min puolelle kaikkia sen vääristelyjä vastaan, on välttämätöntä ja elin- 
tärkeää. Niinpä SDNL:n liittokokous totesikin yksimielisesti: 

”SDNL: levittää nuorison keskuuteen tietoa työväenluokan asemasta 
ja historiallisesta tehtävästä ja pitää kasvatuksellisen ja aatteellisen 
toimintansa perustana tieteellisen sosialismin teoriaa, marxismi-leninis- 
miä. Tärkeän osan tässä muodostaa kamppailu antikommunismin kaik- 
kia ilmenemismuotoja, porvarillista nationalismia ja neuvostovastai- 
suutta vastaan”. 

"Sosialistisen yhteiskunnan luonnetta” ja ”sosialismiin siirtymisen ta- 
paa” koskevat teoreettiset kysymykset ovat varsin keskeisiä aatteellisen 
taistelun kysymyksiä kamppailussa sekä oikeisto- että ”vasemmisto- 
laista” revisionismia vastaan. Epämääräiset muotoilut, joita SKDL:n 
liittohallitus pitää tervetulleina ja joihin ”erilaiset sosialismin päämää- 
räksi omaksuneet voimat” voivat yhtyä merkitsevät itse asiassa ideo- 
logisen taistelun hämärtämistä näiden kysymysten osalta. Epämääräi- 
set muotoilut merkitsevät aatteellista kompromissia, ”rauhanomaista 
rinnakkaineloa” teorian alueella. Ideologisen taistelun kannalta on pe- 
rusteltua muotoilla aattellies-poliittiset asiakirjat siten, että marxilais- 
leniniläistä käsitystä ei salailla tai peitetä epämääräisiin ”luonnehdintoi- 
hin”. 

Vaatimalla aatteellista pluralismia marxismi-leninismin sijaan ja an- 
tamalla tukensa SDNL:n luonnoksessa oleville aatteellista pluralismia 
heijastaville ”muotoiluille” SKDL:n liittohallitus itse asiassa suuntaa 
kannanottonsa myöskin SKP:n aatteellista perustaa, marxismi-leninismiä 
vastaan. SKDL:n liittohallituksen kannanotto on siten ristiriidassa sen 
suurimman jäsenjärjestön, SKP:n kannanottojen kanssa ja suuntautuu 
puoluetta vastaan. 

SKDL:n tehtävänä ei ole ottaa kantaa aatteellisiin, ideologisiin kysy- 
myksiin, joista sen piirissä ollaan eri mieltä. Demokraattinen yhteistyö- 
järjestö ottaa kantaa poliittisiin kysymyksiin, sellaisiin kysymyksiin, 
joista sen jäsenjärjestöt ovat yksimielisiä, joista SKDL:n ja sen jäsen- 
järjestöjen piirissä vallitsee yksimielisyys. Ottamalla kantaa ”sosialis- 
tisen yhteiskunnan luonteeseen” tai ”sosialismiin siirtymisen tapaan” 
SKDL väistämättä asettuu joko aatteellisen pluralismin tai marxismi- 
leninismin taakse. Kummassakin tapauksessa kannanotto on ristiriidassa 
SKDL:n demokraattisen yhteistyöjärjestöluonteen kanssa. 


Johtopäätökset 


Jo alussa totesimme SKDL:n puoluesuuntaisen kehityksen vaikutta- 
neen sekä SKDL:n ja nuorisoliiton välisiin suhteisiin että itse SDNL:n 
kehitykseen. SKDL:n puoluesuuntaista kehitystä tukeville voimille on 
nuorisoliiton taholta saatava tuki varsin tärkeää. Niinpä nämä voimat 
pyrkivätkin kaikin tavoin kiinteyttämään SKDL:n ja SDNL:n välisiä 
suhteita ja alistamaan SKDL:n ja SDNL:n nuorisojärjestöksi toteutta- 
maan SKDL:n ohjelmallisissa asiakirjoissa olevia tavoitteita, ottamaan 
nämä tavoitteet myöskin SDNL:n Pperiaateohjelmaan ja kirjaamaan 
SKDL:n ja SDNL:n välinen suhde alistussuhteeksi. SKDL:n puolue- 
suuntaista kehitystä tukevat voimat pyrkivät tekemään SDNL:sta SK- 
DL:n politiikkaa nuorison keskuudessa toteuttavan järjestön. Välikappa- 
leena niillä, jotka näkevät SDNL:n SKDL:n nuorisojärjestönä, on aat- 
teellinen pluralismi, jonka avulla marxilais-leniniläisten voimien asemaa 
— voimien jotka ovat SDNL:n alistamisen tiellä ja jotka siis myös 
ovat SKDL:n puoluesuuntaisen kehityksen tiellä — pyritään kaventa- 
maan. — Toisaalta voimakkain ase SKDL:n palauttamiseksi demokraat- 
tiseksi yhteistyöjärjestöksi, jota SKP:n ja SDNL:n päätökset edellyt- 

tävät, on juuri marxilais-leniniläisten voimien toiminnan tehostaminen 
ja samalla SDNL:n kehittäminen aatteellisesti, poliittisesti ja järjestöl- 
lisesti marxilais-leniniläiseksi, kommunistiseksi nuorisoliitoksi. 


Keskustelu laajenee 


SDNL:n liittokokouksen lähestyessä päätti osa SDNL:n johdosta ää- 
nestyspäätöksellä hankkia ”kansandemokraattiselle nuorisoliitolle” ulko- 
puolista tukea, kuten SKDL:nkin taholta pyydetty kannanotto osoit- 
taa. Myös SKDL:n puheenjohtaja Ele Alenius ja SKP:n varapuheenjoh- 
taja Olavi Hänninen käyttivät puheenvuorot, joissa he ilmoittivat kan- 
nattavansa ”nuorisoliiton luonteen säilyttämistä demokraattisena”. Jo 
heitä ennen SKP:n pääsihteeri Arvo Aalto oli käyttänyt laajan puheen- 
vuoron, jossa hän ei vain antanut tukeaan ns. demokraattiselle nuoriso- 
liitolle, vaan myös arvosteli voimakkaasti marxilais-leniniläisen nuoriso- 
liiton kannalla olevia nuorisoliittolaisia syyttäen heitä lahkolaisuudesta 
ja äärivasemmistolaisuudesta. 

Kun keskustelu näin oli siirtynyt puoluepuolelle, käytti SKP:n vara- 
puheenjohtaja Taisto Sinisalo merkittävän puheenvuoron, jossa hän esit- 
ti seuraavaa: 


1. Nuorisoliiton on oltava marxilais-leniniläinen nuorisojärjestö. 


2. Liiton tulee toimia kiinteässä yhteistyössä SKP:n kollektiivisen joh- 
don kanssa niin keskus- kuin piiri- ja osastotasoilla. 

3. Liiton tulee rakentaa toimintansa sen pohjalle, että se ymmärtää ole- 
massa olevan sosialismin ihmiskunnan suurimpana saavutuksena ja 
tekee näitä saavutuksia tunnetuksi kaikin keinoin, mikä edellyttää lä- 
heisiä yhteistyösuhteita sosialististen maiden nuorisojärjestöjen kans- ; 
sa. 

4. Liiton tulee taistella maoismin ideologiaa ja Kiinan johdon hajotus- 
työtä vastaa niin kansainvälisesti kuin omassa maassamme. 

5. Nuorisoliiton tulee antaa kaikkinainen tuki kansainvälisen ja oman 
maamme kommunististen liikken taistelulle tulopolitiikkaa ja muita 
työkansan uusia riistomenetelmiä vastaan. 

6. Vahvistuakseen aatteellisesti yhtenäisenä liikkeenä tulee nuorisoliiton 
käydä jatkuvaa aatteellista taistelua oikeisto- ja ”vasemmisto” poik- 
keamia vastaan ideologian alalla, lähtien siitä, että oikeistoreformismi 
on työväen ja edistyksellisen liikkeen päävaara meidän oloissamme. 

7. Liiton tulee käydä päättävää taistelua maamme äärioikeistolaista lii- 
kettä ja sen järjestöjä vastaan. 

8. Liitto esiintyy työläis- ja opiskelevan nuorison taisteluliiton puolesta 
ja solmii läheiset liittolaissuhteet Sosialistiseen Opiskelijaliittoon. 

9. Liiton työntekijänä ei voi olla henkilöitä, jotka avoimesti työskente- 
levät marxismi-leninismiä ja sosialistisia maita vastaan. 

Sinisalon puheenvuoro nostatti todellisen syytösryöpyn häntä itseään 
ja marxilais-leniniläistä periaateohjelmaa puolustavia nuorisoliittolai- 
sia vastaan. Huvittaviakaan piirteitä ei puuttunut. Niinpä esimerkiksi 
SDNL:n Lapin, Oulun, Kainuun, Savon ja Keski-Suomen piirijärjestöjen 
työvaliokunnat julkistivat yhteisen kannanoton, jossa mm. todetaan: 

”Vedoten Demokraattisen Nuorison Maailmanliiton kokemuksiin on sen 
perustajajärjestön SDNL:n luonne säilytettävä demokraattisena ... Vii- 
taten V.I. Leninin ohjeisiin nuorisoliitolle tuomitsemme sen, että Taisto 
Sinisalo on puuttunut SDNL:n sisäisiin asioihin. Mielestämme tällainen 
hajotustyö ja lahkolaisuus vakavasti vaarantavat nuorisoliittomme yhte- 
näisyyden”. 

Eräät helsinkiläiset nuoriso-osastot olivat laatineet julkilausuman Si- 
nisalon puheen johdosta. Julkilausuma julkaistiin Kansan Uutisissa 6. 11. 
1972: ”SDNL:n muuttaminen marxilais-leniniläiseksi, siis kommunuisti- 
seksi, rajoittaisi tässä vaiheessa liiton toimintamahdollisuuksia työpai- 
koilla, kouluissa ja korkeakouluissa. Liitto saattaisi muodostua suljetuk- 
si puhdasoppiseksi seuraksi, jolta puuttuu jokapäiväiset yhteydet laajoi- 
hin nuorisokerroksiin”. Sama väite tulee esille myös periaateohjelmaluon- 
noksen lähetekirjelmässä, jossa väitetään, että ”liiton luonteen muutta- 
minen marxilais-leniniläiseksi kaventaisi liiton jäsenpohjaa ja sitä kaut- 
ta vähentäisi mahdollisuuksia joukkotyön suorittamiseen”. Niinikään Es- 
ko Vainionpää väitti Kansan Uutisissa julkaistussa puheenvuorossaan, 
että ”viime aikoina myös julkisuudessa esitetyissä vaatimuksissa nuori- 
soliiton määrittelemiseksi marxilais-leniniläiseksi nuorisojärjestöksi ei ole 
otettu huomioon SDNL:n toiminnallisia kokemuksia eikä kommunistien 
toimintaperiaatteita joukkojärjestöissä” (KU 2.11.1972). Vainionpään 
mukaan nuorisoliitossa on ”tietty kommunistinen elementti ja tietty 
SKDL :läinen elementti” (Terä 6/1972). Esittipä SDNL:n Etelä-Hämeen 
piirijärjestön lehti Piikki (2/1972), että ”*SSDNL:n toiminta muuttuisi tä- 
män pohjalta (marxismi-leninismin -— toim. huom.) järjestön joukkopoh- 
jaa kaventavaksi ja ajan kuluessa olisi pelättävissä, että liitto muuttui- 
si suppeaksi lahkolaiskunnaksi”. 


SDNL:n 10. liittokokous 


SDNL:n 10. liittokokousta edelsivät pitkät, vaikeat ja monivaiheiset 
neuvottelut ja keskustelut. Useaan otteeseen koko 10. liittokokouksen 
pitäminen näytti suorastaan mahdottomalta sen vuoksi, että liiton joh- 
toon kuuluvat eräät ”demokraattisen” ohjelman kannattajat vaativat vir- 
heellisen ohjelman hyväksymistä liittokokouksessa. Kaikkein kiivaimmin 
tässä esiintyivät poliittinen sihteeri Esko Vainionpää ja valistussihteeri 
Heikki Typpö. 

Yhtenäinen liittokokous kyettiin kuitenkin pitämään ja periaateohjel- 
man hyväksymistä siirrettiin. Päätöksessä periaateohjelmasta edellytet- 
tiin, että tavoitteeksi on asetettava yksimielinen luonnos, jonka valmis- 
telu tulisi tapahtua kollektiivisesti. Tässä mielessä SDNL:n keskushalli- 
tus nimesikin syksyllä 1973 työryhmän, jolle luonnoksen kehittäminen 
annettiin tehtäväksi. — Työryhmä kokoontui vasta elokuussa 1974 en- 
simmäisen kerran. 

Vaikka Kuopion liittokokous merkitsi selvää tappiota niille, jotka vas- 
tustivat marxilais-leniniläistä ohjelmaa ja linjaa, ei taistelu päättynyt. 
Festivaaleja varten toimitetussa Terän numerossa selvitettiin saksan kie- 
lellä periaateohjelmakeskustelua ja puolustettiin ”demokraattista” vaih- 
toehtoa, mutta syksyyn mennessä päätyminen umpikujaan oli jo selviö. 

Silloin tällöin TERÄssä vielä viuhahtelivat muotoilut ”SDNLn demok- 
raattisen yhteistyöjärjestöluonteen säilyttämisestä kannattavat nuoriso 
liittolaiset”. ; 

Marxilais-leniniläisen ohjelman puolella olleet jatkoivat kamppailua. 
Useat piirijärjestöt hyväksyivät kokouksissaan jo syksyllä 1973 vaati- 
muksen, jonka mukaan päätös marxilais-leniniläisestä ohjelmasta on saa- 
tava aikaan — viimeistään SDNL:n 30-vuotisjuhlavuonna merkkipaa- 
luksi liiton historiaan. Niinpä vuosia jatkuneen kamppailun tulokseksi — 
joillekin ehkä yllätyksenäkin — SDNL:n keskushallitus päätti lopulta 
yksimielisesti 5.5.1974, että SDNL:stä tulee kehittää kommunistinen 
nuorisoliitto. 

Myös tämän jälkeen on vielä esiintynyt vanhoihin syytöksiin nojau- 
tuvia julkisia hyökkäyksiä marxilais-leniniläistä, kommunistista SDNLoa 
vastaan ja ne voimistuvat. 

”SDNL ei siis ole missään asiakirjoissa tai päätöksissä julistautunut 
*marxilais-leniniläiseksi, kommunistiseksi nuorisojärjestöksi'? kuten jotkut 
toverit tuntuvat asian käsittävän. Päinvastoin keskushallituksen päätös 
5.5. edellyttää ohjelman jatkokäsittelyssä nimenomaan selvitettävän, mi- 
ten liitto periaateohjelmassaan parhaalla mahdollisella tavalla ilmaisee 
työväenluokan etujen ja työläis- ja työtätekevän nuorison taistelun poh- 
jalta marxilais-leniniläisen, kommunistisen tavoitteensa ja toimintansa 
sisällön.” 

SDNL :n valistussihteeri Niitemaa, Terä 6/74 


” on keskushallituksen päätös vain ohjeellinen. Niin kauan kun ei 
minkäänlaista yksityiskohtaista luonteeseen liittyviä päätöksiä tehdä, 
toimitaan 30 vuoden hyväksi havaitun käytännön pohjalta. Keskushalli- 
tus ei voi tehdä päätöksiä niin laajasta kysymyksestä kuin liiton luon- 
teen muuttaminen kuulematta ensin perusosastoja. Laaja järjestökäsit- 
tely on yksi työväenluokan järjestöjen päätöksiä edeltävä esikuvallinen 
toimenpide.” 

Eino Kaikkonen, Kansan Tahto 12. 6.1974 


”SDNLn tänään esittämät tavoitteet eivät ole ristiriidassa SKPn ta- 
voitteiden kanssa vaan ne yhtenevät. Ne yhtenevät myös SKDL tavoit- 
teiden kanssa. Näin siis SDNL tänään on koko kansandemokraattisen 
liikkeen yhteinen nuorisoliitto.” 

... Edellä sanottu tarkoittaa, että keskushallituksen päätös ei sinänsä 
edellytä mitään luonteen muutosta. SDNL on kansandemokraattinen nuo- 
risojärjestö.” 

Osmo — Buller, Kansan Tahto toukokuussa 1974 


Vaikka SDNL:n keskushallituksen päätös nuorisoliiton kehittämises- 
tä kommunistiseksi onkin mitä merkittävin voitto, se ei luonnollisesti 
merkitse päätepistettä kerrotuille tapahtumasarjoille. Edessä on selväs- 
ti näkyvissä jo kaksi tehtävää. Ensinnäkin keskushallituksen päätöstä 
vastaan on nostatettu vastaliikettä, joka vaatii tehdyn päätöksen tar- 
kistamista ja paluuta nk. ”demokraattiseen” ohjelmaan. Tällaista ei voi- 
da luonnollisestikaan hyväksyä. Siksi kamppailu aikaisemmalla akselil- 

la ”demokraattinen” — marxilais- leniniläinen jatkuu edelleen. Toiseksi 
keskushallituksen päätöksen konkretisoiminen on mitä tärkein kysymys. 
Jos päätöstä tulkitaan siten, että sen edellyttämät muutokset periaate- 
ohjelmaluonnoksessa ovat vain vähäpätöisiä tarkistuksia, niin päätös on 
käsitetty — tahattomasti tai tahallisesti — väärin. Kaikki tämä edellyt- 
tää siten mitä suurinta valppautta luonnoksen käsittelyn seuraavissa 
vaiheissa. 

KIRJALLISUUTTA 


Tarkemman tutustumisen nuorisoliikkeen historiaan voi aloittaa vaikka 
seuraavista aineistoista: 


Nuorisoliikkeen historia 


Nestori Parkkari: Nuoriso taistelun tiellä, Kansankulttuuri 1970 
Taistelevan työläisnuorisoliikkeen historia, Sirolan kirjeopisto 1950 


1960-luvun kehitys nuorisoliitossa 


Toveri 9—10/72: Suomen Demokraattisen Nuorisoliiton taisteluyhtenäi- 
syyden puolesta 

Taistelevan työläisnuorisoliikkeen puolesta 1, 8.5.1971 valtakunnallisen 
neuvottelukokouksen julkilausuma 

USNL.:n jäsentiedote Info 2/71, artikkelit nuorisoliiton kehityksestä 


Periaateohjelmakeskustelu nuorisoliitossa 


USNL:n jäsentiedote Info 1/70, Hannu Vuorion keskushallituksessa pitä- 
mä alustus periaateohjelman kehittämisestä 


USNL:n julkaisut Taistelevan työläisnuorisoliikkeen puolesta 3 ja 4,1972 

SOL:n — punainen vihko 3, Nuorison marxilais-leniniläisten joukkojärjes- 
töjen kysymyksiä 

Sinisalo: Kommunistisen nuorison tehtävät taistelussa puolueen päämää- 

rien puolesta (alustus SOL:n konferenssissa v. 1974) 


Laajempia työväenliikkeen historiaa käsitteleviä kirjoja 


Antti Hyvönen: Suomen vanhan työväenpuolueen historia 
Antti Hyvönen: SKP 1918—1924 

Antti Hyvönen: SKP:n maanalaisuuden vuodet 

Eirkki Salomaa: Tavoitteena kansanvalta 

Rauno Setälä: Uusstalinistin uskontunnustus 

Nuorisoliittojen lehtiä 


Tuohus, 1907—1910 

Työläisnuoriso, 1911—1920 ja 

Suomen Sosialidemokraattisen Nuorisoliiton lehtiä 

Nuori työläinen, 

Nuori Kommunisti, 1924—1935 ja 

Nuori Kaarti, 1929—1935, Suomen Kommunristisen Nuorisoliiton lehtiä 


Uusi Nuoriso, 1944—1945, Tampereen Demokraattisen Nuorisoyhdistyk- 
sen lehti 


Terä, 1945—1968, 1969—, SDNL::n lehti 
Merkkituli, 1946—1965, SDNL:n järjestölehti 
Toveri, 1971—, USNL::n lehti 

Demokraattisen kauden saavutukset .........vessuso kuun nnen 
Taantumus hyökkää ........ ulus K KKK Ka anne 


V Nuorisoliitto kylmän sodan vuosina 


—- SDNL:n toisesta liittokokouksesta Helsingin festivaaleihin 
(1949—1962) 
Vallankumouksellisen nuorisojärjestön piirteet ....-.- «ksen 

VI Nuorisoliiton kriisikausi 


— toimettomuuden arvostelusta oikeistorevisionismin 
hyökkäykseen (1964—1968) 
Uusvasemmistolainen liike ......- sms kkk KALA 

VII Uuteen nousuun — kommunistisen nuorisoliiton puolesta 
— paluu Leniniin ja kommunistisen nuorisoliikkeen kehitys 


(1969—1974) 
Marxilaistumiskehitystä nuorison keskuudessa .........« eiks 
On palattava Leniniin ........ soo kokoon kkka kannen 
Oulun 1iittokOkous 2... ooo au anna NN aa ne nan A 
Miten liittokokouksen henki katosi ....--.s. kekka kankean nnen 

Liite: Periaateohjelmakeskustelu SDNL:ssa vuosina 1967—1974 


Kirjallisuutta? suremista ESTANKokä pää amen Pakkanen via imee 


Ensi vuonna 


O Toveri ilmestyy kahdesti kuukaudessa, yhteensä 24 
numeroa. 


Tilaa Toveri 


O asiamieheltä tai 

[O maksamalla tilausmaksu postisiirtotilille 4764 11-9. 
Merkitse postisiirtotilin tiedonantoja-kohtaan nime- 
si, osoitteesi ja oletko uusi vai vanha tilaaja. 

O Tilaushinnat: koko vuosi 20 markkaa, puoli vuotta 
10 markkaa. 

[O Sekä vuoden että puolen vuoden tilauksen voi tehdä 
mihin aikaan vuodesta tahansa. 

O Tämän vuoden kolme viimeistä numeroa ylimää- 
a niille, jotka tilaavat Toverin koko ensi vuo- 
eksi. 


Kirjapaino Sanan Tie Tampere 1974 


